Marie Haddou 

Dedic această carte Henriettei Joel, care ştie bine 
de ce 

Cum să-ţi întăreşti încrederea în tine 

Traducere din franceză de Smaranda Bedrosian 

A 

TRei 

EDITORI 

Silviu Dragomir Vasile Dem. Zamfirescu 

DIRECTOR EDITORIAL Magdalena Mărculescu 

COPERTA Dinu Dumbrăvician 

REDACTOR Magdalena Popescu 

Director producţie Cristian Claudiu Coban 

Descrierea CIP a Bibliotecii Naţionale a României 
ANDRE, CRISTOPHE 

Cum să-ţi întăreşti încrederea în tine / Maric 
Haddou; trad.: Smaranda Bedrosian. Bucureşti: Editura 
Trei, 2004 

(Psihologip practică) 

Bibliogr. 

ISBN 973 - 8291 - 69-0 

I. Bedrosian, Smaranda (trad.) 159.9 

Această carte a fost tradusă după 

Avoir confiance en solde Maric Haddou, 
Flammarion, Paris, 2000 

© Flammarion, 2000 

© Editura Trei, 2004 pentru prezenta ediție în limba 
română 

CP. 27 - 40, Bucureşti 

Tel. /Fax: + 4 021 300 60 90 

e-mail: comenziedituratrei.ro www.editura rrci.ro 

ISBN: 973 - 8291 - 69-0 

Cuprins 

Cuvânt înainte9 

Încrederea în sine 10 

PRIMA PARTE, SATE CUNOŞTI PE TINE ÎNSUŢI 

Capitolul I, Portret 17 


Să te cunoşti pentru a te schimba 18 

Sentimentul de inferioritate 20 

Sentimentul de descurajare 22 

Sentimentul de ruşine 24 

Sentimentul de anxietate 26 

Sentimentul de respingere 28 

Restricţionarea modului de viaţă şi renunţarea la 
propria persoană 29 

Capitolul II, Boli legate de lipsa încrederii în sine 31 

Anxietatea generalizată 31 

Fobia socială 33 

Distimia 34 

Psihastenia 34 

Bolile psihosomatice 35 

Alcoolismul 36 

PARTEA A DOUA, SCHIMBAREA 

Capitolul III, Pe calea încrederii în sine 41 

Fii motivat 42 

Să ai voinţa de a te schimba 43 

6 

Marie Haddou 

Acordă-ţi dreptul la imperfecţiune 44 

Recunoaşte-ţi calităţile 46 

Alege fericirea 47 

Relativizează 48 

Fixează-ţi obiective 49 

Exprimă-ţi pozitiv obiectivele 52 

Să ai obiective realiste 53 

Să ai obiective clare 53 

Să ai obiective precise 54 

Cum să-ţi atingi obiectivele 55 

Calculează riscurile 56 

Oferă-ţi mijloace pentru a-ţi atinge obiectivele 57 

Capitolul IV, Devino afirmativ 59 

Cele patrii modele de comportament 60 

Avantajele şi limitele afirmativităţii 62 

Adoptă afirmaţivitatea 63 


Tehnicile afirmative 65 

Discul zgâriat 65 

Ecranul de ceafă sau plapuma de puf69 
Oferta de compromis 72 

Informaţia despre sine 73 

Ascultarea activă 73 

Afirmația pozitivă 75 

Exersează 75 

Experimentează actul gratuit 76 

Scara afirmării de sine a lui Rathus 77 
Interpretare 80 

Capitolul V, Eliberează ţi spiritul 82 
Gândurile automate 84 

Sistemul de credinţe personale 85 
Mecanismele de deformare a informaţiei 87 
Capitolul VI, Un spirit încrezător: metode 91 
Auto-observarea 92 

Modificarea gândurilor automate 94 
Cuprins 7 

Vizualizarea 97 

Modifică mecanismele de deformare a realităţii 98 
Capitolul VII, Eliberează-ţi corpul 105 
Indispoziţia fizică 105 

Emoţiile interzise 107 

Emoţiile nepotrivite 109 

Colecţia de timbre 109 

Elasticul 110 

Capitolul VIII, Un corp încrezător: metode 112 
Cum să-ţi administrezi mai bine emoţiile 112 
Relaxarea 114 

Auto-ancorarea 118 

Desensibilizarea 120 

Afirmă-ţi corpul 123 

Capitolul IX, Eliberează-te de ceilalţi 126 
Cele trei zone 126 

Zona de confort 127 

Zona de risc şi de progres 128 


Zona de panică 129 
Tranzacţiile 130 
Stările eului 131 
Analiza tranzacţiilor 133 
Tranzacţiile în cazul lipsei încrederii în sine 134 
Capitolul X, încrederea în celălalt: metode 137 
Calibrarea 138 
Formularea ternară 139 
Exprimarea unei critici 141 
Recunoaşte-ţi stările eului 143 
Rolurile 146 
Modificarea rolurilor 147 
Clarifică-ţi tranzacţiile 147 
Răspunde criticilor 149 
Nu intra în jocul interlocutorului 151 
8 Marie Haddou 
PARTEA A TREIA, SĂ ÎNŢELEGI ŞI SĂ EDUCI 
Capitolul XI, Părinţi, daţi încredere copiilor voştri 
155 
Încrederea în familie 156 
Părinţii toxici 157 
Marile principii 161 
. lubeşte-l 161 
„Lasă-l să te iubească 161 
. Îndrumă-l şi dirijează-l 162 
. Incurajează - 163 
. Lasă-io marjă de libertate 165 
„ Responsabilizează-l 166 
„Ascultă-l 167 
. Vorbeşte-i 168 
Perioadele sensibile 170 
Sevrajul şi angoasa de separare 170 
Perioada lui nu 172 
Perioada vedipiană 173 
Adolescenţa 175 
Capitolul XII, Copii, daţi încredere părinţilor voştri 
în vârstă 178 


O IA NUPBPUN= 


Părinţii noştri îmbătrânesc 178 

Incredere în sine la orice vârstă 181 

Concluzie 187 

Intre 135 şi 108 puncte 189 

Intre 107 şi 80 de puncte 190 

Intre 79 şi 55 de puncte 190 

Intre 54 şi 25 de puncte 190 

Intre 25 de puncte şi mai puţin 191 

Glosar 193 

Bibliografie 197 

Mulţumiri 200 

Cuvânt înainte 

Parafrazând spusele lui Musset, „Smintit spune 
înțeleptul, fericit spune poetul”, nu ne-am putea închipui 
că este posibil să trăieşti într-o beatitudine încrezătoare 
faţă de ceilalţi şi faţă de tine însuţi. 

Cine n-ar visa la o asemenea fericire? 

Increderea în sine este un atu indispensabil în 
raport cu încercările, cu provocările cotidiene din sânul 
unei societăţi care-i privilegiază pe luptători şi pe 
câştigători. Lumea actuală ne expune la dificultăţi 
sporite. Trebuie să găsim în noi înşine destulă siguranţă 
pentru a lupta şi a nu capitula, în mijlocul competiţiei pe 
viaţă şi pe moarte, şomajului, sidei şi violenţei. 

Trebuie să ai încredere în propriile posibilităţi ca să 
te realizezi şi să te dezvolţi. Altfel, îţi cheltuieşti întreaga 
energie încercând să te calmezi şi să te aperi, în loc să te 
împlineşti. Un sentiment de siguranţă interioară este 
indispensabil pentru reuşita în viaţa profesională, 
socială, sentimentală, familială. Ca să comunici mai bine 
cu ceilalţi, trebuie să încetezi să te temi de judecata lor 
şi să te eliberezi de dependenta faţă de ei. 

Increderea în sine generează încrederea în ceilalţi; 
poţi atunci să te întorci spre ei şi spre lume, să te 
deschizi spre ea cu luciditate şi discernământ. 

Încrederea în sine 

Dicţionarul istoric al limbii franceze trasează 


evoluţia acestui termen (confiance încredere) care, în 
secolul al XIII-lea, deriva din latinescul confidentia, se 
ortografia confience şi păstra o analogie cu speranță. În 
secolul al XVII-lea, ajunge la ortografia actuală şi capătă 
nuanţa de siguranță, mai ales în cadrul expresiei 
„încredere în sine”. 

În zilele noastre, definiţia încrederii în sine nu se 
bucură de unanimitate. Unii insistă asupra caracterului 
ei înnăscut şi o asimilează cu o trăsătură de 
personalitate, cu un dar al naturii, alţii insistă asupra 
caracterului ei dobândit, considerând-o un răspuns 
pozitiv deprins cu ocazia experienţelor reuşite, pentru ca 
alţii s-o socotească una dintre consecinţele forţei eului. 

Dezbaterea între înnăscut şi dobândit este departe 
de a se fi încheiat. Ipoteza unui prag al vulnerabilităţii, 
determinat de patrimoniul nostru genetic şi diferit de la 
un subiect la altul, face parte dintre teoriile actuale. 
Indivizii care beneficiază de un prag maxim vor suporta 
mai bine dificultăţile şi nu se vor lăsa copleşiţi. In 
schimb, cei care dispun de un prag minim îşi vor pierde 
încrederea în ei înşişi şi vor capitula mai uşor. 

Din nefericire (sau din fericire), această 
predispoziţie nu pare să „ţină” toată viaţa. In anumite 
momente ale existenţei, cei puternici „crapă”, iar cei 
slabi săvârşesc lucruri de necrezut, înseamnă aşadar că 
o contribuţie substanţială are influenţa educaţiei şi a 
mediului. S-a constatat că, deseori, copiii iubiţi şi 
crescuţi în condiţii bune au un potenţial de încredere în 
ei înşişi mai ridicat decât copiii respinşi, căraţi din 
familie în familie, abandonaţi sau bătuţi. 

În amonte, încrederea în sine ţine de un narcisism 
pozitiv, care s-ar putea rezuma astfel: „lubeşte-te şi 
preţuieşte-te aşa cum eşti”, ceea ce constituie o temelie 
solidă pentru dezvoltarea personală şi, pur şi simplu, 
pentru a exista. Asta înseamnă să crezi în tine, în 
propriile resurse, să-ţi recunoşti limitele, să te apreciezi 
la adevărata valoare, să-ţi accepţi punctele slabe şi să te 


perfecţionezi. Să fii fericit că exişti aşa cum eşti şi să te 
preţuieşti îţi procură un echilibru lăuntric care îţi 
înlesneşte buna calitate a relaţiilor cu ceilalţi şi cu 
lumea. Când te iubeşti astfel, eşti capabil şi să oferi, şi să 
primeşti dragoste. 

În aval, încrederea în sine garantează libertatea de 
gândire şi de acţiune. Tot ea te face să poţi conta pe tine 
pentru a te confrunta cu situaţiile noi, ceea ce 
favorizează capacitatea de a-ţi asuma riscuri cu o anume 
siguranţă şi de a rezista la eşecuri. Încrederea în sine se 
bazează pe o reprezentare sănătoasă a reuşitei, a 
performanţelor, a realizărilor tale; ea te autorizează să-ţi 
respecţi proiectele, să le consacri timpul şi energia ta. Ea 
îţi permite să-i evaluezi mai obiectiv pe ceilalţi şi să te 
afirmi în raport cu ei fără ruşine, frică sau agresivitate. 

Un individ încrezător în sine posedă un eu puternic 
şi echilibrat care-şi cunoaşte limitele, îşi asumă 
contradicţiile, îndoielile, lipsurile, fiind în acelaşi timp 
conştient de resursele sale, de convingerile şi de 
speranţele sale, de determinarea şi de se-renitatea sa. 

Încrederea în sine depinde de un eu suficient de 
solid, fiind totuşi fluctuantă şi sensibilă la ambianţă, la 
influenţele mai mult sau mai puţin dăunătoare ale 
mediului. Bulversările familiale, profesionale, afective 
pot să o fragilizeze pe moment. Este indiscutabil că o 
anume calitate a climatului poate contribui la 
modificarea încrederii în sine. 

Marlene, căreia îi lipseşte siguranţa de sine, se 
retractează complet în faţa persoanelor rigide sau 
ironice; în schimb, într-o ambianţă caldă şi destinsă, 
înfloreşte şi scoate la iveală ce-i mai bun în ea. 

Securitatea materială şi afectivă într-un context de 
prietenie, dragoste, reciprocitate şi înţelegere ocroteşte 
încrederea în sine, în vreme ce sectarismul, injustiţia, 
egoismul, răceala, incertitudinea sunt factori 
defavorabili, capabili să ştirbească pană la a-l distruge 
capitalul de încredere în sine. În general, mediul 


înconjurător, cu normele, obiceiurile, solicitările, 
constrângerile şi ambiguităţile lui, exercită o presiune 
asupra individului, făcându-i viaţa şi relaţiile uşoare sau 
dificile. Mediul poate deci să amelioreze sau să scadă 
încrederea în sine. 

Ceea ce înseamnă că şi persoanele care au 
încredere în ele însele trec prin momente de îndoială, 
anxietate, depresie, în funcţie de anumite circumstanţe 
defavorabile. Dar se stăpânesc mai bine şi nu rămân la 
nesfârşit disperate şi copleşite. Sunt capabile să-şi revină 
mai repede. Pentru ele, efectele unui climat nociv sunt 
limitate, ceea ce este mai puţin adevărat pentru cei a 
căror încredere în sine este mai firavă. 

Increderea în sine poate deriva dintr-o apartenenţă 
naţională sau socială, prin prisma căreia ne definim mai 
mult sau mai puţin. Unele ţări, cum ar fi Statele Unite, 
fondate pe mitul „self-made man”, valorizează reuşita şi 
încrederea în individ. Dimpotrivă, apartenenţa la 
subgrupuri dispreţuite cum sunt paria în India sau ţiganii 
în Balcani - este foarte greu de suportat. Aceşti oameni 
sfârşesc deseori prin a se vedea aşa cum îi judecă ceilalţi 
şi prin a-şi pierde încrederea în ei înşişi. 

Să luăm exemplul femeilor, care par să aibă mai 
puţină încredere în ele decât bărbaţii. Este un aspect 
educaţional? Social? Câte puţin din amândouă, 
neîndoielnic. 

După părerea psihanalistei Christiane Olivier, o 
mamă nu îşi investeşte afectiv fiul sau fiica în acelaşi 
mod. Băiatul este iubit necondiţionat pentru ceea ce 
este, ceea ce are. Diferenţierea lui sexuală este 
suficientă pentru a o mulţumi pe mamă. O fiică învaţă de 
timpuriu că este incompletă şi nesatisfăcătoare pentru 
mama ei. Ea nu poate fi iubită pentru ceea ce este. Nu 
poate fi iubită decât dacă se conformează dorinţei 
mamei, cu condiţia să fie perfectă, adică ascultătoare, 
tăcută, curată, cuminte şi docilă. 

Societatea nu pare să favorizeze nici ea încrederea 


în sine a femeilor. În ciuda progreselor feministe, 
persistă numeroase inegalităţi. „Mecanica bine unsă a 
inegalităţilor femei-băr-baţi” titrează Le Monde. Aceasta 
începe încă de la orientarea şcolară, literele pentru fete, 
ştiinţele şi industria pentru băieţi; ca să nu mai vorbim 
de manualele şcolare care devalorizează femeile, despre 
salariile lor în genere mai scăzute, despre dificultăţile de 
a se face acceptate în lumea politicii şi a muncii (conform 
unei anchete a Centrului Naţional de Cercetări 
Ştiinţifice, nu se află nicio femeie printre conducătorii 
primelor două sute de întreprinderi importante din 
Franţa, Germania şi Marea Britanie). O „femeie bună” 
este o femeie de casă, pare să susure societatea. 

Un ultim punct care să te prevină în privinţa 
comportamentelor ce pot fi legate de o prea mare 
încredere în sine: egoismul dragoste de sine, dar lipsă de 
empatie, închidere şi indiferenţă faţă de ceilalţi -, 
suficiența, ceea ce grecii numeau „hubrys” sau excesul 
de orgoliu, disprețul faţă de ceilalţi; naivitatea, care te 
face să crezi că tot ce zboară se mănâncă şi te aruncă în 
situaţii în care se profită întotdeauna de tine. 

Această lucrare s-a născut dintr-o constatare simplă: 
frecvenţa plângerilor, exprimate de un mare număr de 
persoane (pacienţi, dar şi prieteni, cunoscuţi), legate de 
lipsa încrederii în sine. Noţiunea revine frecvent în 
cursul şedinţelor terapeutice sau al conversaţiilor 
amicale şi trimite obligatoriu la ceea ce-i lipseşte omului: 
încrederea în sine. 

Cartea de faţă este consacrată lipsei de încredere în 
sine şi strategiilor care permit remedierea acesteia. Ea 
are drept obiectiv să-l pună pe cititor în contact cu 
propriile lui resurse şi să-i permită să evolueze şi să-şi 
rezolve dificultăţile într-un alt cadru intelectual, dar şi 
afectiv şi sensibil. 

Ea abordează auto-tratamentele recunoscute şi 
eficiente în reglarea acestei probleme, şi le descrie cu 
precizie pentru a fi accesibile, ajutând la punerea în 


aplicare a acestor strategii. Prin intermediul unor 
informaţii clare, lucrarea permite cititorului să se ia în 
propriile mâini în funcţie de ritmul şi de disponibilităţile 
sale, să facă un contract cu sine însuşi, într-un cuvânt, să 
joace un rol activ în propria-i evoluţie. 

Într-o primă parte, „A te cunoaşte”, vom schiţa 
portretul acelora cărora le lipseşte încrederea în ei înşişi. 
Este important să te înţelegi pe tine însuţi pentru a te 
schimba mai uşor. Vom anexa aici bolile legate de lipsa 
încrederii în sine. 

În partea a doua, „A te schimba”, vom încerca să-ţi 
explicăm cum funcţionezi psihologic, apoi vom aborda 
metodele care îţi permit să avansezi, să progresezi, să-ţi 
regăseşti siguranţa interioară şi încrederea în tine. Vom 
scoate mai întâi în evidenţă câteva principii simple, 
câteva reguli de bază, apoi vom dezvolta acele tehnici 
practice care permit redobândirea şi păstrarea încrederii 
în sine. Tehnicile propuse sunt numeroase, variate. 
Alege-le pe cele care îţi convin mai mult, care îţi par mai 
potrivite cu situaţia ta. 

A treia parte, „A înţelege, a educa”, propune câteva 
sfaturi care să te ajute să le dai încredere în ei înşişi 
copiilor tăi; în acelaşi mod, ultimul capitol sugerează 
câteva repere pentru restabilirea încrederii în ei înşişi la 
părinţii vârstnici. 

Prima parte 

SĂ TE CUNOŞTI PE TINE ÎNSUŢI 

Capitolul I 

Portret 

Ambiţia acestei cărţi se poate concentra într-o 
singură frază: în lupta împotriva ta însuţi, să-ţi propună 
arme care să-ţi sporească încrederea în tine. Dar acest 
obiectiv cere ca mai întâi să-ţi dau cheile pentru a-ţi 
cunoaşte mai bine lipsurile, dificultăţile, punctele fragile, 
slăbiciunile, insuficienţele. Când discut cu persoane 
cărora le lipseşte încrederea în sine şi care recunosc asta 
-, este curios să constat că le vine destul de greu să se 


descrie. Fiecare va insista asupra unui aspect particular. 
Cutare va vorbi despre lipsa lui de siguranţă, altul 
despre faptul că se înroşeşte brusc la faţă, un al treilea 
despre frica lui de exterior, dar fără a merge mult mai 
departe, fără a dezvolta mai pe larg subiectul. 

Este adevărat că absenţa încrederii în sine se poate 
exprima în mod selectiv. Unii sunt stânjeniţi de 
manifestări fizice transpiraţia excesivă, tahicardia - alţii 
de problemele lor relaţionale, a treia categorie, în fine, 
de anumite inhibiţii. 

Aline insistă asupra dificultății de a lua decizii. Nu 
ştie niciodată ce să aleagă şi povesteşte că a aşteptat un 
an înainte de a se trata serios şi că era gata să facă 
septicemie; când o întrebi de relaţiile cu ceilalți, 
răspunde că totul merge bine, nu este în conflict nici cu 
soţul ei, nici cu prietenii, nici cu şeful. După mai multe 
întâlniri, „descoperă” că lucrurile nu stau chiar aşa, că, 
în realitate, se simte exploatată de unii şi alţii: bărbatul 
ei o tratează ca pe o sclavă, prietenii împrumută de la ea 
bani pe care nu-i mai dau niciodată înapoi, şeful îi 
repartizează mai mult de lucru decât celeilalte secretare. 

Michel vorbeşte numai despre greutăţile lui de la 
slujbă: îi e mereu frică să nu se înroşească, să nu înceapă 
să tremure, să nu se bâlbâie când şeful vorbeşte cu el. 
Nu admite că-i e teamă de autoritate şi crede că unicul 
său handicap sunt aceste reacţii fiziologice perturbante; 
dacă acestea ar dispărea, totul s-ar rezolva pentru el. 

În majoritatea cazurilor, accentul se pune pe 
manifestarea cea mai stânjenitoare, cea mai vizibilă, ca 
şi cum dacă îţi acoperi faţa şi crezi că totul se reduce la 
un semn, suferinţa s-ar micşora sau ar fi îndepărtată. 
Sau, corelativ, ca şi cum faptul că îţi pui întrebări ar face 
situaţia şi mai insuportabilă. Sfârşim atunci prin a 
accepta să devenim ceea ce credem că suntem şi prin a 
ne recunoaşte în această imagine incorectă. O strâmtă 
conştiinţă de sine prea ne îngrădeşte într-un singur rol şi 
ne restrânge posibilităţile de dezvoltare. 


Astfel, trăim într-o închisoare psihologică pe care 
ne-am construit-o noi înşine sau ne ştirbim libertatea de 
acţiune, victime ale credințelor şi părerilor noastre, care 
ne-au condiţionat să reacţionăm aşa cum am făcut-o 
întotdeauna. O asemenea atitudine ne condamnă într-un 
fel să locuim într-o casă pe care n-am vizitat-o în 
întregime şi să ne fie frică în faţa uşilor închise. 

Să te cunoşti pentru a te schimba 

Copleşiţi de dificultăţi care ne depăşesc, nu avem 
energia necesară să ne angajăm într-un proces de 
schimbare. Refuzând să facem faţă adevărului nostru 
personal, încercăm prin aceasta să ne sustragem 
responsabilităţilor, fără a găsi forţa de a scăpa de 
problemele noastre. La fel ca alcoolicii care persistă în 
viciul lor, pentru că refuză să-şi admită tulburările. 
Absența înțelegerii de sine, respingerea reflexiei 
favorizează imobilismul şi duc spre impas. 

A te cunoaşte bine pentru a te schimba în bine este 
una dintre cheile succesului în această acţiune care, 
altfel, riscă să eşueze din cauza lipsei de luciditate. Dacă 
fiecare problemă îşi are soluţia ei, înseamnă că răspunsul 
este adesea ascuns în întrebare. Trebuie doar să ţi-o pui. 
Important este deci să-ţi pui întrebări şi să-ţi descoperi 
punctele slabe care, dacă nu sunt luate în consideraţie, 
îţi strică viaţa. O nouă percepţie asupra reacţiilor tale te 
va ajuta să construieşti ideea unei eliberări personale şi, 
curând, să te eliberezi. 

Întocmirea unui bilanţ îţi permite să distingi 
lucrurile, să faci un pas îndărăt şi să instalezi nişte 
repere care trasează o pistă ce te va conduce în adâncul 
eului tău. Astfel, conştientizarea face posibilă o repunere 
în discuţie, un ecleraj nou asupra propriei persoane şi, în 
scurt timp, îţi vei putea relativiza dificultăţile în 
cunoştinţă de cauză. A descoperi, a-ţi admite limitele 
înseamnă a fi deja capabil să le depăşeşti. 

Îndrăzneşte să-ţi priveşti problemele în faţă, vei 
câştiga. 


În afară de aceasta, trebuie să-ţi identifici punctele 
slabe pentru a le depăşi mai uşor, pentru a le utiliza şi a 
te servi de ele. Trebuie să ştii ce poţi ameliora şi până 
unde poţi merge. Camille, care roşea din nimic, şi-a dat 
seama că acest defect putea avea şarmul lui. A preluat 
iniţiativa şi, când simţea că se înroşeşte, exclama cu un 
zâmbet larg că „a luat foc”. Curând a roşit mai puţin şi 
şi-a auzit  interlocutorii declarând că era totuşi 
fermecătoare! 

Această nouă privire asupra ta încercuieşte zonele 
de umbră în care ţi se cuibăresc dificultăţile. Este un 
punct de pornire necesar, pentru ca, mai apoi, să înţelegi 
mecanismele care îţi reglează sau  dereglează 
comportamentul, modul tău de funcţionare, ceea ce vom 
examina mai departe. 

A te cunoaşte înseamnă deopotrivă a-ţi descoperi 
posibilităţile şi a le exploata mai bine. A te pune în 
contact cu propriile resurse îţi permite să evoluezi. Vei 
ajunge să faci asta! 

Lipsa de încredere în sine implică numeroşi factori 
şi rezultă din combinarea şi interacţiunea lor. Vom 
explora împreună diferitele aspecte ale lipsei de 
încredere în sine şi vom încerca să-i evidenţiem 
caracteristicile, pentru a schiţa un portret în care fiecare 
va putea, dacă vrea, să se recunoască. Această grilă de 
lectură se articulează în jurul mai multor poli: 
sentimentele de inferioritate, de descurajare, de ruşine, 
de anxietate, de respingere, precum şi restricționarea 
vieţii şi renunţarea la sine. 

Sentimentul de inferioritate 

Sentimentul de inferioritate este coloana vertebrală 
a lipsei de încredere în sine. El o generează şi o 
hrăneşte. Alfred Adler, medic şi psiholog contemporan cu 
Freud, scria: „De multă vreme am insistat asupra 
faptului că a fi om înseamnă să te simţi inferior”. Adler 
asimilează sentimentul de inferioritate unui fenomen 
psihic natural, care există în fiecare dintre noi, dar în 


proporţii diferite. El îl compară cu „starea de 
inferioritate a organelor”. Faţă de traumatismele 
existenţei, pragul de toleranţă a organismului diferă în 
funcţie de indivizi şi de zonele lor de fragilitate, dar când 
acest prag este depăşit, apar simptomele morbide. Doi 
subiecţi expuşi la poluarea atmosferică vor reacţiona 
diferit: unul va face o criză de astm (fragilitate a 
bronhiilor), celălalt va contracta o  conjunctivită 
(fragilitate oculară). 

Tot aşa, sentimentul de inferioritate psihologică se 
exprimă diferit în funcţie de indivizi, uneori temporar, 
alteori permanent. În acest caz, devenit excesiv, el 
invadează conştiinţa, se fixează aici în mod durabil şi 
blochează realizarea proiectelor. Paralizează activitatea 
sub pretextul ineficacităţii oricărei întreprinderi şi 
condamnă la inacţiune şi la eşec. Astfel, după Adler, 
sentimentul de inferioritate va sta în centrul tuturor 
nevrozelor şi va determina tot soiul de comportamente 
patologice. Vom reveni asupra acestui subiect. 

Sentimentul de inferioritate este un motor negativ 
care instalează şi alimentează părerea jalnică despre 
propria persoană. li petreci timpul rumegându-ţi 
defectele, amplificându-le. Te consideri mărunt şi 
neinteresant, nedotat, nesemnificativ. Eşti obsedat de 
propriile lipsuri şi nu încetezi să te ponegreşti prin mici 
fraze asasine: „Nu sunt bun de nimic, nu voi reuşi 
niciodată, sunt un incapabil”. 

Acţiunile cele mai banale, mai obişnuite sunt trecute 
prin sita pretinsei tale mediocrităţi: „lar am uitat să 
cumpăr pâine, ce tâmpit! N-am mers la mecanic, e clar 
că sunt un zero!”. Şi, ca şi cum a-ţi scoate în evidenţă 
lipsurile, a te concentra asupra imperfecţiunilor, a-ţi privi 
defectele cu lupa, a te înjosi n-ar fi de ajuns, trebuie să-ţi 
subapreciezi şi calităţile. Ele sunt trecute prin pieptenele 
fin al criticii, denigrate şi contestate fără încetare. 

Mathieu, care tocmai a luat bacul, trebuie să depună 
un dosar de candidatură pentru un stagiu de vară. Nu 


reuşeşte să-şi găsească cuvintele sau întorsăturile de 
frază care să-l pună în valoare. Se simte lipsit de orice 
inteligenţă, de orice har, de orice capacitate. „Am 
impresia că nu pot merge mai departe, că mi s-a sfârşit 
viaţa, că o să vegetez toată existenţa, că nu am profilul 
necesar pentru postul ăsta de stagiar”. 

Şi dacă i se răspunde că a luat bacul din prima, nu 
încetează să repete că nici măcar nu înţelege cum de a 
reuşit, că n-a făcut nimic pentru asta, că la mijloc au fost 
întâmplarea, norocul, că i-au picat întrebări uşoare, că 
examinatorii au fost indulgenti. Şi, dacă ar trebui să dea 
iar examenul, l-ar pica, pentru că nu are o memorie 
foarte bună şi posedă o inteligenţă mediocră. Imposibil 
să-l faci să admită că are nişte calităţi, că e serios, 
muncitor, tenace. Nu se va dezice: este un ratat şi aşa va 
rămâne. 

Această autocritică permanentă este dublată de 
supraevaluarea celorlalţi. Ei sunt aşa cum tu nu vei fi 
niciodată: frumoşi, inteligenţi, cultivați, amabili; au 
atuuri pe care tu nu le vei avea vreodată: reuşită, noroc, 
prieteni, bani, o situaţie bună. 

Marion constată cu amărăciune că Alice, o colegă de 
birou, este capabilă să-şi administreze perfect munca şi 
viaţa de familie; este întotdeauna impecabil îmbrăcată, 
proaspătă, seducătoare şi performantă. În timp ce eu, 
suspină Marion, sunt depăşită de copii, soţ, patron; nu 
reuşesc să fac faţă, sunt incapabilă să mă organizez şi 
voi sfârşi prin a părea o cârpă, de fapt sunt o cârpă. 

Comparaţia se întoarce astfel împotriva ta şi capătă 
proporţii exagerate: „Este mai bun ca mine” devine „Toți 
sunt mai buni ca mine”. Jean-Louis are mai puţin succes 
la femei decât prietenul lui, Guillaume; asta nu-l 
surprinde deloc. Guillaume este mult mai frumos şi mai 
simpatic decât mine, îşi tot spune el. Şi adaugă imediat: 
„De altfel, toţi prietenii mei au mai mult succes ca mine, 
toţi bărbaţii au mai mult succes decât mine”. Evident, nu 
este greu să găseşti în jurul tău persoane care izbutesc 


mai bine... dacă le cauţi insistent şi, mai ales, dacă 
numai pe ele le cauţi. 

O ultimă remarcă. Să nu-i uităm în acest portret pe 
cei nesiguri de ei şi care devin tirani odioşi cu cei slabi, 
inferiori şi amabili cu cei puternici, sunt suficienţi şi 
lăudăroşi, se împăunează cu titlurile lor universitare, cu 
prietenii lor celebri, cu bogăţiile lor. Aşa cum remarca 
Adler, un asemenea comportament maschează de fapt un 
sentiment de inferioritate adânc îngropat. Pentru a-şi 
compensa lipsurile, disconfortul lăuntric, aceşti indivizi 
se conving de propria valoare, de capacităţile lor 
excepţionale şi par a avea încredere în ei. Dar nu-şi 
doresc să se schimbe şi nu vor citi această carte. Să-i 
lăsăm cu himerele lor. 

Sentimentul de descurajare 

A te judeca negativ înseamnă să consideri orice 
acţiune personală ca fiind sortită eşecului. In faţa 
acţiunii, eşti defetist, raţionezi în termeni de eşec 
potenţial şi nu de reuşită probabilă. Eşti incapabil să 
evaluezi lucrurile, să  cântăreşti avantajele şi 
inconvenientele. Pentru tine, nu pot exista decât 
dezavantaje. Orice realizare, orice angajament par 
aşadar problematice. Schimbarea şi responsabilitatea îţi 
stârnesc teamă. 

Tendinţa de a exagera dificultăţile potenţiale 
antrenează un sentiment constant de tensiune şi 
nesiguranţă. Dacă ai un proiect, pluteşti în îndoială: „S-o 
fac, să n-o fac, să mă duc, să nu mă duc”. Aceste 
momente de nehotărâre întreţin ruminările continue 
legate de evaluarea situaţiei şi a capacităţilor tale de a-i 
face faţă. 

Sarah, încurajată de monitorul ei de schi să treacă 
prin proba de foc, îşi ratează vacanţa de Crăciun 
repetându-şi cu nelinişte de o sută de ori pe zi că nu este 
pregătită, că abia anul viitor are să progreseze, dar că va 
fi ridicolă dacă nu se va prezenta, pentru că toţi colegii ei 
trec această probă etc. 


Pentru a completa tabloul, te temi de un semieşec: 
„Dacă am un eşec parţial, este la fel de grav ca şi dacă 
eşuez total”, „Dacă îmi asum şi cel mai mic risc, este 
periculos, mă expun unui dezastru”. Asta explică de ce ai 
tendinţa să amâni pe mâine ce poţi face azi! Sau să dai 
înapoi şi să renunti în faţa celui mai mărunt incident. 

Paola, medic veterinar, îşi trimitea asistentul în locul 
ei când câinele de care se ocupa nu se vindeca imediat. 

Dacă, în fine, te hotărăşti să te angajezi, te cufunzi 
în verificări interminabile, având în acelaşi timp 
sentimentul că nu controlezi nimic. 

Sandra, secretară medicală într-un spital, trebuia să 
organizeze o conferinţă pentru medici renumiţi. Se 
simţea total depăşită de noua ei sarcină, examina fără 
încetare lista de nume, de frică să nu uite pe cineva. Îşi 
nota frazele pe care urma să le spună la telefon, le învăţa 
pe dinafară. Pe măsura trecerii timpului, în ciuda 
eforturilor sau mai degrabă din pricina lor, se simţea tot 
mai puţin eficientă, tot mai epuizată. 

Ca ultim resort, deprecierea de sine lasă prea 
adesea locul unei inhibiţii formulate în aceşti termeni: 
este inutil să fac ceva dacă nu-l fac bine. Ea te ancorează 
în certitudinea că nimic nu merită să fie făcut, din 
moment ce nu va ieşi ceva reuşit. 

Thierry este redactor la o agenţie de publicitate. 
Patronul lui îi propune să creeze o nouă agenţie la 
Londra. Thierry gândeşte, claie peste grămadă, că n-are 
niciun rost: „N-o să reuşesc niciodată, nu vorbesc destul 
de bine engleza, nu-i cunosc pe noii clienţi, nu ştiu dacă 
mă vor aprecia, sunt prea diferit de englezi, risc să nu le 
plac”. Şi refuză postul. 

În aceste condiţii, proiectele tale de viitor sunt cvasi 
inexistente; nici ambiţie, nici dorinţă de schimbare, doar 
resemnare. 

La terminarea studiilor, Catherine obţine un loc de 
asistentă contabilă într-o mică firmă. La început, slujba i 
se pare puţin interesantă. Dar încetul cu încetul părerea 


ei evoluează: „N-aş schimba-o pentru nimic în lume, m- 
am obişnuit cu postul, mi-e foarte bine la căldurică”. Este 
cu atât mai liniştită cu cât contabila şefă este cu un an 
mai mare decât ea; astfel, Catherine nu are nicio şansă 
de promovare! 

Sentimentul de ruşine 

Îţi e ruşine: 

— De temerile tale faţă de realitate, de viaţă, 
schimbare, eşec, conflicte, faţă de ceilalţi, de judecata 
lor; 

— De aspectul tău fizic, tern, jalnic, ratat, oarecare, 
insignifiant, comun, execrabil; 

— De ideile tale, stupide, mediocre, plicticoase, 
banale, simpliste; 

— De defectele tale, timiditate, nervozitate, 
susceptibilitate, disimulare, lene, neîndemânare, ezitare, 
furii înăbuşite; 

— De emotivitatea ta, te înroşeşti, plângi, tremuri, 
tresari, te bâlbăi; 

— De comportamentul tău, şters, stângaci, stânjenit, 
temător, timorat, laş; 

— De viaţa ta mizerabilă; 

Îţi e ruşine şi că îţi e ruşine! 

Alain nu-şi iartă că a lăsat să-i curgă câteva lacrimi 
în ziua căsătoriei fratelui său. Ariane îşi reproşează că 
are trac înainte de a vorbi la o conferinţă. Coralie, o 
bruna planturoasă, este atât de ruşinată de rotunjimile 
ei, încât refuză să stea în costum de baie în faţa 
celorlalţi; se duce la cumpărături, găteşte, face curat: 
toate pretextele sunt bune ca să evite plaja. Pred se 
consideră dezonorat după ce i-a mărturisit unui prieten 
ca duminica se trezeşte mai târziu. 

Ruşinea provine din certitudinea că eşti la antipodul 
idealului propriu: „Mu voi fi niciodată acea fiinţă 
perfectă la care am visat”. Ea se aplică la tot ceea ce n- 
am realizat şi nu vom realiza vreodată, la tot ceea ce nu 
suntem şi nu vom deveni niciodată. Acest sentiment, 


instalat insidios, se exprimă deseori prin remarci ca: „Nu 
fac doi bani, nu sunt un om respectabil, mă dezamăgesc 
mereu chiar şi pe mine”. Într-un cuvânt, îti reproşezi că 
nu eşti aşa cum trebuie, că nu faci ce se cuvine şi că nici 
nu poţi să ajungi vreodată la asta. 

Acest constant sentiment de vină este dublat de o 
extremă severitate faţă de tine însuţi, severitate uneori 
învecinată cu disprețul. Cele mai mici abateri sau 
neglijenţe se transformă în greşeli de neiertat. 

Lydie, proprietara unui magazin de îmbrăcăminte, 
îşi calculează încasările, ca în orice seară. Şi la fel ca în 
orice seară, mai face o dată socoteala şi îşi dă seama cu 
groază că s-a înşelat cu un franc. Deşi e singura care şi-a 
dat seama de această măruntă eroare, se simte profund 
umilită şi îşi adresează reproşuri vehemente: „Chiar nu 
eşti bună de nimic, ar fi mai bine să te apuci de altceva!” 

Nu îţi îngădui ţie însuţi să ai drepturi, ci doar 
îndatoriri. Îmi place să pictez, spune Caroline, dar am 
renunţat de tot, ca şi când n-aş avea niciun drept să mă 
destind cu tuburile de culori şi cu pensulele mele. 
Totdeauna sunt atâtea altele de făcut: cumpărături, 
curăţenie, călcatul rufelor, facturi. 

O asemenea atitudine intransigentă nu lasă niciun 
loc fericirii. Convins că nu eşti demn, refuzi să te bucuri 
de existenţă, de marile şi micile ei plăceri. 

Când soţul ei îi oferă un colier de ziua de naştere, 
Arielle se gândeşte imediat că bijuteria trebuie să fi 
costat foarte mult, că e prea frumoasă pentru ea, că nu o 
merită. 

Christian a câştigat o călătorie în Caraibe. „În timp 
ce mă bronzez, sunt pe lume atâtea fiinţe nefericite, 
care-şi dau duhul trudind, iar eu stau tolănit la soare”, îşi 
repetă el fără încetare. Cu alte cuvinte, şi-a stricat 
vacanţa! 

Ruşinea se transformă repede în vinovăţie faţă de 
ceilalţi. Îţi faci reproşuri: „Nu sunt bun de nimic, n-am 
voinţă”. Te rod remuşcările: „Mi-e greu să-mi asum 


responsabilităţi, nu se poate conta pe mine”. Eşti în 
acelaşi timp judecător şi acuzat într-un tribunal, lipsit de 
un avocat care să te apere. 

Albert, director adjunct într-o firmă, munceşte 
douăzeci şi patru de ore din douăzeci şi patru când are 
de-a face cu o comandă. Spune că trebuie să lucreze mai 
mult pentru că este lent şi din pricina lui întreprinderea 
riscă să falimertteze şi să-şi piardă clienţii; este convins 
că-i dăunează asociatului său şi că trebuie să-şi 
răscumpere vinile. 

Sentimentul de anxietate 

Majoritatea situațiilor neprevăzute cu care te 
confrunţi au un punct comun: anxietatea pe care ţi-o 
provoacă. Într-adevăr, ele implică o dublă ameninţare: pe 
de o parte, pericolul, piedicile pe care le presimţi, pe de 
altă parte, incapacitatea ta de a le stăpâni. 

Şeful îţi încredinţează un dosar dificil, mama te 
roagă să te ocupi de acţiunile ei de la bursă, femeia care 
îţi îngrijeşte copiii e bolnavă, un coleg lipseşte de la 
serviciu şi îţi lasă toate lucrările lui. În toate aceste 
cazuri, te simţi încurcat, neliniştit deja. Şi, în măsura în 
care ştii că nu vei putea face faţă, neliniştea creşte şi mai 
mult. Şi cazi iarăşi în litania „Mu ştiu ce să fac”, „Sunt 
dezorientat”, „N-o să reuşesc niciodată”, „Sunt depăşit”. 

Trebuie să  diferenţiezi evenimentul care îţi 
declanşează reacţia de anxietate (stresorul), care îţi este 
exterior, de anxietatea în sine, care e reacţia propriului 
organism şi se produce înlâuntrul tău. Anxietatea este o 
senzaţie cotropitoare, greu controlabilă, în faţa unor 
evenimente speciale care te iau pe nepregătite, la care 
trebuie să te adaptezi şi să răspunzi în general rapid. 
Dacă luăm în considerare numai aspectul negativ, 
efectele anxietăţii se manifestă la mai multe niveluri, 
inter-acţionând în permanenţă: 

— La nivelul corpului, stare de rău, cu tahicardie, 
senzaţie de sufocare, tensiuni musculare, voce 
tremurătoare, înroşi re a pielii, gesturi sacadate. 


— La nivelul comportamentului, dezorganizare, cu 
apariţia conduitelor de evitare sau de inerție. 

— La nivelul gândurilor, confuzie, cu dificultate de a- 
ţi aduna ideile, de a raţiona, de a te concentra. 

lar ca o încoronare, pe plan emoţional te simţi 
iritabil, diminuat, epuizat. 

Modul în care evaluezi stresorul şi, mai ales, în care 
întrevezi soluţiile acceptabile, îţi va determina reacţia 
anxioasă. După părerea psihologului Lazarus, această 
evaluare comportă două faze: o primă evaluare (reacţia 
de alarma), în care estimezi caracterul neplăcut, 
neliniştitor sau insuportabil al situaţiei. Şi o a doua 
evaluare (reacţia de adaptare), în care îţi cântăreşti 
capacitatea de a face faţă situaţiei şi de a găsi o soluţie. 
În general, aceste evaluări succesive îţi permit să-ţi 
mobilizezi energia, ceea ce te ajută să înfrunţi mai bine 
situaţia. 

Cele două faze se află în strânsă interdependenţă. 
Cu cât capacitatea ta de a face faţă este mai redusă, cu 
atât stresorul ţi se va părea mai ameninţător, iar- 
anxietatea va creşte şi te va perturba. Când nu ai 
încredere în tine, pragul toleranţei la anxietate este 
foarte scăzut, evaluarea faptelor dezastruoasă, iar 
reacţia neadaptată. Dacă eşti convins că nu-ţi reuşeşte 
nimic în viaţă, că mergi din eşec în eşec, nu poţi să 
percepi corect o situaţie. Nu te simţi capabil să 
controlezi un eveniment care îţi scapă, pe care-l vezi ca 
pe un pericol şi care îţi evocă propria incapacitate. Eşti 
panicat, speriat, copleşit şi în orice caz dezorganizat. 

Christophe trebuia să ia prânzul cu o clientă care nu 
a venit. A aşteptat-o trei ore într-o stare de nelinişte 
intensă, convins că i-a tras clapa pentru că l-a considerat 
stupid la întâlnirea lor anterioară. A doua zi află că 
avionul clientei a avut întârziere şi că ea n-a putut să-l 
anunţe din timp. 

Destabilizat de intensitatea reacţiilor tale anxioase, 
poţi chiar să intri într-o fază de epuizare. Eforturile 


îndreptate în direcţie greşită, angoasa consumă o 
energie considerabilă şi îţi ciuntesc rezistenţa; ele 
acţionează ca pe un motor prost reglat care face pene 
uşor. În cele din urmă, interiorizezi ideea că este mai 
comod să fugi de încercări şi să eviţi responsabilităţile 
decât să ţi le asumi. 

Sentimentul de respingere 

Provine din certitudinea că nimic din tine nu atrage 
admiraţia sau afecțiunea, şi se traduce prin frica de a fi 
judecat de alţii. Când nu nutreşti iluzii despre propria-ţi 
persoană, nu nutreşti iluzii nici despre sentimentele 
celorlalţi faţă de tine. Te consideri prea puţin vrednic de 
iubite, eşti sigur că ceilalţi gândesc ca şi tine în această 
privinţă. Astfel, ai tendinţa să te simţi criticat sau respins 
cu uşurinţă. Orice fleac te răneşte. Dezvolţi o 
sensibilitate extremă la cea mai măruntă remarcă, 
pentru că vine să întărească tot răul pe care îl gândeşti 
despre tine. Marianne se simte urâtă şi vulgară când 
sora ei îi atrage cu gentileţe atenţia că are urme de ruj 
pe obraz. 

Reţii numai mesajele care îţi confirmă proasta 
părem pe care o ai despre tine. Când Richard îi propune 
lui Martine să facă singur cumpărăturile la supermarket, 
ca s-o lase să se odihnească, pentru că pare obosită, ea 
se gândeşte numaidecât că soţul ei o cunoaşte până în 
străfunduri şi o critică; căci ea ştie dintotdeauna că nu 
are nici pic de energie şi că cel mai mic efort o 
epuizează, că nu are nici voinţă, nici curaj, pe scurt că 
este o vrăbiuţă. Şi, cu timpul, Martine va acumula 
mesaje asemănătoare ca tot atâtea dovezi ale lipsei ei de 
valoare. 

Judecata altora atârnă ca o sabie a lui Damocles 
deasupra capului tău. Gândeşti mereu: „La ce bun să 
intru în discuţie, din moment ce sunt sigur că ceilalţi mă 
consideră un imbecil”. Astfel, te conformezi părerii 
generale şi renunţi să-ţi exprimi ideile. Sora lui Henri 
tocmai s-a căsătorit cu un profesor de istorie. Deşi e tobă 


de istorie, Henri nu îndrăzneşte, la reuniunile de familie, 
să vorbească cu cumnatul lui, de teamă să nu treacă în 
ochii acestuia drept un prostănac. 

Nu încetezi să pândeşti reacţiile celorlalţi, să te ţii în 
gardă. Dacă întârzii la restaurant şi prietenii tăi sunt 
tăcuţi, eşti sigur că tocmai îşi băteau joc de tine, pentru 
că nu-ţi iese niciodată nimic. O asemenea vigilenţă 
antrenează dificultăţi în formarea relaţiilor, cu excepţia 
cazului când ai siguranţa că vei fi acceptat fără critici. 
Marcel nu merge cu trenul decât împreună cu Lionel, 
care este un tip cumsecade, spune el, pâinea lui 

Dumnezeu. Marcel crede că ceilalţi, „cei buni”, n-ar 
dori să-l însoţească, dar, mai ales, se simte liniştit cu 
Lionel, care este timid şi nu vorbeşte mult. 

De cele mai multe ori te excluzi singur. Când Esther 
a născut primul copil, n-a îndrăznit să le ceară vreun sfat 
prietenelor ei. „Or să-şi dea seama imediat că sunt o 
mamă nepricepută, că nu ştiu să am grijă de fiica mea”. 

Sensibilitatea ta excesivă frizează susceptibilitatea, 
dar nu arăţi niciodată ceea ce simţi, din teama de a nu fi 
ridicol. Aşa că porţi o mască, joci un rol şi suferi. 

Restricţionarea modului de viaţă şi renunţarea ia 
propria persoană 

Ţi-e teamă să nu spui lucruri nepotrivite şi prosteşti 
sau că nu eşti în stare să răspunzi la o întrebare. Ca 
urmare, ocoleşti activităţile sociale, profesionale sau 
amicale care presupun contacte importante cu alţi 
oameni. 

Irene este numită într-un post administrativ la 
ambasada Franţei din Berlin. Vorbeşte cursiv germana şi 
are norocul să aibă acolo o prietenă. Dar, când aceasta îi 
propune să organizeze o serată ca s-o prezinte celorlalţi 
membri ai ambasadei, Irene găseşte toate pretextele 
posibile ca să se scuze: „E prea devreme, abia am ajuns, 
seara am de lucru, garderoba mea nu e destul de şic, 
sunt prost pieptănată”. Aşa că nu se întâlneşte cu 
nimeni. 


Ai tendinţa să te claustrezi într-o rezervă prudentă 
şi să trăieşti în imaginar care îţi procură câteva 
satisfacţii. De asemenea, eşti mai degrabă solitar, închis 
în tine. Când se întoarce seara acasă, Aurelie scoate 
telefonul din priză. Citeşte romane de dragoste, se 
identifică pătimaş cu eroinele lor şi se rupe de lume. 
Această fugă de ceilalţi nu are darul să amelioreze 
comunicarea, care devine din ce în ce mai greoaie şi mai 
penibilă. 

În schimb, îţi petreci timpul cerşind aprobarea 
puţinilor tăi prieteni şi a familiei, cerându-le să-ţi fie 
recunoscători pentru cele mai mici gesturi sau acte. Ii 
doreşti mai presus de orice să ţi se garanteze că te 
comporţi corect. Să vrei să fii iubit în acest fel te 
plasează într-o situaţie de dependenţă. Sfârşeşti prin a 
semăna cu proprietarul unui automobil care lasă mereu 
pe altcineva la volan; eternul pasager eşti tu. 

le străduieşti să fii amabili, drăguţ, să te arăţi 
agreabil/ să aplanezi dificultăţile, să nu deranjezi. „Ce 
părere ai?” pare să fie fraza ta caracteristică. Eviţi să-ţi 
confrunţi sentimentele adevărate cu ale altora, eviţi orice 
conflict, orice ceartă. Dorinţa ta este de a încerca să afli 
ce vrea celălalt, şi asta în detrimentul propriilor tale 
nevoi. De aceea nu mai ştii foarte bine ce vrei. Trebuie să 
faci plăcere cu orice preţ. 

Rene, traducător într-o editură, munceşte zece ore 
pe zi, se repede să-l înlocuiască pe Laurent, să aducă 
dosarele, corespondenţa, să trimită faxurile, să facă 
fotocopiile, să pună monede în aparatele de taxat din 
parcări. 

Pentru a-ţi risipi îndoielile, te supui voinţei celorlalţi, 
depinzi de acceptarea lor. „Nu pot să mă descurc singur, 
nu am suficientă încredere în mine pentru a fi eficient”. 
Eşti pasiv, influenţabil, accepţi torul de la ceilalţi, fără a 
cere nimic în schimb, ti laşi să hotărască în locul tău şi 
nu iei niciodată iniţiative sau decizii. Pentru a te simţi în 
siguranţă, eşti docil, deferent, convenabil, disciplinat, 


blând, umil, dar şi resemnat, umilit, subordonat, oprimat. 

Joci un rol conform cu ceea ce crezi că se aşteaptă 
de la tine, îţi disimulezi lipsa de siguranţă îndărătul unor 
aparenţe surâzătoare sau unei neutralităţi binevoitoare. 
Dar dezacordul între ceea ce arăţi şi ceea ce simţi 
persistă. Incă o dată, suferi. 

Inainte de a aborda tehnicile care îţi vor permite să 
te schimbi, ne vom apleca asupra bolilor legate de lipsa 
încrederii în sine. 

Capitolul II 

Boli legate de lipsa încrederii în sine 

Dificultăţile pe care tocmai le-am evocat se pot 
cristaliza mai ales în faţa şocurilor repetate şi devin 
invalidante. Chiar şi cei mai puternici subiecţi sunt 
susceptibili să se descurajeze şi să cedeze temporar 
atunci când sunt confruntaţi cu situaţii traumatizante 
(şomaj, divorţ, doliu, boală gravă). Ce să mai spunem 
despre indivizii care nu au încredere în ei? De obicei, ei 
se prăbuşesc, incapabili să îndure un eveniment care 
pune în chestiune o imagine de sine fraeilizată. 

In acel moment se trece de la un simplu handicap la 
o boală, care poate fi doar un episod dureros, dar poate 
şi să devină cronică. 

Anxietatea generalizată 

Această tulburare, la fel de frecventă la ambele 
sexe, se caracterizează prin prezenţa persistentă a 
temerilor şi a preocupărilor nemotivate sau exagerate. 
Anxietatea este difuză, fluctuantă şi anticipează 
pericolele. Teama de o permanentă ameninţare se referă 
atât la cei apropiaţi, cât şi la propria persoană. Subiectul 
se nelinişteşte şi se aşteaptă să treacă prin diverse 
încercări (boli, accidente, probleme sentimentale, 
profesionale sau financiare). Fără un motiv valabil, îşi 
face griji pentru o nenorocire care l-ar putea lovi pe unul 
dintre copiii lui sau pentru o catastrofă care i-ar putea 
atinge întreprinderea ori pentru un conflict care i-ar 
putea distruge cuplul. 


O multitudine de simptome însoţeşte această 
tulburare: 

— O dezorganizare a sistemului neurovegetativ* 
care antrenează senzaţii de comprimare (răsuflare 
îngreunată, sufocare, nod în gât), stare de rău (ameteli), 
palpitaţii cardiace, probleme digestive (spasme, greţuri, 
diaree), transpiraţii reci etc. 

— Perturbări motrice care se manifestă printr-o 
tensiune musculară intensă, cu tremurături, frisoane, 
însoţite de contractii şi dureri musculare. 

— Tulburări ale somnului, ale concentraţiei, ale 
memoriei, o mare fatigabilitate, un sentiment constant 
de enervare, de iritabilitate. 

Un pacient povesteşte că, de când a devenit director 
de agenţie, tremură în continuu. li este mereu frica de ce 
s-ar putea întâmpla. Uzează şi abuzează de expresii ca 
„îmi fac sânge râu”, „îmi stă inima în gât”, „Am o gheară 
în stomac” pentru a descrie ce simte aproape zi de zi. 
„Sunt încordat de dimineaţa până seara. Când mă scol, 
mă gândesc la tot ce s-ar putea întâmpla rău la serviciu, 
mi-e frică să nu întârzii la întâlniri, să nu-mi pierd 
clienţii. Dacă-mi aud copiii tuşind, mă gândesc că au 
făcut pneumonie şi telefonez acasă de douăzeci de ori ca 
să mă liniştesc. Dacă nevastă-mea îmi spune la revedere 
cu un aer plictisit, mi-e teamă că nu mă mai iubeşte. 
Dacă motocicleta nu demarează în trei secunde, sunt 
sigur că o să facă pană. Dacă secretare nu e la post când 
ajung la birou, sunt convins că a pierdut un dosar 
important etc.” 

— Toate asteriscurile semnalează cuvinte ce apar în 
la glosarul de la sfârşitul cărţii. (N. ed.) 

Fobia socială 

Stânjeneala în faţa celorlalţi se poate transforma în 
fobie socială. Această tulburare se deosebeşte de 
anxietatea generalizată prin existenţa unui 
factorjleclansator o situaţie socială particulară - şi prin 
caracterul ei relativ limitat într-adevăr, afecțiunea 


respectivă se manifestă, în special în anumite 
circumstanţe, printr-o frică intensă de a sta sub privirile 
cuiva şi de a nu te comporta ruşinos sau ridicol. 
Anxietatea apare exclusiv în asemenea situaţii fobogene 
sau înainte de a te confrunta cu ele. 

Frica de a vorbi, de a spune prostii, de a fi incapabil 
să răspunzi, de a tremura, de a roşi în public (chiar în 
faţa unui grup restrâns), de a te îneca mâncând în faţa 
cuiva antrenează o reacţie anxioasă imediată şi brutală. 
Subiectul este invadat de un sentiment de panică, cu 
transpiraţii, senzaţie de sufocare, tahicardie, dificultăţi 
respiratorii, tremurături... Se simte slăbit şi devine 
confuz. Ulterior, va avea tendinţa de a evita acest tip de 
situaţii de risc. Va prefera să le ocolească sau să li se 
sustragă,  sfârşind prin a-şi compromite viața 
profesională sau socială şi a-şi anihila relaţiile amicale. 

După o primă întrevedere, un pacient povesteşte că 
la birou (este programator) evită să mănânce în 
restaurantul întreprinderii. Se teme, mai presus de orice, 
să stea la masă faţă în faţă cu colegii. „Nu ştiu ce să 
spun, mi-e frică să nu tremur, să nu-mi răstorn farfuria. 
Mă gândesc că toată lumea mă priveşte şi-şi bate joc de 
mine”. Când i-au apărut primele tulburări, făcea în aşa 
fel încât să ajungă mai târziu, se aşeza într-un colţ izolat 
şi mânca foarte repede, fără să se uite la nimeni. Dar, 
treptat, boala a evoluat şi metoda s-a dovedit ineficientă. 

De atunci, la prânz, este obligat să inventeze tot 
felul de pretexte ca să se scuze: vorbeşte la telefon, are o 
întâlnire, trebuie să meargă la toaletă, se duce să 
cumpere ceva etc. Mănâncă un sandvici pe furiş sau 
renunţă la masa de prânz. În ultima vreme, a remarcat 
că această frică de a mânca în public s-a extins; nu mai 
poate accepta o invitaţie la masă în afara casei şi nici să- 
şi invite prietenii să mănânce la el. 

Distimia 

Această afecţiune se manifestă prin tulburări ale 
stării de spirit/ a cărei tonalitate depresivă se găseşte pe 


primul plan. Pe când sindromul depresiv are o intensitate 
relativ moderată, distimia este o tulburare durabilă care 
poate persista foarte multă vreme. În majoritatea 
timpului, subiectul distimic este obosit, lipsit de 
dinamism, se subestimează şi îşi percepe viitorul în mod 
negativ; prezintă tulburări de alimentaţie (pierderea 
apetitului sau foame bruscă), de somn (insomnie sau 
hipersomnie), de atenţie şi memorie. Chiar dacă 
distimicul rămâne capabil să răspundă exigenţelor vieţii 
cotidiene şi profesionale, lucrurile nu stau la fel în 
domeniul relaţional. Relaţiile pot deveni dificile din cauza 
lipsei sale de entuziasm şi de perspective. 

O pacientă se plânge că este o povară pentru 
apropiații ei. Cu doi ani în urmă, diagnosticată de cancer 
al uterului, a suferit o histerectomie. De arunci, are 
impresia că nu mai este ea însăşi, că nu mai este 
atrăgătoare, că şi-a pierdut feminitatea, îşi reaminteşte 
fără încetare operaţia, pe care o resimte ca pe o 
mutilare. Nu are chef de nimic, nu-i place mai nimic, se 
consideră deseori depăşită de evenimente, nu e la 
înălţime, se enervează pentru mărunţişuri; în unele zile 
nu se îmbracă, nu se machiază. Într-un cuvânt, spune ea, 
„Nu mai sunt bună de altceva, doar să fac menajul, 
cumpărăturile, să gătesc şi aşa mai departe. Cum vreţi 
ca familia mea să nu sufere?” 

Psihastenia îndoiala, nehotărârea care îţi infiltrează 
toate alegerile se poate sistematiza. Dificultăţile de a 
percepe o situaţie în mod sintetic, incapacitatea de a 
decide şi de a adopta soluţii concrete, inaptitudinea de a 
acţiona caracterizează această tulburare. Abulia* este 
însoţită de înclinația spre ruminare şi introspecţie. 
Retragerea în propriile gânduri se exprimă prin 
incertitudine, prin grija exagerată pentru exactitate şi o 
meticulozitate anxioasă. 

Viaţa relaţională este săracă; reacţiile sunt inhibate 
şi le lipseşte spontaneitatea. Viaţa afectivă este invadată 
de angoasă, astenie psihică şi îndoială. ÎInclinarea 


extremă spre scrupule şi spre sentimentul de vină 
provoacă crize de conştiinţă morală şi de culpabilitate. 

O  pacientă povesteşte cum, după moartea 
accidentală a soţului ei, şi-a pierdut încetul cu încetul 
siguranţa. S-a simţit mai întâi foarte deprimată, ceea cei 
s-a părut firesc. Dar, treptat, a asistat neputincioasă la 
instalarea a ceea ce ea numeşte „manii”. Fiind 
inspectoare la fisc, trebuia să redacteze numeroase 
rapoarte. li lipsise dintotdeauna încrederea în sine şi se 
temea să nu facă greşeli; ezita înainte de a folosi cutare 
sau cutare termen şi se temea să dea un verdict definitiv 
cu privire la contribuabilii pe care îi controla. Dar 
niciodată îndoielile nu fuseseră nişte piedici grave în 
muncă. Lucrurile nu mai stăteau acum aşa: era 
permanent preocupată de ideea că, fără voia ei, o 
greşeală ar putea să se strecoare în text şi de aceea 
trebuia să-l recitească sistematic cu voce tare, 
înregistrându-se cu un magnetofon. Ducea acasă caseta 
şi raportul scris, procurându-şi astfel o sursă dublă de 
verificare. Aceste controale interminabile îi luau din ce în 
ce mai mult timp, fără să-i înlăture, totuşi, anxietatea sau 
scrupulele; nu mai putea să iasă cu prietenii sau să-şi 
primească copiii în vizită, dura luni întregi până preda un 
raport şi era mereu într-o stare de oboseală intensă. 

Bolile psihosomatice 

Imposibilitatea de a exprima ceea ce simţim şi 
stresul cronic pot antrena boli psihosomatice. Lista 
afecţiunilor fizice influențate de factori psihologici este 
lungă, începând de la migrene şi astm, până la ulcerele 
gastrice sau duodenale, colite, dureri de spate, 
tahicardie, hipertensiune etc. în genere, tulburările 
survin atunci când psihicul, depăşit, nu mai reuşeşte să 
absoarbă descărcările de energie. Zilnic, primim un 
anumit număr de şocuri pe plan familial, profesional, 
amical, social. 

Când suntem vulnerabili sau epuizați, nu mai reuşim 
să ne mobilizăm resursele psihice şi să facem faţă. In 


acest caz, asistăm la un fel de substituție, iar corpul este 
acela pus la contribuţie; suferinţa se va exprima printr-o 
stare fizică proasta, deoarece nu mai avem resurse să o 
gândim. 

Acest proces rămâne şi în prezent în mare parte 
misterios, dar cercetările se orientează spre schimburile 
dintre sistemele nervos şi imunitar. Schematic, când cele 
două sisteme sunt bine reglate şi comunică eficient, ele 
îţi permit să lupti împotriva maladiilor. Dar dacă ele se 
dereglează, mecanismele de apărare imunitate sunt 
slăbite sau scurt-circuitate şi arunci boala se poate 
dezvolta. 

O pacientă se plânge de crize de astm, care devin 
din ce în ce mai puternice şi mai frecvente. Ultima oară a 
trebuit să se interneze de urgenţă în urma unei crize 
deosebit de lungi şi de violente. A crezut că moare, atât 
de intensă era senzaţia de sufocare care o apăsa. Nu 
prea înţelege de ce tratamentul nu are acelaşi efect ca şi 
la debutul tulburărilor şi crede că de vină este poluarea. 
Se gândeşte chiar să se mute la ţară. 

Este o persoană tensionată, mai degrabă ştearsă şi 
timidă, care pare să înghită totul fără să crâcnească. E 
foarte legată de părinţi, care îi reproşează continuu că 
nu îi vizitează destul de des. „Totuşi fac tot ce pot, dar de 
câte ori mă duc pe la ei, apar probleme. Mă critică tot 
timpul şi nu ştiu ce să le răspund”. Şi, de fiecare dată, 
crizele de astm sunt tot mai puternice şi mai lungi. Dar 
pacienta nu recunoaşte că ar putea exista o legătură 
între ceea ce îndură fără o vorbă şi ceea ce exprimă prin 
intermediul bolii ei. 

Alcoolismul 

Pentru indivizii cărora le lipseşte încrederea în sine, 
închişi în ei şi care se simt prost în pielea lor, alcoolul 
poate juca un rol dezinhibitor. Intr-un stadiu precoce, 
alcoolul creează iluzia decomplexării şi eliberării de 
problemele relaţionale. Omul se poate simţi atunci mai 
sigur şi mai lucid înăuntrul său şi poate apărea spiritual, 


vioi, energic, entuziast, inteligent, comunicativ, deschis. 
Acest tip de alcoolism, cu scop anxiolitic, îţi dă curajul să 
înfrunţi lumea exterioară sau îţi îngăduie să-ţi repari 
eşecurile. Subiectul bea de multe ori de unul singur, 
acasă la el, înainte de a se confrunta cu o situaţie dificilă, 
după ce a suferit o frustrare sau seara şi la sfârşit de 
săptămână, pentru a-şi compensa singurătatea. Uneori 
bea în public, pentru a se stimula faţă de ceilalţi. 

În toate cazurile, situaţia se degradează cu timpul. 
Este, într-adevăr, foarte dificil să-ţi controlezi consumul 
de alcool. Dependenţa se instalează odată cu nevoia 
imperioasă de a bea cantităţi din ce în ce mai importante 
pentru a obține aceleaşi rezultate. Diminuarea 
controlului face să crească agresivitatea, intoleranta, 
amenințările. Ea poate declanşa acte violente şi 
impulsive sau, mai rău, se poate ajunge la pierderea 
conştientei şi la comă. Se vede totodată profilându-se şi o 
indiferenţă din ce în ce mai accentuată faţa de alte surse 
de plăcere sau de interes. 

Deoarece foarte des alcoolicii îşi neagă sau îşi 
banalizează simptomele, nu este uşor să-i ajuţi să se 
vindece. 

„Beau foarte puţin”, ne mărturiseşte o pacientă de 
55 de ani, spitalizată după o comă etilică şi o cădere pe 
scară, care au necesitat două zile de tratament în secţia 
de reanimare. Treptat, ne spune că de zece ani bea 
„foarte ocazional”. Acum zece ani, soţul ei plecase cu o 
femeie mai tânără şi pacienta s-a simţit golită, anulată, 
ca şi cum şi-ar fi pierdut toate reperele. A început să 
mănânce în neştire şi s-a îngrăşat cincisprezece 
kilograme, pe care le-a dat jos după un regim sever. 

După puţin timp, a început să bea „ca să mă umplu 
când eram singură”. Continuă: „Asta îmi creşte moralul 
şi îmi dă încredere; nu mai sunt o nulitate când beau”. Şi 
adaugă: „E rău să bei: mi-e ruşine de copiii mei, aşa că 
beau pe ascuns”. Dar nu spune că şi-a lovit fata care voia 
s-o împiedice să conducă în stare de ebrietate, că sparge 


totul în casă când a băut prea mult şi că şi-a rupt pumnul 
după ce a înghiţit un amestec de alcool şi tranchilizante. 

În orice caz, dacă vezi încolţind vreunul dintre 
aceste simptome, consultă un medic. Dacă nu, continuă- 
ţi lectura. 

Partea a doua 

SCHIMBAREA 

Capitolul III 

Pe calea încrederii în sine 

Doreşti să avansezi, să progresezi, să-ţi regăseşti 
siguranţa lăuntrică, ca să te angajezi cu mai multă 
încredere în viaţă. Pentru declanşarea acestui proces ce 
conduce la încrederea în tine însuţi, trebuie să te 
debarasezi de o anumită stare de spirit şi de 
comportamente neadecvate. Trebuie să adopţi câteva 
principii simple, de care să te pătrunzi într-o primă 
etapă, înainte de a aborda mecanismele de schimbare 
specifice. După ce o să înmagazinezi aceste reguli de 
bază, vei putea, într-o a doua etapă, să te lansezi în 
deprinderea metodelor concrete, practice, adaptate la 
fiecare caz şi la fiecare problemă în parte, pe care le vom 
dezvolta mai tă Tziu. 

Faza de tranziţie este necesară ca să stimulezi 
încrederea în tine însuţi şi să poţi apoi să te transformi 
blând, progresiv, fără traumatisme. La fel cum pământul 
trebuie desţelenit înainte de a fi plantat, aşa cum 
buruienile trebuie plivite înainte de a semăna, trebuie să 
retezi toate obiceiurile proaste atât pe plan 
comportamental, cât şi pe plan mental. Schimbarea este 
desigur dificilă, dar nu imposibilă, dacă vei reuşi să 
renunţi la ceea ce te încurcă de prea multă vreme. 

Să nu neglijăm metoda Coué. Toată lumea a auzit de 
ea, a practicat-o chiar, visând la o ameliorare cvasi 
miraculoasă. Acest farmacist amabil preconiza o metodă 
simplă: să enunţi de mai multe ori cu voce tare, seara şi 
dimineaţa, următoarea formulă: „Zi de zi, din toate 
punctele de vedere, îmi este din ce în ce mai bine”. După 


Coué, aceasta frază simplă ar exercita un puternic efect 
de persuasiune atât asupra mentalului, cât şi a fizicului. 
Din acest punct de vedere, autosugestia trezeşte o 
energie latentă şi pe moment poate funcţiona. 

Katia, o avocată de 35 de ani, compară metoda Coué 
cu dopajul. Ea o foloseşte rareori, dar recunoaşte ca, din 
când în când, metoda funcţionează, insuflându-i un 
anume curaj. Mai ales într-un proces dificil, Katia se 
îmbărbătează în timpul audierilor şi înainte de fiecare 
pledoarie, spunându-şi „Sunt cea mai bună, o să câştig”. 
Şi a mers. 

Metoda Coué este ca şi cum ai cădea la fundul apei 
şi ai lovi puternic cu piciorul ca să te ridici la suprafaţă. 
Nu este inutil, dar după aceea trebuie să ştii să înoţi! 
Aici sta totul şi spre această învăţătură te îndrum. Mai 
întâi, cu ajutorul unui maestru de înot, te debarasezi de 
proastele obiceiuri, cum ar fi respiraţia pe gură, înveţi să 
inspiri pe nas, să expiri pe gură, apoi să te foloseşti de 
colac, pentru ca, în final, să înoţi singur, fără niciun 
ajutor din afară. 

Fii motivat 

Înainte de a aborda procesul de schimbare, trebuie 
să te simţi motivat, să ştii ce vrei, ce nu vrei şi în ce 
măsură vrei asta. În această privinţă, să urmăm 
învăţătura unui călugăr budist. Un om voia să afle de la 
el cum ar putea să ajungă la înţelepciune. Călugărul l-a 
dus lângă o mlaştină şi l-a vârât cu capul sub apă până la 
a-l sufoca. Apoi i-a dat drumul şi l-a întrebat ce-şi dorea 
cel mai mult când era cu capul sub apă. „Să respir”, a 
răspuns acela. „Ei bine, i-a spus călugărul, când îţi vei 
dori înţelepciunea cu tot atâta putere cu câtă îţi doreai 
să respiri, arunci o vei primi”. 

La fel, dacă aspiri la încrederea în tine însuţi, dacă 
ai voinţa puternică să te schimbi, eşti pe calea cea bună. 
Dacă vrei să te transformi, dacă ai intenţia să-ţi (re) 
găseşti încrederea în tine, doreşte-ţi-o cu adevărat: nu te 
încurca cu bagaje inutile, aruncă îndoiala, alungă 


perplexitatea, nu te împiedica în 

„Dacă” şi „dar”. Doreşte-ţi cu adevărat ceea ce îţi 
doreşti, fără ambiguitate. Trebuie să crezi în resursele 
tale, să te autoîn-demni. Mobilizează-ţi toată energia şi 
concentrează-ţi întreaga minte în acest scop. Eliberează- 
te de vechile legături, oferă-ţi o nouă alegere. 

Să ai voinţa de a te schimba 

A venit momentul să te întrebi asupra voinţei tale de 
schimbare, asupra motivaţiilor. În forul tău interior, poţi 
crede că lipsa încrederii în sine comportă anumite 
avantaje. Într-adevăr, dacă nu ai încredere în tine, nu 
încerci nimic şi, în consecinţă, nu rişti mare lucru. Pe 
deasupra, nereuşind câtuşi de puţin în ceea ce îţi propui, 
nu stârneşti invidia nimănui. Şi, în măsura în care eşti 
dependent de indivizi mai dotați, mai puternici, care te 
susţin, te simţi protejat şi aproape invulnerabil. Astfel de 
„beneficii secundare” ar putea dispărea dacă te schimbi. 

Din perspectiva unei asemenea stări de spirit, să 
devii sigur de tine însuţi comportă nişte inconveniente. 
Vei fi nevoit să rişti, proiectele tale ar putea izbuti, 
aducându-ţi un anume succes şi atunci ai fi şi invidiat de 
ceilalţi. Astfel, unii ar putea fi geloşi pe tine, iar alţii, 
având în vedere reuşitele tale, ar înceta să te sprijine. 

După trei luni de tratament, Joelle observă că soţul 
ei o repede în rarele momente când ea manifestă 
siguranţă de sine. La o cină cu nişte prieteni, Joelle ia 
apărarea unui om politic pe care îl admiră. Bărbatul ei 
ridică din umeri şi o sfătuieşte pe un ton ironic să se 
ducă la bucătărie să tranşeze puiul. 

Toate astea îţi pot complica viaţa şi te pot speria. 
Mai ales că se adaugă şi angoasa care bântuie pe oricine 
în faţa schimbării. Anxietatea este un sentiment pe care-l 
cunoşti bine, care te încearcă aproape constant şi pe 
care îl controlezi greu. Or, te anunţ că ea însoţeşte ceea 
ce îţi doreşti cel mai mult pe lume: să te transformi. 
Unde o să ajungem, te întrebi, de vreme ce, indiferent de 
situaţie, ne scufundăm obligatoriu în anxietate, în 


neplăcere? 

Totuşi, vedem că se naşte acum un început de 
răspuns, Dacă alegi să rămâi aşa cum eşti, nu vei scăpa 
niciodată de anxietate. Dimpotrivă, dacă alegi 
schimbarea, poţi fi sigur că va veni o zi în care 
anxietatea se va atenua şi probabil va dispărea. Să alegi 
schimbarea înseamnă să alegi să ieşi din condiţia ta, să-ţi 
iei viaţa în mâini. Dacă îţi păstrezi vechile obiceiuri, vei 
continua cu siguranţă să suferi. În caz contrar, poţi spera 
ca în curând să te simţi mai bine în pielea ta. 

Dacă încrederea în sine se învaţă, se dezvoltă, este 
mai uşor să te schimbi pe tine însuţi decât să schimbi 
lumea sau să aştepţi ca ceilalţi să se schimbe. Visul 
transformării miraculoase a celuilalt sau a realităţii este 
o iluzie: e mai lesne să-ţi schimbi poziţia faţă de un 
munte decât să muţi muntele din loc. 

O altă aşteptare nerealistă constă în a conta mereu 
pe ajutorul celuilalt. Dacă speri ca un altul să hotărască 
în locul tău, îţi vei micşora şi mai mult stima faţă de tine 
însuţi. Jean-Louis, arhitect într-un cabinet de grup, nu 
îndrăzneşte niciodată să propună soluţii pentru un 
proiect imobiliar. Cere sistematic avizul colegilor înainte 
de a întreprinde indiferent ce. Aşa că se consideră 
inconsistent şi infantil. 

Acordă-ţi dreptul la imperfecţiune 

Trebuie să declanşezi o dinamică personală care va 
provoca un salt şi te va conduce pe drumul încrederii în 
sine. Nu fi propriul tău adversar (cel mai rău), 
transformă-te într-un partener. Analizează modul în care 
te percepi, având o concepţie mai puţin rigidă despre 
tine şi viaţă. Ai dreptul la imperfecţiune, la eroare. Or, tu 
gândeşti exact invers. Crezi că orice eşec te trimite spre 
o imagine de sine inacceptabilă şi că eşecul este reflecţia 
propriei tale nulităţi. Din clipa când îşi percepe 
slăbiciunile,  învinsul cu anticipație se prăbuşeşte, 
convins că a pierdut totul. Dimpotrivă, cei care au 
încredere în ei înşişi ştiu că însuşirile lor supraviețuiesc 


eşecurilor. 

Jonathan, care face parte dintr-un cor, era incapabil 
să-şi interpreteze corect partitura din Missa m şi de 
Bach. În loc să dispere, a perseverat şi a avut dreptate. A 
fost atât de bun în programul următor, încât dirijorul i-a 
propus să devină solist! 

Pendantul are întotdeauna sentimentul unei 
catastrofe posibile, al unei înfrângeri ineluctabile, al 
ruinei lui totale. Cade de-a dreptul în catastrofism şi 
raţionează în termeni de totul sau nimic, bineînțeles în 
registrul cel mai alarmist posibil: „Am pierdut prea mult 
timp cu redactarea acestui contract şi mi-am dezvoltat 
prost ideile - o să mă dea afară în şuturi”, „Nu mi-a 
reuşit sufleul cu brânză, toată masa e ratată”. 

Perdantul îşi interzice să greşească. Şi, totuşi, cine 
se poate lăuda că nu a comis vreodată o eroare? Chiar 
dacă reprezintă sursa unei neplăceri, deseori o eroare ne 
clarifică şi ne învaţă multe despre noi înşine. Ea scoate 
în evidenţă ceea ce trebuie să perfecţionăm în noi şi 
adesea ne face să progresăm. Este profitabil să tragi 
învăţăminte din greşeli, iată o experienţă pe care nu o 
vom uita niciodată. 

Reordonează-ţi priorităţile: fii conştient că nicio 
fiinţă nu poate reuşi totul în acelaşi timp (şi, de altfel, nu 
poate nici rata totul!). Vei evolua doar atunci când vei 
accepta posibilitatea eşecului. 

Evident, asta nu înseamnă că eşecurile trebuie 
căutate cu lumânarea, este chiar mai bine să încerci să le 
ocoleşti! Dar dacă ele survin, încetează să te mai 
condamni, alungă ideea nimicniciei proprii; fii conştient 
că nimeni nu poate realiza totul deodată. Albert Einstein 
însuşi a abandonat în 1932 o teorie, elaborată în 1917, 
pe care o califica drept „cea mai mare greşeală a sa”. 

Socoteşte erorile vechi ceea ce sunt ele cu adevărat 
erori trecute. Mâine este o altă zi. Eliberează-te de 
trecut, interesează-te de prezent. Nu mai tot medita la 
neîmplinirile tale. Uită dureroasele „Dacă aş fi putut”, 


„Dacă aş fi ştiut”. Acordă-ţi permisiunea de a relua, de a 
reîncepe, acceptă imperfecţiunea. Şi dacă sarcina este 
dificilă, complicată, nu-ţi pierde curajul, perseverează şi 
progresează pe etape. Fiecare mini-succes te va conduce 
spre succesul final. 

Fă echipă cu părţile tale vulnerabile. Indivizii care 
au încredere în ei înşişi sunt capabili să îi accepte şi, mai 
ales, să-şi identifice zonele vulnerabile şi chiar să profite 
de ele. Actorul Darry Cowl a ştiut să tragă folos din 
bâlbâială lui, care a devenit de-a lungul anilor imaginea 
sa de marcă şi i-a asigurat succesul. Aşa că, dacă nu-ți 
poţi exprima emoţiile, spune-ţi că eşti regina/regele 
autocontrolului; iar dacă roşeşti, să ştii că sunt mulţi cei 
care găsesc asta spontan şi încântător. 

Recunoaşte-ţi calităţile 

Identifică laturile pozitive ale personalităţii tale. 
Concentrându-te asupra calităţilor, îţi vei ameliora 
imaginea. Dacă încetezi să-ţi alimentezi tendinţele 
negative, lipsa de autostimă va scădea, iar încrederea în 
tine va creşte. Defineşte-te altfel decât prin părţile 
negative. Caută aurul în tine, nu zaţul. Fii mândru să-ţi 
spui că eşti proprietarul anumitor resurse şi acceptă să 
te simţi bine în propria piele. Cu siguranţă ai reuşit să 
faci câteva lucruri în viaţă. Află momentele, experienţele 
în care ai fost mândru de tine. 

Evident, ai mai degrabă tendinţa să nu-ţi recunoşti 
succesele şi să te subapreciezi. Ania, cu un tată rus şi o 
mamă italiancă, a trăit douăzeci de ani în Statele Unite 
înainte de a se muta în Franţa. Vorbeşte cursiv patru 
limbi şi acum învaţă chineza. Nu este deloc mândră de 
asta şi declară, scuzându-se: „O fac fără efort, foarte 
firesc, n-am de ce să mă laud”. Şi totuşi, în locul ei, 
oricine ar fi fericit şi mândru să reuşească astfel fără 
efort. Dacă este şi cazul tău, ar trebui să fii mândru de 
tine. 

Extrage-ţi forţa, încrederea din situaţiile bine 
conduse, din evenimentele reuşite, te vei simţi mai 


puternic. Oricât de mărunte ar fi, pune-ţi în valoare 
succesele, fie că e vorba de o omletă gustoasă, fie de arta 
de a aranja un dulap. Reevaluează-ţi trecutul, păstrează 
din el ce este pozitiv, fără vreo falsă ruşine. Căutând, vei 
găsi. lInventariază lucrurile pe care ştii să le faci, 
resursele pe care le deţii. 

Philippe îşi frământă mintea când i se pune această 
întrebare şi răspunde cu umor: „Ştiu să destup sticlele 
de şampanie fără să provoc pagube şi fără să rănesc pe 
nimeni din jurul meu!” Continuându-şi investigaţiile, îşi 
dă seama că îi place vinul bun şi că ştie să-l aleagă „O să 
trec drept un alcoolic”, suspină el -, şi, în plus, că este 
singurul care îşi linişteşte fiica atunci când se înfurie, că 
n-a făcut niciodată vreun accident de maşină (conduce 
bine?), că poate să meşterească cu succes prin casă... 

Descoperirea calităţilor noastre ne incită să le 
exploatăm, să le întreţinem, să le intensificăm. Gândeşte- 
te la calităţile tale, repetă-le regulat în gând, dar nu 
mecanic. Nu se pune problema să te transformi într-un 
papagal. Dimpotrivă, trebuie să te impregnezi activ şi 
intim cu propriile calităţi, astfel încât să faci una cu ceea 
ce exprimi. Acord a-ţi timp, opreşte-te o clipă după 
fiecare afirmaţie înainte de a te identifica total cu 
conţinutul ei. Lasă-te invadat de semnificaţia ei până 
când te contopeşti cu ea. Astfel, calităţile tale îţi vor 
deveni familiare, se vor impregna în tine ca o a doua 
natură. 

Să faci inventarul a ceea ce posezi, să nu ţii numai 
discursuri defavorabile despre tine, să eviţi să te judeci 
peiorativ, să te debarasezi de imaginile negative, toate 
astea îţi permit să ieşi din cercul vicios în care eşti 
închis. Reprezinţi un tot, cu defectele şi calităţile tale, ca 
toată lumea, nici mai bun, nici mai rău decât alţii. 

Intr-un cuvânt, acceptă-te, nu-ţi nega resursele, 
porneşte din nou la luptă: dacă ai fost rănit, nu ai murit! 

Alege fericirea 

Aşa cum spune un proverb chinez: „Nu putem 


împiedica păsările nenorocirii să zboare; dar le putem 
împiedica să-şi facă cuib în părul nostru”. Încetează să 
crezi că există în tine o forţă care atrage obligatoriu 
experienţele dureroase, neplăcute, penibile. Încetează să 
„personalizezi”, să crezi că asta ţi se întâmplă numai ţie. 
Exagerezi întotdeauna importanţa legăturilor dintre tine 
şi o situaţie defavorabilă. Dacă îţi cumperi un pantalon 
care nu-ţi place, dacă ţi se strică maşina, dacă îţi uiţi 
cheile la o vecină, dacă începe să plouă cu găleata chiar 
atunci când ieşi de la birou fără umbrelă, îţi spui: 
„Numai eu pot să mă pun în situaţii ca asta”. Şi te 
lamentezi, te priveşti în oglindă, suspinând: „Ce mizerie, 
sunt fiinţa cea mai nefericită de pe pământ”. 

Există o delectare secretă îndărătul acestei 
atitudini. Ca şi cum ai fi aproape mulţumit că eşti 
copleşit; ca şi când n-ai putea trăi decât în necazuri. 
Alimentându-ţi fără încetare defectele, gândindu-te 
mereu la îndoielile, grijile, slăbiciunile tale, devii propriul 
tău călău, dar cu o anumită complezenţă. „Cum se face 
că există în noi un nu ştiu ce care iubeşte nefericirea”, 
scrie Musset. Întreţinând ideile de tipul „îmi merge 
întotdeauna rău şi lucrurile nu se vor aranja”, este ca şi 
cum ai alege să fii nefericit şi chiar eşti! înlătură aceste 
vechi prototipuri mentale, elimină acest curent mental 
morbid. Trebuie să-ţi doreşti sincer să fii fericit. Individul 
cel mai fericit este acela care scoate mereu ce are mai 
bun în el şi se foloseşte de asta. 

Relativizează 

Priveşte evenimentele dintr-un alt unghi. Vezi 
întotdeauna paharul pe jumătate gol, încearcă să-l vezi 
pe jumătate plin. Metoda nu este să înlocuieşti sistematic 
negativul prin pozitiv, ci să te autorizezi să reacţionezi 
diferit, să-ţi modulezi şi să-ţi transformi analiza, să 
priveşti situaţiile altfel, ca acel necunoscut, auzit la 
radio, care pierduse trenul şi declara că a venit mai 
devreme pentru următorul! 

Ai tendinţa: 


să globalizezi: plecând de la un fapt unic, îţi 
imaginezi consecințe generale, deduci că toate 
experienţele asemănătoare vor avea acelaşi rezultat. 
Cineva îţi acroşează maşina, te gândeşti că, indubitabil, 
eşti lipsit de noroc şi te întrebi dacă n-o să te laşi de 
condus. 

— Să fii selectiv: te polarizezi asupra detaliilor şi 
neglijezi restul. Patronul te roagă să nu fumezi în biroul 
lui, crezi că are ceva personal cu tine, deşi te-a felicitat 
preţ de zece minute pentru rezumatul unui dosar. 

— Să fii arbitrar: tragi concluzii absolute şi negative 
fără nicio dovadă. Eşti vicepreşedintele unei asociaţii a 
părinţilor elevilor dintr-un liceu local. Afli din întâmplare 
că a avut loc o reuniune la care nu ai fost convocat. Te 
gândeşti imediat că administraţia vrea să te înlăture. 

Cântăreşte corect lucrurile, decentrează-te, pune 
sub semnul întrebării concluziile pripite şi deformate. 
Reflectă şi încearcă să găseşti interpretări mai puţin 
definitive. Dacă n-ai primit convocarea pentru reuniune, 
poate că de vină e poşta. Dacă şeful te felicită pentru 
munca ta, acceptă-i complimentele şi uită de ţigară etc. 

În plus, trebuie să ştii să distingi omul de rezultatele 
lui, să nu te identifici cu actele şi eşecurile tale: nu eşti 
numaidecât o nulitate dacă ai pierdut un examen, nu eşti 
incult dacă nu ştii în ce zi e Sfântul Bartolomeu, nu eşti 
un slab muzician dacă greşeşti o notă, nici fotograf prost 
dacă ţi-a ieşit o poză neclară. 

Fii mai deschis, ia în calcul mai multe ipoteze în 
raport cu întrebările pe care ţi le pui, cu dificultăţile pe 
care le întâmpini. Fii mai lucid cu tine însuţi şi cu 
evenimentele. Fă un pas înapoi înainte de a judeca şi vei 
înţelege mai bine realitatea. Astfel, vei putea decide şi 
acţiona în condiţii mai bune. 

Fixează-ţi obiective 

De obicei, persoanele care nu au încredere în ele 
însele au obiective incerte sau nu au deloc obiective. 
Xaviere, studentă la drept, nu îndrăzneşte să-şi 


imagineze că ar putea, după absolvirea facultăţii, să 
lucreze într-un cabinet de avocatură. Gilles are un loc de 
muncă foarte corect remunerat Totuşi, nu cutează să-şi 
facă proiectul de a nu mai locui cu părinţii, ceea ce nu-i 
uşurează viaţa afectivă. Dacă ar avea un scop, aceşti 
oameni n-ar şti ce să întreprindă şi nici ce vor cu 
adevărat, ezită, meditează, ceea ce antrenează o senzaţie 
de indispoziţie, de vid şi dispersare. 

Una dintre cele mai bune căi spre încrederea în sine 
constă în a acţiona pentru ca lucrurile să se desfăşoare 
cu succes. Eficacitatea, reuşita sunt bune motoare care 
pot, pe deasupra, să servească drept referinţă atunci 
când se ivesc dificultăţile. Ele ne încurajează să 
continuăm, să găsim un sens vieţii noastre şi... să ne 
sculăm dimineaţa din pat. Or, cetmai bun mijloc de a ne 
motiva pentru acţiune şi succes trece prin 
conştientizarea unui obiectiv. 

Fără un scop în viaţă, semeni cu o corabie fără 
căpitan şi fără destinaţie. Nu poţi decât să eşuezi. 
Fixarea unui scop îţi dă o rațiune de a trăi, îţi furnizează 
o direcţie, îţi permite mobilizarea. Poţi atunci să alegi ce 
vrei să faci şi cum o vei face. Numeroase studii au arătat 
că indivizii care au un scop sunt mai fericiţi şi reuşesc 
mai bine decât cei care sunt lipsiţi de el. Orice vârstă ai 
avea, un scop veritabil te ajută să-ţi structurezi vieţile, 
munca, fiind în acelaşi timp o garanţie a reuşitei şi a 
încrederii. În azilurile de bătrâni, s-a observat că dacă 
persoanele vârstnice sunt încurajate să-şi definească 
anumite scopuri, sentimentul lor de siguranţă interioară 
şi performanţele sporesc considerabil. 

Scopurile ne trimit totdeauna la dorinţe, la exigenţe. 
În genere, oamenii care au încredere în ei, care ştiu ce 
vor, îşi cunosc dorinţele şi exigenţele. Cei cărora le 
lipseşte încrederea în sine nici măcar nu îndrăznesc să 
aibă dorinţe. Când Nicolas este întrebat ce-şi doreşte, 
răspunde: „Nu mare lucru, de fapt nimic”. Autorizează-te 
să-ţi recunoşti dorinţele, visurile, să ai exigenţe. Să-ţi 


reapropiezi dorinţele te va dinamiza, te va scoate din 
„nimic”, va da un imbold voinţei tale slăbite, te va lansa 
pe calea lui „Vreau ceva”. 

Dar iată o nouă complicaţie! să-ţi recunoşti dorinţele 
când îţi lipseşte încrederea în tine înseamnă să observi 
imediat obstacolele care le sunt asociate. Înseamnă să ai 
certitudinea că dorinţele puse în operă vor ridica 
probleme insurmontabile. Orice dorinţă implică, prin 
definiţie, o eventuală problemă. Să crezi că dacă nu ai 
nicio dorinţă nu există nicio dificultate este un truism. 
Dacă nu îţi doreşti să escaladezi un munte, nu rişti nici 
să cazi într-o prăpastie, nici să te rătăceşti, nici să mori 
de frig într-o furtună de zăpadă, nici să-ţi lipsească 
oxigenul, hrana etc. Din clipa când apare o dorinţă, 
alături de ea se profilează şi obstacolul, piedica de a o 
atinge. 

Din acest punct de vedere, există două tipuri de 
obstacole: cele care nu depind de noi, obstacolele 
exterioare, şi cele care depind de noi, obstacolele 
interioare, în special dorinţele asupra cărora putem 
acţiona. Fă diferenţa între dorinţele raţionale, justificate 
şi cele nerealiste. Oricine trebuie să-şi satisfacă dorinţele 
care răspund unor nevoi vitale, necesare existenţei, 
siguranţei lui interioare. Dacă aceste exigenţe nu sunt 
nemăsurate, nelimitate, ele nu ne depăşesc posibilităţile. 
În caz contrar, ele seamănă cu un acoperământ de plumb 
care ne asfixiază. 

Dacă nu reuşeşti să te debarasezi de proiectele 
nerealiste, nu vei fi nici liber, nici independent, vei 
rămâne  încremenit în comportamentul tău. Dacă, 
dimpotrivă, vei reuşi să separi exigenţele Jjazatg pe o 
nevoie vitală de cele care se înrudesc cu capriciile sau 
sunt de domeniul simplei preferinţe, vei evolua, în acest 
sens, întreabă-te ce consecinţe ar avea nerealizarea 
unora dintre dorinţele tale. Ce lucru teribil s-ar întâmpla 
dacă nu ai putea să le concretizezi? De multe ori, simplul 
fapt că-ţi pui întrebarea trimite dorinţa respectivă pe un 


loc care pare foarte secundar. 

În plus, dacă îţi ordonezi dorinţele, te afli pe calea 
deciziilor şi a realizării. Persoanele care au încredere în 
ele au ştiut şărşi selecţioneze „unele dintre dorinţele lor, 
să le convertească în scopuri adevărate şi să acţioneze. 

Mireille şi Remi tocmai şi-au luat bacul. Ezită între 
diverse filiere universitare. În cele din urmă, Mireille 
elimină dreptul pentru a alege informatica, care îi pare 
mai apropiată de aptitudinile ei şi îi deschide mai multe 
drumuri. Remi nu reuşeşte să se hotărască, 
tergiversează şi se înscrie la drept, fără entuziasm şi în 
lipsă de altceva. 

Dacă rămâi ia nivelul intenţiilor fără a ajunge 
vreodată să privilegiezi una dintre ele, dacă zi şi noapte 
îţi răsuceşti ideile în cap, vei suferi şi nu vei progresa. 

Exprimă-ţi pozitiv obiectivele 

Dacă îţi exprimi în mod pozitiv obiectivele îţi vei 
optimiza convingerea, voinţa de a acţiona şi de a reuşi. 
Să-ţi formulezi pozitiv gândurile înseamnă să crezi deja 
în propriile posibilităţi. Suprimă verbalizările negative de 
tipul „E imposibil”, „N-o să reuşesc niciodată”, care, ca 
un tăvălug apăsător, îţi ştirbesc energia şi îţi zdruncină 
hotărârile. Influența cuvintelor nu mai trebuie 
demonstrată, sfârşim prin a deveni şi a face ceea ce 
spunem (în medie rostim douăzeci de mii de cuvinte pe 
zi!). Maniera în care vorbim despre noi înşine are 
repercusiuni profunde asupra gândurilor, sentimentelor- 
jrgalizărilor noastre. Astfel, cu cât folosim mai mult 
termeni negativi, cu atât aceştia se ancorează în 
gândirea noastră, o concretizează, o parazitează. 
Devenim negativi. lată alt cerc vicios! 

În acelaşi mod, alunga formulările despotice de tipul 
„Trebuie, este nevoie, ar fi trebuit să”, corespunzând 
obligaţiilor sociale sau morale care nu sunt neapărat 
bune pentru tine şi nici nu corespund nevoilor sau 
dorințelor tale. Înlocuieşte-le cu formule nedirective, de 
tipul „Vreau, prefer, aleg”, în care îţi exprimi voinţa, 


responsabilitatea, deciziile. Vom reveni la acest subiect 
în capitolul X. 

Respinge frazele de genul „N-am putut să acţionez” 
sau „Ce se va întâmpla dacă?” Prima implică o relaţie 
negativă cu trecutul, a doua o evaluare a viitorului 
impregnată de temeri şi de reprezentări defetiste. Ca şi 
cum ceea ce ni s-a întâmplat cândva ar fi fost inevitabil 
şi, asemenea unui destin nefast, trebuie să ne asalteze şi 
astăzi şi mâine. Mu te lăsa prins în capcana infernală a 
lui „O să... încerc, o să testez, o să verific, o să examinez 
întrebările”, care atestă intenții dezordonate şi 
alarmante. 

Să ai obiective realiste 

Chiar dacă există un timp pentru reflecţie, pentru 
alegerea între dorințe care să reuşească să-ţi cearnă 
obiectivele, este nevoie şi ca acestea din urmă să fie 
realiste. 

Alege-ţi scopuri care să nu fie în contradicţie cu 
morala ta, cu valorile şi cu modul tău de trai şi de 
gândire. Când îţi vei selecţiona obiectivul, fă-o în 
cunoştinţă de cauză. Dacă eşti dezgustat de putere şi de 
cei care o exercită, a-ţi dori să ajungi şef de serviciu în 
firmă nu este un scop de luat în seamă. Ale-ge-ţi 
obiective realizabile şi nu te lansa în întreprinderi 
imposibile. Analizează-ţi priorităţile. Dacă, mai presus de 
orice, îţi place să trăieşti în grup, pentru că astfel te 
simţi în siguranţă, a pleca singur într-un canoe nu este 
un bun plan de vacanţă! 

Descoperă şi alege - scopuri care să fie bune pentru 
tine, în loc să le cauţi pe acelea impuse de alţii sau de 
societate. De multe ori ne dorim banii, reuşita 
profesională, pentru a fi recunoscuţi de ceilalţi; 
asemenea obiective pot crea o iluzie a încrederii în sine. 
Dar, până la urmă, ele ne oferă rareori satisfacția 
personală şi interioară şi sfârşesc prin a mina stima pe 
care ne-o purtăm. 

Guy, un tânăr şef de clinică dintr-un spital parizian, 


se gândea să devină asistentul şefului său şi îşi 
organizase viaţa conform acestui plan de carieră. A fost 
preferat unul dintre colegii lui. Guy şi-a pierdut 
încrederea de sine şi s-a instalat la ţară. Şi-a dat atunci 
seama că era mult mai fericit şi că se bucura de această 
activitate, nouă pentru el, pe care o dispreţuise mai 
înainte. 

Să ai obiective clare 

Teoriile comunicării arată că, cu cât un obiectiv este 
formulat mai limpede, cu atât are mai multe şanse să fie 
atins. Dacă-i dai unui taximetrist trei adrese şi cinci 
trasee, se va zăpăci şi până la urmă va refuza probabil să 
te transporte. Fii clar cu ceilalţi, dar şi cu tine însuţi. 
Obiectivele clare sunt necesare. 

Dacă nu, te vei lansa în mai multe direcţii, te vei 
agita, nu vei termina nimic şi singurul rezultat vor fi 
enervarea, ciuda şi dezamăgirea. Încearcă să-ţi descrii 
scopul cât mai exact posibil. Pixează-ţi etape „răgazuri, o 
dată limită. Astfel vei putea şti mereu încotro te îndrepţi, 
unde te afli şi, dacă e nevoie, poţi să-ţi schimbi direcţia. 
Dorinţa de-a face gimnastică se transformă într-un 
obiectiv: te înscrii într-un club şi te duci acolo trei seri pe 
săptămână. 

Să ai obiective precise 

Rişti să te împrăştii dacă îţi propui un prea mare 
număr de scopuri, de exemplu, să fii o soţie ideală, o 
mamă perfectă, sau să înveţi chineza, să devii 
preşedinte-director general al unei firme multinaționale, 
să înţelegi ultimele descoperiri ale biologiei moleculare. 
În realitate, trebuie să ai țeluri precise, mai uşor de 
atins, ceea ce sporeşte eficacitatea. De pildă, pentru un 
comerciant va fi mai productiv să-şi dorească până la 
sfârşitul anului creşterea vânzărilor cu 10%, decât să-şi 
spună: „O să fac lucrurile cât se poate de bine”. 

Separă obiectivele principale de cele secundarei Fă 
liste şi modifică-le. O pacientă îşi stabilise o listă cu o 
sută de obiective! Ele. se întindeau de la jocul de bridge, 


schimbarea meseriei, o vacanţă în Australia, lecţii de 
canto, echitație până la cumpărarea unui apartament 
mai mare, a unui câine şi a unei maşini decapotabile. În 
cursul tratamentului, a fost obligată să-şi schimbe de mai 
multe ori lista. Treptat, a început să fie conştientă că un 
anumit ţel se detaşa de toate celelalte: să aibă un copil. 
A sfârşit prin a înţelege că lipsa de încredere în ea însăşi 
nu-i îngăduise să distingă priorităţile şi o antrenase în 
alegerea unor obiective care, chiar din cauza mulţimii 
lor, se anulaujreciprpe. 

Ordonează-ţi şi reordonează-ţi scopurile, cele care 
vor ajunge mereu pe locul întâi au cele mai mari şanse 
de a fi obiectivele tale fundamentale. Când ne ordonăm 
obiectivele, se schimbă şi perspectiva asupra lor. 
Concepţia privind realizarea lor evoluează şi devine mai 
puţin ceţoasă. Putem lua în considerare înfăptuirea lor 
într-un mod diferit, în cunoştinţă de cauză. 

Cum să-ţi atingi obiectivele 

Simplul fapt că îţi pui întrebarea „Cum să acţionez?” 
îţi dinamizează voinţa şi îţi permite să trăieşti viitorul 
într-o manieră modificată, să-ţi proiectezi dorinţa actuală 
într-un viitor posibil şi realizabil. 

În prima etapă, alege-ţi scopuri pe termen scurt. 
Pixează-ţi priorităţi potrivit unui program, ordonează-ţi 
obiectivele în funcţie de posibilităţile şi nevoile tale. 
Săptămâna asta poţi: 

1. să-ţi duci copiii la pediatru ca să-i vaccinezi; 

2. să începi strângerea unor documente pentru 
conferinţa de luna viitoare; 

3. să organizezi un dineu duminică seara. 

In etapa a doua, treci la obiective pe termen mai 
lung. În acest caz, dacă ţi-ai fixat un scop global şi 
ambițios, fragmentează-l în mini-obiective. Astfel, vei 
evita să te simţi depăşit sau strivit de importanţa sarcinii 
şi să abandonezi totul. O maioneză se taie dacă amesteci 
de la început gălbenuşul de ou cu tot uleiul; în schimb, 
dacă torni uleiul treptat, ai toate şansele să reuşeşti. 


Este mai uşor să rezolvi o problemă dacă o faci pe 
etape, începând de la ce este mai simplu pentru a ajunge 
la ce este mai complex. Fiecare mini-realizare acţionează 
ca un imbold pentru a merge mai departe şi a ajunge la 
rezultatul general. Totodată îţi poţi înregistra progresele 
şi integra eventual informaţii noi, care îţi vor permite, la 
nevoie, să-ţi modulezi obiectivele. 

Scopul tău principal este să reuşeşti să vorbeşti în 
public: acordă-ţi mai multe luni şi începe prin a discuta 
probleme pe care le cunoşti bine, mai întâi cu câţiva 
prieteni şi apropiaţi, în care ai încredere, apoi notează-ţi 
ce a fost bine şi ce trebuie îmbunătăţit. Pe urmă, 
încearcă să-ţi expui punctul de vedere la întâlniri sau 
mese în familie. În fine, lansează-te în discuţii cu colegii 
de birou şi cu străinii. 

Calculează riscurile 

Conform teoriilor probabilității, riscul zero nu 
există. Orice am întreprinde, ne expunem. Ce consecinţe 
va avea realizarea obiectivelor tale? Pune-ţi întrebarea 
pentru a evalua corect pericolele posibile. Ca şi la poker, 
stabileşte-ţi un raport câştiguri/riscuri şi mizează în 
funcţie de cărţi: dacă sunt execrabile, du-te mai bine la 
culcare; dimpotrivă, dacă ai un careu de aşi, poţi spera 
să câştigi. Într-un cuvânt, fii îndrăzneţ, fără a fi 
imprudent. 

Riscurile se pot dovedi prea mari în raport cu 
avantajele sperate. După ce ai şofat toată noaptea ca să 
ajungi la munte, evită să te lansezi imediat pe o pârtie 
dificilă sub pretextul că nu ai niciun minut de pierdut; 
rişti să te accidentezi. Aştepţi un acord care întârzie 
pentru deschiderea unui şantier. Nu te du în vacanţă 
într-un deşert unde nu poţi fi contactat; rişti să pierzi 
şantierul. 

Dar, în acelaşi timp, riscurile pot părea infime din 
perspectiva analizei tale. Dacă vrei să înveţi să şofezi, 
rişti să nu treci examenul o dată sau de două ori, ca toată 
lumea. Dacă vrei să-ţi cumperi un apartament, rişti să 


pierzi ceva vreme... ca toată lumea. În ambele cazuri, de 
ce să faci altfel când totul îţi arată că trebuie să continui! 

Anticiparea riscurilor te va ajuta să iei cea mai bună 
decizie, să te pregăteşti pentru acţiune, apoi să ţi le 
asumi în chip lucid. Pleci cu o misiune în străinătate şi 
plănuieşti să-ţi împrumuţi apartamentul unor prieteni. 
Intenţia comportă anumite avantaje, în special că nu-ţi 
laşi casa la mâna hoţilor, că cineva îţi va uda plantele. 
Dar ea comportă şi nişte riscuri, mai ales să-ţi găseşti 
apartamentul întors cu fundul în sus, să plăteşti facturi 
exorbitante la telefon şi la electricitate şi, mai ales, să-ţi 
strici relaţiile amicale. Eşti sigur că poţi şi că vrei să-ţi 
asumi aceste riscuri? Dacă iei în calcul argumentele pro 
şi contra, decizia ta finală va purta amprenta analizei 
tale şi vei fi singurul responsabil al actelor tale. 

O ultimă remarcă: după ce ai evaluat riscurile, nu te 
polariza doar asupra unui posibil eşec pentru a-ți 
justifica inacţiunea. Am văzut deja că un eşec nu este o 
catastrofă. Acceptă măcar ideea unui risc minim. 

Oferă-ţi mijloace pentru a-ţi atinge obiectivele 

Nu-ţi vei putea atinge obiectivele dacă nu-ţi oferi 
mijloacele de a reuşi. Întreabă-te ce te-ar putea ajuta. 
Caută în afară ceea ce-ţi uşurează sarcina. Sprijină-te pe 
ceea ce îţi pune la dispoziţie societatea: instituţiile în 
sens larg, asociaţiile, magazinele, internetul, comuna, 
regiunea, cartierul etc. Dacă obiectivul tău este să înveţi 
să redactezi un text, înscrie-te la cursuri specializate. 
Dacă obiectivul tău este să te laşi de băutură, înscrie-te 
la Alcoolicii Anonimi. Dacă îţi doreşti să vezi spectacole 
de teatru, ştiind totuşi bine că nu vei avea nici curajul, 
nici timpul să stai la coadă, profită de sistemele de 
abonamente. Dacă vrei să-ţi ţii singur contabilitatea, 
cumpără-ţi un calculator şi înscrie-te la nişte cursuri de 
formare profesională. 

Dar nu te baza numai pe exterior. Caută în tine 
însuţi mijloacele de care dispui pentru a-ţi atinge 
obiectivul. Dacă plănuieşti să alergi la maraton, fă 


obligatoriu un antrenament regulat. Dacă doreşti să-ţi iei 
un an sabatic şi să călătoreşti, asigură-te că ai pus 
suficienţi bani deoparte. Dacă vrei să-ţi schimbi profesia, 
gândeşte-te să urmezi cursuri ca să-ţi pui la punct 
cunoştinţele. În cât mai multe cazuri, verifică dacă 
mijloacele pe care le ai îţi oferă o şansă rezonabilă de 
succes. 

Dacă nu găseşti soluţii, nu te descuraja. Poate că ai 
căutat prost şi trebuie să perseverezi, să vorbeşti cu cei 
din jur, cu oameni care au aceleaşi obiective şi probleme 
ca şi tine. Dacă nu, trebuie să inovezi, să inventezi soluţii 
sau... să-ţi schimbi obiectivul. 

Fii flexibil şi ţine cont de mediu, de context. Nu e 
suficient să-ţi fixezi un scop şi să te ţii de el, trebuie şi 
să-ţi schimbi direcţia, dacă situaţia o cere. 

Romuald hotărâse să înveţe italiana pentru că firma 
lui lucra mult cu Italia. Între timp, piaţa britanică a 
devenit preponderentă şi Romuald şi-a dat seama că 
obiectivul lui de pornire era inadecvat. In acest caz, fie 
trebuie să-ţi schimbi obiectivul (să înveţi engleza în locul 
italianei), fie să-ţi schimbi serviciul! Dacă refuzi să-ţi 
modifici scopul, vei fi cu siguranţă frustrat. De aceea, 
trebuie să te ţii la curent cu informaţia când îţi 
înfăptuieşti scopurile. Nu rămâne fixat la obiective 
rigide, adaptează-te şi nu neglija oportunităţile care ţi se 
prezintă. 

Aceste sfaturi, chiar dacă ţi se par constrângătoare, 
reprezintă a.b.c. -ul unui comportament mai încrezător, 
mai îndrăzneţ. Eie îţi vor permite să accezi la noi moduri 
de a simţi, de a gândi şi la un mai bun control al 
situaţiilor; aceste comportamente le vom detalia în 
capitolele următoare. 

Capitolul IV 

Devino afirmativ 

Devino afirmativ şi vei face un pas înainte spre 
schimbare şi încredere. Această tehnică 
comportamentală numită şi afirmare de sine - s-a născut 


în Statele Unite. Ea ne învaţă să exprimăm ceea ce vrem 
să spunem economisindu-ne eforturile, să acţionăm în 
acord cu ideile, opiniile şi sentimentele noastre, să ne 
situăm în postura de veritabil partener, autentic în 
schimburile şi întâlnirile noastre. Ne pregăteşte să ne 
confruntam cu situații cotidiene, stânjenitoare şi 
apăsătoare. Ne procură o mai mare uşurinţă în 
stăpânirea unor evenimente problematice. Ne dă 
mijloacele de a răspunde acestor evenimente fără 
complexe sau culpabilitate şi fără a-i răni pe alţii. 

Afirmativitatea are avantajul simplităţii. Ea ne 
propune tehnici uşor de înţeles şi de aplicat, folositoare 
şi eficiente pentru a adresa o întrebare, a refuza să 
ajungi la o cerere, a formula o nemulţumire, a rezolva 
nişte relaţii conflictuale, a răspunde la critici şi chiar a 
accepta complimente. 

Toate aceste situaţii te stânjenesc, te fac să suferi şi 
să reacţionezi stângaci. Afirmativitatea te va ajuta mai 
ales să ştii ce şi cum să spui când vei fi confruntat cu 
asemenea situaţii. Acest „gata de răspuns” te va pregăti 
să inaugurezi comportamente noi, instaurând 
automatisme care vor funcționa curând ca nişte reflexe. 

Graţie acestei metode, vei abandona pe nesimţite 
modul de funcţionare actual şi îţi vei cuceri o mai mare 
libertate de acţiune şi de vorbire. Este un mod de ate 
proteja şi de a-ţi atinge scopurile, păstrându-ţi în acelaşi 
timp calitatea relaţiilor. Cu alte cuvinte, raporturile 
umane devin armonioase, când există respect reciproc, 
fiecare poate spune ce are de spus şi o poate face fără a-l 
răni pe celălalt, fără agresivitate sau manipulare. 

Cele patru modele de comportament 

Afirmativitatea nu trebuie confundată cu alte două 
tipuri de comportament, agresivitatea şi manipularea: 
diferenţele dintre ele sunt mari. 

Comportament agresiv: un om agresiv este deseori 
dificil de suportat. Se spune că are un caracter urât, o 
fire instabilă, că este mereu sub tensiune şi se enervează 


din nimic. Este intolerant, contradictoriu, ironic. Sigur 
de el, nu se îndoieşte niciodată de sine şi încearcă în 
permanenţă să-şi impună opiniile în mod imperativ. Nu-l 
interesează decât punctul lui de vedere, îşi aşază 
întotdeauna nevoile proprii înaintea nevoilor altora şi 
trăieşte schimburile ca pe nişte raporturi de forţă. Nu 
ascultă de nimeni, suportă greu contrazicerea, îşi 
frustrează şi îşi irită interlocutorii, cărora nu le 
recunoaşte dreptul la cuvânt, în afară de cazul când sunt 
de acord cu el. Îşi rezolvă deseori problemele prin 
violenţă sau constrângere. 

Comportament manipulator: ca şi  agresivul, 
manipulatorul tinde numai spre satisfacerea nevoitor 
personale şi nu are niciun fel de consideraţie pentru 
interlocutorul lui. Spre deosebire de agresiv, 
manipulatorul este curtenitor, politicos (în aparenţă) şi 
îşi disimulează sentimentele pentru a-i exploata mai bine 
pe ceilalți. Măsluieşte cărţile, denaturează informaţiile 
pe care le oferă, foloseşte flateria sau minciuna pentru a- 
şi atinge scopurile şi a-l face pe celălalt să cedeze; orice 
schimb ia forma unui joc de cărţi. Pentru manipulator, 
celălalt este un obiect în folosul lui, pe care-l manevrează 
în funcţie de propriile interese. Vicontele de Valmont şi 
marchiza de Merteuil, eroii Legăturilor primejdioase, 
sunt modelele genului. 

Comportamentul afirmativ: s-ar putea spune despre 
un individ afirmativ sau afirmat că se simte bine în pielea 
lui, că este echilibrat şi dă impresia de calm şi de 
bunăstare interioară. Starea de spirit îi este egală, nu-şi 
iese uşor din sărite. Are mai degrabă încredere în el, 
fiind în acelaşi timp conştient de propriile limite şi 
capabil să se îndoiască de sine. Ştie să se asculte pe el 
însuşi şi pe cei care-i stau aproape. Dacă se pricepe să-şi 
apere şi să-şi exprime clar gândurile şi nevoile, nu 
înseamnă că le respectă mai puţin pe ale celorlalţi. Dacă 
se confruntă cu probleme  relaţionale, încearcă 
întotdeauna să le rezolve prin stabilirea unui dialog 


autentic şi deschis, intenţionând astfel să împace puncte 
de vedere aparent diferite şi opuse. 

Dar tu din care categorie faci parte? Te comporţi 
conform celui de al patrulea tip de comportament, pus în 
evidenţă de teoriile afirmative. 

Comportament pasiv: ai tendinţa să nu-ţi recunoşti 
şi să nu-ți revendici drepturile, să nu-ţi exteriorizezi 
emoţiile, să nu-ți exprimi opiniile, să-ţi ascunzi 
sentimentele. Această atitudine are drept scop evitarea 
dezacordurilor, pentru a nu-l contraria pe interlocutor. Îi 
dai de înţeles că eşti neimportant, că se poate purta în 
largul faţă de tine şi te poate exploata. Ai aerul că spui: 
„Nu mă băga în seamă, sentimentele mele sunt 
secundare, ideile mele nu prezintă niciun interes; sunt 
inferior, eşti mai bun decât mine; gândeşte, hotărăşte şi 
acţionează tu în locul meu”. Nerespectându-te, îi 
autorizezi pe ceilalţi să facă la fel şi să te manipuleze sau 
chiar să te agreseze. 

Un exemplu îţi va permite să înţelegi şi să 

diferenţiezi mat thine cele patru atitudini. 
_ Alain, pensionar, locuieşte într-o casă de la periferie. 
Într-o frumoasa după-amiaza de toamnă, stă la soare pe 
terasa. Cinci minute mai târziu, este asaltat de un nor de 
fum negru, venit din grădina unui vecin care a dat foc 
unor cartoane. 

Atitudine agresivă: Alain se repede urlând la vecin, 
îl înjură, îl acuză că e un incendiator, îl ameninţă că îl 
denunţă la primărie, la poliţie şi, de furie, îi aruncă 
cheile în obraz. 

Atitudine manipulatoare: Alain cheamă poliţia, iar a 
doua zi face astfel încât să-şi întâlnească vecinul şi să se 
lanseaze într-o diatribă împotriva intoleranţilor... ceilalţi 
vecini! 

Atitudine afirmativă: Alain se duce la vecin, îi 
explică calm că are un necaz cu fumul şi îi cere să-l ajute 
s-o rezolve. Cad de acord ca focul să fie stins, Alain chiar 
îi propune vecinului să-i dea o mână de ajutor. 


Atitudine pasivă: Alain nu zice nimic, intră în casă şi 
închide ferestrele. 

Avantajele şi limitele afirmativităţii 

Atitudinea afirmativă nu garantează reuşita cu orice 
preţ. Totuşi, când o stăpâneşti bine, această metodă îţi 
oferă, de obicei, cele mai bune rezultate. Îţi permite să 
înfrunţi cu arme şi bagaje situaţiile neobişnuite şi 
dificile. În cazul unui eşec, nu ai rămâne în colţul tău, 
strivit şi înfricoşat, ci ai încerca să modifici situaţia, să 
lupţi. De multe ori este preferabil să încerci decât să nu 
faci nimic. Mai întâi de toate, eşti activ exprimându-ţi 
dorinţele, ideile, apoi te simţi uşurat că ai îndrăznit s-o 
faci, în fine te revalorizezi prin atitudinea ta dinamică. 

Cu toate acestea, nu trebuie să te simţi obligat să fii 
afirmativ în orice circumstanţă. Pe de o parte, există 
situaţii în cursul cărora un comportament afirmativ este 
nepotrivit, dacă nu cumva periculos: în faţa unui agresor 
dintr-o parcare pustie sau a unui grup de huligani 
dezlănţuiţi şi violenţi este mai bine s-o iei la fugă. Pe de 
altă parte, sunt cazuri pe care o conduită afirmativă nu le 
poate rezolva. Dacă te afli într-un ascensor cu o familie 
ai cărei copii vorbesc urât, evită să-i sdiui mamei că ţi se 
par insuportabili, oricum nu-i vei îniai vedea vreodată. 
Dacă eşti invitat la un concert privat, evită să le spui 
muzicienilor că interpretarea lor ţi s-a părut 
contestabilă, data viitoare vei refuza invitaţia. Dacă joci 
excepţional tehis cu un partener mai puţin dotat, nu-i 
băga în seamă stângăciile, nu vei mai juca altă dată cu 
el. Nu eşti obligat să-ţi exprimi dezacordurile şi opiniile 
în toate ocaziile; trebuie să ştii să te economiseşti. 

Adopta afirmativitatea 

Să fii afirmativ, să te afirmi înseamnă să comunici 
mai lesne, să dobândeşti o mai bună stăpânire asupra 
relaţiilor sociale, să  limitezi greutatea presiunilor 
exterioare, să câştigi o libertate noua în tranzacţii, să te 
simţi responsabil, să încerci o satisfacţie personala, să-ţi 
(re) găseşti încrederea în tine. Această atitudine nu-ţi 


este familiară, dar nu contează. Ha trebuie învățată 
astfel încât să devină spontană, un fel de a doua natură. 

Cum se face? înainte de a detalia tehnicile 
afirmative, iată câteva sfaturi pentru primii tăi paşi: 

— Este întotdeauna preferabil să foloseşti „eu” mai 
degra bă decât „tu” sau „voi”, deseori resimţite ca 
acuzatoare şi apropiate de un rechizitoriu. 

Dacă ţi se oferă o prăjitură când ţii regim, nu te 
năpusti împotriva oamenilor care nu pricep nimic şi 
înfulecă orice. Răspunde pur şi simplu că vrei să slăbeşti 
şi că în clipa asta nu mănânci dulciuri. 

— Fii clar: înlătură expresiile ambigue, aluziile 
jenate, tăcerile apăsătoare. Cel mai bun mod de a te face 
ascultat este să spui simplu şi precis ce doreşti, ce nu 
vrei. Dacă soţul tău îţi propune să mergi la cinema să 
vedeţi un film science-fiction şi asta nu te încântă deloc, 
spune-i: „Sincer, prefer un film poliţist”. 

— Implică-te, subliniază importanţa anumitor fapte 
pentru tine. Nu te ruşina să simţi şi să exprimi emoţii 
„negative“, cum ar fi iritarea, nemulţumirea, decepţia, 
tristeţea, din moment ce le formulezi în nume propriu şi 
fără animozitate. Să-i spui fiului tău că eşti nedumerit de 
rezultatele lui şcolare este de preferat unui „Nu eşti bun 
la nimic”, formulare care îl devalorizează. 

Din acest punct de vedere, este important să înţelegi 
bine diferenţa dintre un comportament afirmat şi un 
comportament agresiv, mai ales când îţi aperi drepturile 
sau ridici obiecţii. Afirmativul nu se află niciodată în 
poziţie de acuzator, chiar dacă îşi exprimă insatisfacţia 
sau  contrarietatea. El îşi respectă interlocutorul. 
Agresivul este mereu critic, muşcător, ba chiar 
ameninţător. Îşi bate joc de interlocutorul lui, îl ia în râs 
şi îl umileşte. Dacă-i spui unui prieten care a lipsit de la o 
întâlnire: „Sunt foarte supărat, credeam că o să vii sau 
măcar o să mă anunţi”, nu îl pui în poziţie de acuzat, nu 
îl respingi, aşa cum ar face-o exprimarea: „Eşti un 
trădător şi o hahaleră”. 


— Învață să foloseşti expresia „Vă înţeleg, dar...”, 
care îţi apără punctul de vedere, ţinând în acelaşi timp 
cont şi de acela al interlocutorului tău. Stai de ceva timp 
la coadă la măcelărie. Cineva ţi-o ia înainte. Spune-i pe 
un ton calm şi ferm: „Înţeleg că sunteţi grăbit, dar şi eu 
sunt; încercaţi să aveţi răbdare ca toată lumea”. 

— Dacă ceea ce trebuie să anunti ţi se pare greu de 
spus, foloseşte o formulă de introducere precum: „Ce am 
de spus nu este uşor...” sau „O să vă iau prin 
surprindere, dar...” şi continuă-ţi ideea. Fraze atât de 
simple sunt introduceri în subiect care te ajută să nu pari 
prea abrupt şi contribuie la a te face să te simţi mai la 
îndemânăuşurarea situaţiei tale. În plus, ceilalţi vor fi 
preveniţi că ai de spus ceva important. 

— Fă un pas înapoi în faţa unei întrebări 
stânjenitoare; acordă-ţi răgazul să răspunzi şi vei avea 
astfel posibilitatea să reflectezi şi, dacă vrei să refuzi, să- 
ţi găseşti argumente. Când cel mai bun prieten vrea să-i 
împrumuţi maşina, răspunde-i că asta poate ridica nişte 
probleme şi că trebuie să te gândeşti. Spune-i să te mai 
caute după câteva zile. 

— Nu te simţi obligat să-ţi justifici mereu hotărârile 
şi acţiunile. Rişti să te pierzi în explicaţii confuze şi să te 
expui unor pertractări nesfârşite. În unele cazuri, cu cât 
vei da mai puţine informaţii, cu atât mai puţin îl vei 
avantaja pe celălalt. Dacă nu doreşti să-ţi petreci 
vacanţele la un unchi bătrân, spune-i: „Îmi pare rău, nu 
pot să plec acum, am nişte motive despre care nu pot să 
vorbesc”. 

— Când e posibil, încheie schimbul de idei în mod 
adecvat, ceea ce lasă o bună impresie. Dacă ceri 
patronului o mărire de salariu, termină spunând: „Sunt 
mulţumit că m-aţi ascultat; sper că o să vă gândiţi la 
mine”. Acest mesaj pozitiv reprezintă o deschidere şi 
lasă o portiţă de ieşire celor doi participanţi la discuţie. 

Tehnicile afirmative 

In acest capitol, vom dezvolta anumite tehnici ale 


afirmării de sine, cele mai simple şi mai uşor de folosit 
pentru început: discul zgâriat, ecranul de ceaţă sau 
plapuma de puf, oferta de compromis, ascultarea activă, 
afirmaţia pozitivă. Vom insista apoi asupra altor 
procedee mai complexe şi mai delicat de pus în practică. 
Totuşi, cele cinci tehnici sunt utilizabile în numeroase 
circumstanţe. Mulțumită lor, vei progresa rapid, cu atât 
mai mult cu cât le vei putea aplica direct şi le vei observa 
efectele pozitive în intervale foarte scurte. Ele îţi vor 
permite să te aperi, să rezişti, să te eliberezi de 
contradicții, să rezolvi situaţii conflictuale. 

Până la urmă, vei reuşi să dobândeşti o mai mare 
siguranţă pentru a spune ce gândeşti şi simţi, fără să-ţi 
răneşti interlocutorul, în fine, vei da răspunsuri eficiente 
şi vei adopta un comportament gratificant. 

Discul zgâriat 

Această tehnică stă la îndemâna tuturor. Este 
simplă, uşor de aplicat, uneori amuzantă. Constă în 
repetarea cu calm, claritate şi fermitate a ceea ce vrem 
şi nu vrem. Pretinde un dram de răbdare, perseverenţă, 
un pic de îndrăzneală şi de voinţă. Elaborată de Zev 
Wanderer, psiholog american, tehnica discului zgâriat îşi 
împrumută caracteristicile de la obiectul cu acelaşi 
nume. Într-adevăr, un disc de vinil prea prăfuit sau 
zgâriat repetă la nesfârşit aceeaşi frază muzicală. 

Această metaforă traduce constanţa care trebuie 
uneori desfăşurată în timpul  conduitelor de 
afirmativitate. Ceea ce nu înseamnă că trebuie să repeti 
aceleaşi cuvinte ore în şir, ci că trebuie să perseyerezi în 
exprimarea unei opinii, a unei dorinţe, a unui” sentiment, 
fără a devia de la punctul de vedere pe care vrei să-l 
exprimi şi sustii, neglijând aspectele secundare. Această 
atitudine evită manipularea, îl determină pe celălalt să-ţi 
ia în considerare nevoile şi să te asculte. 

Într-adevăr, interlocutorul tău va ajunge să priceapă 
că ai o idee bine închegată şi că nu eşti gata s-o 
abandonezi. Ca un vapor care-şi urmează ruta în pofida 


curentilor, îţi repeţi poziţia calm şi o repeţi iar şi iar, 
până când acela să înţeleagă că rezistenţa ta e mai 
importantă, hotărârea mai puternică decât presupunea. 
Îţi poţi modifica forma discursului, stilul, întorsăturile de 
frază, poţi varia timbrul vocii, dar nu fondul: conţinutul 
mesajului tău trebuie să rămână identic. Şi, în măsura în 
care rămâi politicos, calm, surâzător, serios, nu poţi 
trece drept un individ încăpățânat şi mărginit. Într-un 
cuvânt, discul zgâriat îţi permite să rămâi ferm, să nu dai 
înapoi. Graţie acestui procedeu, nu vei mai fi obligat să-ţi 
retragi pseudopodele la orice pas, la cea mai mică 
alarmă. 

După teorie, să trecem la practică. 

— Refuzarea unei cereri 

Vom examina o situaţie cu care eşti mereu 
confruntat şi care te stânjeneşte: ţi se face o cerere pe 
care nu reuşeşti s-o refuzi. Exemplele sunt numeroase: 
de la supravegherea copiilor surorii tale, împrumutarea 
de bani sau a maşinii, terminarea lucrării unui coleg de 
birou, cumpărarea unui obiect de care nu ai nici nevoie, 
nici chef, până la invitaţii la cină, petrecerea unui 
weekend la ţară etc. 

Cedezi mereu, pentru că nu îndrăzneşti să spui nu, 
deseori chiar fără să fii rugat! 

Cum te poate ajuta discul zgâriat? 

— Te întâlneşti cu un prieten pe care nu l-ai mai 
văzut de mult. Intraţi să beţi ceva într-o cafenea şi atunci 
vechiul prieten îţi face o cerere: 

Poţi să-mi împrumuţi nişte bani? Sunt pe sponci de 
trei luni. 

— Îţi înţeleg problema, dar nu se poate. 

— Ştii bine că o să ţi-i dau înapoi cât de curând. 

— Îmi pare rău, dar nu pot să te împrumut. 

— Ştiam că pot să mă bizui pe tine, eşti un adevărat 
prieten. 

— Dezolat, dar nu pot să te împrumut. 

— Mă dezamăgeşti foarte tare. 


— Înţeleg că eşti dezamăgit, dar nu pot să-ți 
împrumut bani. 

— O prietenă te invită la cină: 

— Sunt sigură că o să-ţi placă. 

— Eşti amabilă că te-ai gândit la mine (gratifică-l pe 
celălalt), dar nu pot veni. 

— Sunt dezamăgită, tineam să te prezint unor 
prieteni încântători. 

— Or să fie alte ocazii, de data asta nu pot. 

— Voiam aşa de mult să te văd. 

— Ştii că îmi pare întotdeauna bine să te văd, dar în 
seara aia e imposibil. 

Şi gândeşte-te mereu că respingi cererea şi nu pe 
cel care o face. 

— Cum să ceri ceva 

Să examinăm o altă situaţie periculoasă: să ceri ceva 
cuiva, întotdeauna pui pe primul plan nevoile şi dorinţele 
celorlalţi. Ai înlocuit de mult pe „Vreau, aş vrea, aş dori, 
mi-ar plăcea” cu „Cum vrei tu”. Eviţi să spui direct ce 
vrei. Când ceri ceva, o faci adesea în mod confuz, 
încurcat, jenat. 

Foloseşte pronumele „eu” şi fii clar. Pregăteşte-ţi 
frazele; mai ales dacă te temi de reacţia interlocutorului, 
anticipeaz-o începând cu „Vei fi surprins de cererea mea” 
sau cu „Poate vei considera că exagerez, dar...”. Se ştie 
că oamenii de afaceri folosesc cu succes acest mod de a 
intra în subiect în cursul negocierilor delicate. 
Abandonează-ţi tonul dramatic, aerul serios şi înţepenit, 
zâmbeşte. Şi nu te centra asupra unui refuz, gândeşte-te 
că nu tu eşti cel respins, ci cererea ta. 

Mănânci la restaurant şi antricotul care ţi s-a adus e 
tare ca scoarţa. îl chemi pe chelner: 

— N-o să-ţi placă ce-ţi spun, dar tocmai am gustat 
din carnea pe care mi-ai adus-o şi este atât de tare, că nu 
se poate mânca. Te rog să aduci alta. 

— Am servit-o totuşi la zece persoane şi nimeni nu 
mi-a făcut vreo observaţie. 


— Celelalte antricoate erau cu siguranţă fragede, 
dar al meu e ca o talpă. 

— Dar carnea vine de la acelaşi furnizor. 

— Ştiu că aveţi în general carne bună, dar a mea nu 
e bună, te rog să-mi aduci alta. 

— Domnule, aşa ceva este cu neputinţă într-un 
restaurant ca al nostru. 

— Cunosc reputaţia restaurantului, de asta am şi 
venit să mănânc aici. Totuşi, prefer să-mi schimbi 
antricotul, oricum n-o să-l pot mânca. 

— E prima dată când mi se întâmplă aşa ceva, o să 
vă aduc altul. 

— Mulţumesc, eşti foarte amabil. 

Muzica pe care o ascultă vecinul tău este dată foarte 
tare şi te deranjează. Este unu dimineaţa şi ai vrea să 
dormi. Îi telefonezi: 

— Bună seara, dl. X la telefon. E ora unu noaptea, aş 
vrea să dorm şi eu. Mă deranjează foarte tare radioul 
dumneavoastră. 

— Nu e dat foarte tare. 

— Ba mi se pare că e dat foarte tare şi aş vrea să 
daţi mai încet. 

— Am anunţat vecinii din bloc că o să fie ceva 
zgomot. 

— Ştiu că i-aţi anunţat, dar acum e târziu şi aş vrea 
ca zgomotul să fie mai mic. 

— N-o să-mi dau musafirii pe uşă afară. 

— Nu vă cer să vă daţi musafirii afară. Puteţi pur şi 
simplu să daţi muzica mai încet. 

— Mi se întâmplă foarte rar să fac zgomot. 

— Ştiu că vi se întâmplă rar, dar acum e târziu şi 
zgomotul dumneavoastră nu mă lasă să dorm. 

— O să văd ce pot să fac. 

— Aţi fi foarte amabil dacă aţi reduce volumul, ca să 
pot dormi. 

Perseverenţa cererii, claritatea mesajului îl pun pe 
interlocutorul tău sub presiune. Nu se poate eschiva şi va 


trebui să răspundă imediat. Astfel, indiferent că 
răspunsul lui va fi negativ sau pozitiv, te vei fixa în 
intenţiile lui şi nu vei rămâne în incertitudine. 

Ecranul de ceaţă sau plapuma de puf 

Acest procedeu, simplu în principiu, este şi uşor de 
aplicat. Arc unele proprietăţi asemănătoare cu ceața: 
este tenace, opac, neprezentând totodată vreo rezistenţă 
(în aparenţă). Dacă arunci o piatră, ea dispare, nu o mai 
găseşti şi totuşi acest gest nu va modifica ceața; toate 
eforturile de a încerca să o schimbi se vor dovedi 
zadarnice. Ca şi ceața, te poţi arăta tenace în faţa 
reproşurilor, fără să opui rezistenţă, astfel încât să-ţi 
descurajezi şi chiar să-ţi dezorientezi interlocutorul. Cât 
despre plapuma de puf, ea este moale şi ia perfect 
conturul obiectelor peste care este aşternută. La fel, îţi 
vei modela răspunsurile după criticile interlocutorului, 
pentru a-l sufoca mai bine. 

Această tehnică se dovedeşte utilă mai ales în 
situaţiile când celălalt emite reproşuri, se arată agresiv 
la adresa ta. În măsura în care pari să-l asculţi cu 
atenţie, dar nu reacţionezi, rămânând dacă nu pasiv, 
măcar indiferent, îl vei surprinde şi descumpăni, ca un 
peşte care alunecă din mâinile pescarului. Astfel vei 
dezamorsa conflictul. 

Poţi alege între mai multe expresii: „Se prea poate, 
fără îndoială, este adevărat, este exact, este probabil, 
aveţi (ai) cu siguranţă dreptate, nu mă îndoiesc, sunt 
sigur, este părerea dumneavoastră (ta, este punctul 
dumneavoastră (tău) de vedere”, la care se adaugă 
reformularea. De exemplu, dacă ţi se spune: „Nu eşti 
serviabil”, răspunde: „Mi se întâmplă uneori să nu fiu 
serviabil”. Foarte simplu, nu-i aşa? Prin aceste fraze tip, 
admiţi faptul care ţi se reproşează, dar subîinţelegi 
refuzul de a te judeca negativ, de a te simţi vinovat. Ele 
previn manipularea şi devalorizarea de către celălalt. Ai 
auzit ce ţi se spune, fără să te simţi obligaţi să-ţi schimbi 
opinia sau comportamentul. 


Observațiile care ţi se fac pot fi justificate sau 
nejustificate. 

În primul caz, fă deosebirea dintre criticile pozitive 
exprimate cu tact şi criticile juste, dar formulate stângaci 
sau agresiv. De exemplu, o prietenă îţi atrage delicat 
atenţia că ai ortografiat greşit un nume propriu într-un 
articol. Critica ei este justă şi destinată să te ajute. 
Răspunde-i: „Este adevărat”, fără să te simţi totuşi 
umilit; ai dreptul la greşeală şi poţi foarte bine s-o 
îndrepţi. Nu te prăbuşi, nu eşti nici nu-l, nici slab dacă 
te-ai înşelat; nu confunda, nici aici, actul cu persoana. 
Dar, dacă o colegă de serviciu îţi ţine predici deoarece 
găseşte că ai fusta foarte scurtă lucru adevărat - fii vagă 
şi răspunde-i: „Fără îndoială”. Îţi rămâne să te gândeşti 
apoi la lungimea fustelor purtate la serviciu şi să decizi o 
eventuală schimbare. 

În cazul al doilea, caracterul ostil şi eronat al 
reproşului nu poate primi decât un singur răspuns: „Este 
foarte posibil”. Dacă, în timpul unei serate, un 
necunoscut te acuză că l-ai busculat, scoate plapuma de 
puf şi... întoarce-i spatele! Acest procedeu te scuteşte de 
iscarea unei polemici fără sfârşit şi îţi permite să iei 
distanţă de un interlocutor nedrept şi agresiv. (Vom 
examina mai departe alte mijloace la fel de eficiente, dar 
mai delicat de pus în practică.) 

Orice ar fi, evită să contraataci, să răspunzi la 
critică prin critică, la agresivitate prin agresivitate, să 
declanşezi un lanţ de violenţe, injurii, ameninţări în care 
fiecare îl răneşte pe celălalt, lucru care nu ameliorează 
relaţiile! 

Câteva exemple te vor familiariza cu aceasta 
tehnică. 

Mătuşa ta are grijă din când în când de fiica ta, 
Cristelle. Şi, din când în când, trebuie să-i suporţi 
reflecţiile moralizatoare şi plicticoase. De data asta, te 
anunţă pe un ton melodramatic că paltonul Cristellei a 
rămas prea strâmt. 


— Poartă paltonul de anul trecut. 

— Chiar aşa. 

— Nu se poate mişca în el, dacă e aşa de strâmt. 

— Fără îndoială. 

— Nu ţi-ai dat seama? 

— Ba da, probabil. 

— Mi se face milă când o văd cu haina asta prea 
mică pe ea. 

— Este adevărat. 

— Fetiţa asta arată ca o sărăntoacă. 

— E posibil. 

Ar trebui să ai grijă. 

Ai dreptate. 

Îţi păstrezi o atitudine olimpiană în faţa unei femei 
care încearcă să te culpabilizeze şi subînţelege că eşti o 
mamă prea puţin atentă la aparenţe şi la nevoile 
copilului ei. Ecranul de ceaţă îţi permite astfel să previi o 
ceartă şi eventualele represalii din partea unei rude care 
te ajută când ai nevoie. 

Paul face parte dintr-un atelier de pictură. Lisa, 
vecina lui de şevalet, îi critică de multe ori lucrările: 

— Perspectiva nu e exactă. 

— E părerea ta. 

— N-ai copiat exact modelul. 

— E adevărat, n-am copiat exact modelul. 

— Ai putea să fii mai atent. 

— Fără îndoială. 

— Eşti împrăştiat. 

— Exact. 

— N-o să iei premii de pictură. 

— Tot ce se poate. 

— Ascultă, fă cum vrei. 

— Ai dreptate. 

Paul nu s-a lăsat antrenat într-o controversă care nu- 
| interesează. Admite faptele, dar subînţelege că-şi 
socoteşte activitatea o pură plăcere şi nu se pretinde un 
nou Picasso. În acest fel, remarcile supărătoare ale Lisei 


nu au niciun efect asupra lui. Rămâne calm şi senin şi nu 
se lasă nici destabilizat, nici umilit. 

Oferta de compromis 

Procedeul permite de multe ori descărcarea 
tensiunilor şi aplanarea dificultăţilor. Poate de asemenea 
să te uşureze atunci când te simţi vinovat (totuşi numai 
puţin!) că refuzi ceva de la cineva. 

Această tehnică constă în acceptarea cererii cuiva 
până la un anume punct sau în propunerea unei soluţii 
de schimb care te implică personal. 

Dar atenţie, compromisul trebuie să fie acceptabil 
pentru ambele părţi, iar soluţia satisfăcătoare, echitabilă 
şi realistă. Nu e vorba să găseşti un compromis numai 
pentru a avea o conştiinţă liniştită şi împăcată; în acest 
caz, ai mari şanse ca înţelegerea să se regleze în 
detrimentul tău şi să ieşi şifonat din ea. Un echilibru just 
între două poziţii diferite evită frustrările: ceea ce câştigi 
tu nu pierde neapărat celălalt şi invers. 

Sora ta îţi cere să-i iei la tine duminică după-amiază 
câinele. Ai refuzat-o deja de trei ori şi te simţi oarecum 
vinovat, mai ales că boxerul ei este adorabil şi ţii la el 
foarte mult. Dacă nu ai niciun program la începutul 
după-amiezii, poţi face o ofertă de compromis: „O să-l ţin 
pe Poogy duminică, dacă te ajut în felul ăsta. Dar contez 
pe tine să vii să-l iei la 5 şi jumătate, pentru că la 6 mă 
duc la un botez”. 

O altă posibilitate este să găseşti o soluţie de schimb 
şi să-i dai surorii tale adresa unui excelent îngrijitor de 
câini, cu referinţe beton, sau să-ţi rogi portăreasa, care 
adoră animalele, să aibă grijă de faimosul Poogy. 

Informaţia despre sine 

Dând informaţii despre propria persoană, ne 
dezvăluim cu francheţe sentimentele şi problemele, ceea 
ce ne face mai umani în ochii interlocutorilor, în afară de 
cazul în care ne găsim în faţa unui autocrat certăreţ. Să 
poţi vorbi despre tine cu sinceritate, fără, bineînţeles, să 
te devalorizezi, te face mai apropiat de ceilalţi. Cine se 


poate lăuda că e perfect? (în afară de certăreţul 
autocrat). Cine n-a suferit niciodată decepţii şi n-a trecut 
prin clipe grele? 

Să spui unei prietene că nu-ţi poţi petrece weekend- 
ul la ea pentru că „Am o lucrare urgentă de terminat; îmi 
pare rău” sau că nu poţi s-o ajuţi la mutare pentru că 
„Am o criză de sciatică care îmi dă nişte dureri teribile; 
sunt dezolată” sau că ai vrea să mergi la restaurant în 
seara asta pentru că „Sunt obosită şi nu am chef să 
gătesc” este o manieră de a te implica, de a arăta că ai şi 
tu nişte limite şi, chiar prin asta, îţi emoţionezi 
interlocutorul. 

Ascultarea activă 

Fără să te plasezi, bineînţeles, pe poziţie de 
inchizitor, întreabă-l pe celălalt despre experienţele lui, 
despre viaţa, problemele lui, interesul pe care i-l porţi 
înviorează apropierea, întăresc calitatea relaţiei şi 
uşurează comunicarea. Astfel, poţi descoperi că 
împărtăşiţi aceleaşi emoţii, aceleaşi sentimente, vă 
recunoaşteţi şi vă regăsiţi. Totodată, să ceri informaţii 
înseamnă să verifici dacă ai înţeles bine ce vrea să spună 
celălalt. Neînţelegerile provin deseori din neînţelegerea 
mesajului celuilalt, în timpul unei conversații, nu ezita, 
reformulând conţinutul, cuvintelor lui, să-ţi confirmi 
conţinutul mesajului exprimat de interlocutorul tău, ceea 
ce-l poate ajuta şi să fie mai clar. 

Fiul: Cred că-mi pierd timpul luând ore de 
matematică. 

Tatăl: Dacă înţeleg bine, vrei să renunţi la orele de 
matematică. 

Fiul: Nu chiar, dar cred că profesorul stă prea 
departe. 

Tatăl: Vrei să găseşti un profesor mai aproape de 
casă? N 

Fiul: In realitate, aş vrea să găsesc un profesor mai 
aproape de liceu. 

În acest exemplu, tatăl redefineşte frazele fiului său 


pentru a le verifica exactitatea, conduită care permite 
evitarea neînțelegerilor şi a conflictelor. 

Oferirea şi cererea de informaţii îţi permite să începi 
şi să continui mai uşor o conversaţie... în măsura în care 
şi celălalt doreşte asta. În acest caz, este mai bine să pui 
întrebări deschise care duc la răspunsuri libere, decât să 
pui întrebări închise care cer răspunsuri în termeni de da 
sau nu. În genere, întrebările deschise încep prin 
pronume şi adverbe interogative: cine, care, cum, unde, 
de ce, când, cât. Dacă întrebi pe cineva: „Îţi place 
sportul?”, răspunsul lui va fi mai scurt decât dacă-l 
întrebi: „Ce sport îţi place cel mai mult?” sau: „Ai copii?” 
mai degrabă decât: „Câţi copii ai?”. De altfel, nu te 
mulţumi să pui întrebări, ci vorbeşte şi despre tine şi 
răspunde direct, simplu la întrebările interlocutorului. 

Invitat la o aniversare unde nu cunoşti pe nimeni în 
afară de stăpâna casei, stai lângă un individ care pare şi 
el să nu cunoască pe nimeni. Încerci să închegi o 
conversaţie: 

— Bună ziua, cunoaşteţi pe cineva aici? 

— Nu, pe nimeni. 

— Deci aşa, nu cunoaşteţi pe nimeni; nici eu. Cine v- 
a invitat? 

— Stăpâna casei. 

Şi pe mine, am întâlnit-o la un seminar la Bayonne. 
Cum v-aţi cunoscut? 

Joc tenis cu ea. 

Imi place tenisul, am jucat şi eu. 

Eu n-am mai jucat de mult timp. 

Şi aşa mai departe. 

Afirmația pozitivă 

Acest procedeu îţi va folosi mult când ţi se fac 
complimente. Te gândeşti mai des la defectele decât la 
calităţile tale, vorbeşti mai degrabă despre eşecuri decât 
despre succese. Tot aşa, complimentele te fac să te simţi 
prost; ai tendinţa să le negi, să gândeşti că alţii le 
merită, tu nu. Când eşti complimentat, roşeşti, ai vrea să 


te ascunzi în gaură de şarpe, laşi capul în jos, răspunzi 
încurcat şi sfârşeşti prin a-l respinge pe nefericitul care 
ţi-a făcut complimentul şi care nu-ţi înţelege atitudinea. 
Asemenea comportament negativ te lipseşte de plăcerea 
pe care ar trebui s-o resimţi într-o astfel de situaţie. S-ar 
spune  că.nu  deosebeşti  linguşeala excesivă de 
complimentul sincer. Acesta din urmă este de obicei 
exprimat natural şi simplu, în termeni scurţi şi clari, cu 
intenţia de a face plăcere. Dimpotrivă, linguşitorul 
încearcă să manipuleze şi să profite de cel care îl 
ascultă. 

Afirmarea de sine constă în a-i arăta celuilalt că ne 
recunoaştem cutare sau cutare calitate şi că suntem 
mulţumiţi să vedem că şi el o apreciază. Acceptă să 
asculţi şi să răspunzi la complimente. Dacă ţi se spune că 
ai o rochie frumoasă, nu răspunde automat: „E o rochie 
veche”. Zâmbeşte şi spune de pildă: „Mă bucur căci 
place, este rochia mea preferată”. Dacă eşti aplaudat la o 
conferinţă, nu spune „Am fost o nulitate”; răspunde: 
„Mulţumesc, şi eu cred că m-am descurcat destul de 
bine”. 

Exersează 

Să dobândeşti moduri noi de a fi, a gândi, a acţiona 
cere răbdare şi timp. Acceptă asta, nu te descuraja de la 
primul eşec, nu abandona la prima contrarietate sau la 
cel mai mic refuz, înaintează treptat, în ritmul tău. Nu se 
pot învăţa lucruri noi fără muncă, nici vioara, nici 
tenisul, nicio limbă străină. Antrenează-te prin tehnicile 
de afirmare de sine aşa cum îţi faci exerciţiile de 
gimnastică, uşoare şi scurte la început, apoi din ce în ce 
mai dificile şi mai lungi. Astfel, aceste conduite vor 
deveni treptat fireşti. 

Asimilează procedeele, fă-le să fie ale tale. 
Experimentează-le în circumstanţe diferite şi de mai 
multe ori. Alege metodele care ţi se par potrivite cazului 
tău. Nu te mulţumi să tragi concluzii negative şi 
definitive după o singură încercare. Înainte de a declara: 


„Sunt incapabil, n-o să reuşesc niciodată, nu obţin niciun 
rezultat”, încearcă metodele în diverse situaţii, cu 
diferite persoane. Aşa le poţi combina. Eşti la mare cu un 
grup de prieteni care se duc cu toţii să navigheze. 
Hotărăşti să rămâi singur pe plajă. Nu e deloc uşor să 
stai departe de un grup fără să te simţi vinovat, atunci 
când nu ai încredere în tine. 

Oferă informaţii despre tine: „Am chef să-mi termin 
cartea, rămân aici şi ne revedem diseară”. Dacă prietenii 
tăi insistă să te duci cu ei, foloseşte discul zgâriat: „E 
foarte drăguţ din partea voastră (gratificare), dar prefer 
să rămân pe plajă” sau: „Nu prea am chef să merg pe 
mare, vreau să-mi citesc cartea”. Dacă te consideră laş, 
scoate ecranul de ceaţă: „Da, mi se întâmplă uneori să 
am chef să fiu singur”. 

Experimentează actul gratuit 

Acest tip de comportament este destinat 
începătorilor ca şi tine. El prezintă un interes particular: 
riscurile sunt minime şi rezultatele au o importanţă 
foarte limitată pentru tine. 

Puțin îţi pasă că: 

— Măcelarul vrea să-ţi vândă carne cu preţ redus. 

— Vânzătoarea. vrea să te facă să cumperi nişte 
pantofi prea mici. 

— Epafeza vrea să te tundă punk. 

— Şeful de sală îţi aduce vinul cu dopul nescos. 

— Chirurgul vrea să-ţi facă un lifting. 

Afirmă-te: REFUZĂ. 

Puțin îţi pasă de: 

— Instalatorul care bombăne când îi ceri să verifice 
nivelul apei. 

— Chelnerul care murmură când îi ceri să-ţi schimbe 
un pahar murdar. 

— Şoferul de taxi care mormăie când îi indici 
traseul. 

— Vânzătorul care pare agasat că eziţi înainte de a 
cumpăra ceva. 


— Funcţionarul care refuză să-ţi schimbe banii. 

Afirmă-te: PERSISTĂ. 

Nu ai încă suficientă încredere în tine şi trăieşti 
incidentele descrise mai sus ca pe nişte experienţe 
neplăcute. Totuşi, ele nu prezintă un risc major şi au 
pentru tine consecinţe neînsemnate. Dacă te confrunţi cu 
situaţii similare, aplică procedeele afirmative şi îţi vei 
schimba rapid părerea asupra acestui subiect. Identifică 
oportunităţile lipsite de pericol care îţi vor permite să te 
antrenezi „de-adevăratelea”. Te vei simţi răsplătit când 
vei reuşi. Pe urmă treci la situaţii mai dificile, cum sunt 
acelea prezentate ca exemple mai sus. 

Aceste metode îţi vor extinde paleta de răspunsuri 
eficiente, dar nu vor putea regla toate dificultăţile cu 
care te confrunţi. Atitudinea afirmativă este un preambul 
care îţi îngăduie să treci la tehnici complementare mai 
complexe. Acestea îţi vor oferi alte soluţii, îţi vor favoriza 
şi susţine evoluţia spre încrederea în sine. Le vom 
examina în capitolele următoare. 

Scara afirmării de sine a lui Rathus 

Această scară este un chestionar care permite 
evaluarea gradului afirmării de sine sau al afirmativităţii. 
Ea se compune din treizeci de propoziţii care corespund 
unor situaţii frecvent întâlnite în viaţa cotidiană (Scări fi 
metode de evaluare a comportamentelor, J]. Cottraux M. 
Bouvard - P. Legeron, Ed. EAP 1985). 

Instrucţiuni 

Indică în ce grad afirmaţiile următoare sunt 
caracteristice sau descriptive pentru comportamentul 
tău. Foloseşte notarea de mai jos, acordând o notă 
fiecărei afirmaţii: 

+ 3 foarte caracteristic - l puţin necaracteristic 

+ 2 mai degrabă caracteristic - 2 necaracteristic 

+ 1 puțin caracteristic - 3 cu adevărat 
necaracteristic 


1. Mi se pare că majoritatea 


oamenilor sunt agresivi şi îşi apără 
mai bine drepturile decât 
mine. 

Mi s-a întâmplat să ezit din 
timiditate când am acceptat sau 

mi-am dat o întâlnire. 

Dacă la un restaurant nu-mi 
place mâncarea, mă plâng chel 

nerului sau chelneriţei. 

Sunt atent să nu rănesc 
sentimentele celorlalţi, chiar dacă 
simt 

că m-au rănit. 

Când un vânzător se 
străduieşte foarte tare să-mi 
prezinte o 

marfă care nu-mi prea place, 
mi-e greu să spun nu. 

Când mi secere să fac ceva, 
insist să aflu motivul. 


Există momente în care caut 
să deschid o discuţie bună şi vi 

guroasă. 

Mă bat să reuşesc la fel de 
bine ca şi ceilalţi în profesia mea. 


l-a drept vorbind, oamenii 
profită deseori de mine. 


O 


Imi place să conversez cu noi 
cunoştinţe sau cu străini. 

Deseori nu mă pricep să 
vorbesc cu persoanele seducătoare 
de sex opus. 


x 


Aş ezita să dau telefon la un 
mare magazin sau la o instituţie 

administrativă. 

13.* 

Aş prefera să candidez pentru 
un post nou printr-o scrisoare de 
intenţie, nu printr-un interviu 
personal. 


14.* 
Mă simt stânjenit să returnez 
o marfă. 


15.* 

Dacă o rudă apropiată şi 
respectată este pe cale să mă 
plictisească, mai degrabă îmi 
înăbuş sentimentele decât să-mi ex 


prim disconfortul. 

16.* 

Mi ii-a întâmplat să evit să 
pun întrebări de teamă să nu par 

neghiob. 

17.* 

În timpul unei discuții aprinse, 
de multe ori mi-e frică să nu fiu 
atât de tulburat încât să încep să 
tremur din tot corpul. 


18. 

Dacă un conferențiar renumit 
şi respectat spune un lucru pe care 
îl consider inexact, mi-ar plăcea ca 
publicul să asculte şi 

punctul meu de vedere. 


reprezentanţii comerciali şi cu 

20. 

Când realizez ceva important 
şi valoros, fac astfel încât să afle 

21. 

Sunt deschis şi sincer în 
privința sentimentelor mele. 


NNE E 
22 


Dacă cineva a răspândit 
zvonuri false şi de prost gust la 
adresa mea, mă întâlnesc cu el cât 
de curând posibil pentru o 
explicaţie 
i -_ 

23”. 

Trec întotdeauna printr-un 
moment greu când trebuie să zic 

24.* 

Am tendința să-mi reprim 
emoțiile mai degrabă decât să fac 

25. 

Mă plâng dacă serviciile sunt 
de proastă calitate într-un res 

taurant sau altundeva. 

26.* 

De multe ori nu ştiu ce să 
spun când mi se face un compli 


ment. 


27. 
La cinema, la teatru sau în 


timpul unei conferinţe, dacă o 
pereche de lângă mine începe să 
vorbească tare, le cer să tacă 

28. 

Oricine încearcă să mi-o ia 
înainte la o coadă riscă o discuţie 
cu mine. 


29. 
Suni rapid în exprimarea 
propriilor opinii. 


30”. 
Există momente când nu ştiu 
ce să spun. 


— Scorul este mai mic de - 25 

Nu eşti afirmat. Ai dificultăţi în comunicare, ţi-e 
teamă de judecata celorlalți, te simţi inferior şi stângaci. 
Ţi-e greu să te hotărăşti, adopti ideile interlocutorilor tăi 
ca să eviţi orice conflict sau chiar fugi de discuţii şi 
rămâi aproape tot timpul tăcut şi închis în tine însuţi. 

Pentru a realiza acest test, urmează instrucţiunile şi 
notează flecare propoziţie în funcţie de indicaţiile 
numerotate. 

Corecţia se face ţinând cont de propoziţiile marcate 
cu un asterisc (numerele 1, 2, 4, 5, 9, 11, 12, 13, 14, 15, 
16, 17, 19, 23, 24, 26, 30). Pentru acestea, trebuie să 
inversezi cifrele pe care le-ai notat. Dacă ai scris + 3, 
schimbă cu - 3 şi dacă ai scris - 2, schimbă cu + 2. 

Pentru celelalte întrebări, păstrează cifrele înscrise. 

Apoi aduna într-o coloană toate numerele pozitive şi 
în alta toate numerele negative. 

Scorul total se obţine prin scăderea scorului negativ 
din scorul pozitiv. De exemplu, dacă scorul tău pozitiv 


este egal cu 45 şi scorul negativ cu 10, scorul total este 
pozitiv şi egal cu + 35. În schimb, dacă ai un scor pozitiv 
de 10 şi un scor negativ de 30, scorul total este egal cu - 
20. 

Interpretare 

— Scorul tău este cuprins între + 20 şi - 15 

Eşti afirmat. Nu ţi-e ruşine de părerile tale, poţi să 
le exprimi fără agresivitate, fără ambiguitate şi fără a 
încerca să le impui celorlalţi. Eşti capabil să asculţi ce ţi 
se spune, să discuţi fără să te simţi vinovat, respectând 
totodată ideile interlocutorilor tăi. În general, te simţi în 
largul tău în societate şi bine în propria piele. 

— Scorul este mai mare de + 20 

Îţi este greu să ţii cont de punctul de vedere al 
celorlalţi, ai convingeri şi încerci să ţi le impui. Poţi 
deveni foarte repede agresiv sau dispreţuitor în cursul 
unei discuţii. 

Capitolul V 

Eliberează-ţi spiritul 

Maud, strigă Eric la sfârşitul conferinţei. Maud, cu 
inima bătând, simte că se înroşeşte. Are o slăbiciune 
pentru Eric încă de la începutul anului universitar. Surâs 
fermecător al lui Eric. 

Poţi să mai stai puţin? Vreau să-ţi cer un serviciu. 

Maud nu se poate împiedica să zâmbească la rândul 
ei şi acceptă. Eric este atât de atrăgător, atât de frumos: 

Poţi să-mi împrumuţi maşina ta în weekend? 

Înainte ca ea să aibă timp să-i răspundă, el scoate 
din buzunar o hârtie. 

Am un bilet pentru un recital de pian, dar concertul 
e la 

Mans şi am nevoie de maşină ca să ajung acolo. 

Maud e rănita de dezinvoltura lui. 

— Ştii, maşina mea e cam veche ca să faci drumul 
Le Mans dus-întors, îi răspunde ea, mulţumită că a găsit 
un motiv bun. 

— În cazul ăsta, o să mă duc cu trenul. Ai putea să- 


mi împrumuţi banii de bilet, îi spune el luând-o de braţ, 
dar ar fi mai ieftin cu maşina. 

Ea încearcă să scape şi nu ştie cum să o scoată la 
capăt. Se simte mereu complexată în faţa siguranţei de 
sine a lui Eric. 

— Oh! O clipă! revine Eric. Am de dat un telefon 
urgent. (Caută în rucsac.) împrumută-mi cartela ta de 
telefon, dacă vrei, am uitat-o pe-a mea. 

— E în geantă. 

Ce m-aş face fără tine! Alt surâs fermecător. 

Maud aşteaptă ca Eric să-şi dea telefonul. Mai 
târziu, va opri maşina în faţa unei vopsitorii de unde el 
trebuie să-şi ia o haină. Ajunşi la el acasă, liric se apropie 
de Maud, îi vorbeşte din nou despre concert, despre 
maşină sau despre bani. Ea se simte ca o cârpă în 
mâinile lui şi îl întreabă: 

— În ce zi ai nevoie de maşină? 

— Sâmbătă după-amiază. Dacă nu te deranjează, 
poţi să mi-o aduci tu? Dimineaţa lucrez şi nu o să am 
timp să vin s-o iau. Dacă faci asta pentru mine, o să-ţi fiu 
recunoscător toată viaţa. 

Maud, tulburată, cedează în faţa argumentelor lui. 
Se despart după ce el o sărută... pe gât. 

Întorcându-se acasă, Maud îşi dă seama că Eric a 
uitat să-i înapoieze cartela de telefon. Îşi spune că, 
evident, este un nimic şi se lasă mereu dusă de nas. 

Lui Maud îi lipseşte încrederea în ea însăşi şi se lasă 
manipulată de firic. Este o jucărie în mâinile lui, prinsă 
într-o vâltoare de pretenţii şi seducţie. Eric o exploatează 
fără ruşine, nu ţine seamă nici de dorinţele, nici de 
nevoile ei. O convinge să-i rezolve problemele şi Maud se 
simte obligată să le descurce, în detrimentul propriului 
ei bine. Rămâne pasivă şi îşi imaginează că acest 
comportament îl va înduioşa şi fermeca pe foic. În 
realitate, ea îşi neglijează interesele, îşi uită drepturile 
pentru a plăcea cu orice preţ. Ar fi putut folosi discul 
zgâriat sau ecranul de ceaţă şi să reteze discuţia. 


Dar ar fi putut şi să înţeleagă ce se petrece cu ea în 
timpul şi după aceste întâlniri. Pe lângă suferinţă şi auto- 
reproşuri, Maud nu încearcă să conştientizeze celelalte 
agitaţii interioare care o străbat şi pe care le nutreşte de 
multă vreme. 

Vom încerca să înţelegem ce se întâmplă cu tine 
când treci prin experienţe dificile. Ceea ce prezintă 
dublul interes de a te apleca asupra ta însuţi şi de a găsi 
motive pentru schimbare. 

Gândurile automate 

Când îţi lipseşte încrederea în tine, te gândeşti că 
eşti supus unei realităţi care te depăşeşte şi căreia nui 
te poţi sustrage. Dacă nu este uşor de modificat 
realitatea, în schimb poţi încerca să-ţi transformi propria 
percepţie asupra realităţii. Pentru asta, trebuie să-ţi dai 
răgazul de a-ţi observa gândurile, reacţiile, tot ceea ce 
teoriile cognitiviste* numesc cogniţii. 

Termenul „cogniţie” se aplică autoverbalizărilor 
automate, discursului interior pe care un individ îl 
desfăşoară fără să reflecteze. Ele pot apărea în diverse 
momente: înainte de a trece la acţiune, în timpul sau 
după acţiune. Acest monolog interior dă seama de 
angoasele, dorinţele, opiniile, convingerile, judecăţile 
noastre. El variază în funcţie de momente, situaţii, stare 
de spirit, umoare, personalitate. 

Dimineaţa devreme te trezeşte soneria telefonului; 
ridici receptorul, linişte la capătul firului. Poţi gândi: 
„Cineva a greşit numărul” (reflecţie neutră) sau „Hoţii 
vor să afle dacă sunt acasă” (reflecţie pesimistă) sau „Ce 
bine, uite că m-am trezit, o să am mai mult timp astăzi” 
(reflecţie optimistă). Aceste gânduri vor genera diverse 
reacţii: indiferenţă în cazul cogniţiilor neutre, anxietate 
în cazul cogniţiilor pesimiste, satisfacţie în cazul 
cogniţiilor optimiste. Este foarte evident că persoanele 
care nu au încredere în ele exprimă puţine cogniţii 
neutre sau favorabile şi multiplică cogniţiile pesimiste 
sau negative, ceea ce le influenţează considerabil 


reacţiile şi comportamentul. 

Olivier caută un apartament. Când ajunge la locul de 
întâlnire propus de agentul imobiliar, cinci persoane 
aşteaptă deja. Cogniţii: „Sunt ultimul, eram sigur. Intr- 
adevăr n-am noroc. Toți oamenii ăştia arată mai bine ca 
mine; sunt sigur că m-am înroşit tot, pesemne că am un 
aer de împrumut. Şi, dacă mi se vor cere lămuriri, o să 
mă bâlbâi, o să fiu ridicol...” 

De prea multe ori, ceea ce te împiedică să acţionezi 
sau să reuşeşti este certitudinea că eşti incompetent, 
nul, nu la înălţime. Dar dincolo de acest sentiment global 
şi confuz de eşec. 

de anxietate, trebuie să cauţi mai precis gândurile 
negative. Ele nu sunt atât de uşor de scos în evidenţă. De 
fapt, te-ai obişnuit cu ele, abia dacă le mai observi. În 
plus, ele sunt fugitive, apar şi dispar foarte rapid, fără 
chiar să-ţi dai seama. În fine, au un asemenea caracter 
de evidenţă, încât le accepţi în bloc fără a căuta să le 
critici, mai ales în dimensiunea lor „interpretativă („Dacă 
mă invită la cină, o face pentru că o ajut la cumpărături”) 
sau predictivă („Dacă o să-i spun despre problemele 
mele, o să râdă de mine”). De asemenea, ele te invadează 
prin intermediul auto-reproşurilor („N-am fost în stare să 
răspund inteligent, sunt jalnic”) şi al ruminaţiilor 
sfâşietoare („Nu ajung nicăieri, nu pricep de ce nu sunt 
în stare să mă descurc în viaţă, cum să fac, nu găsesc 
niciodată soluţiile potrivite, n-am niciodată reflexe 
bune”). 

După Beck, reputat cognitivist american, cogniţiile 
se raportează în principal la sine, la ceilalţi, la mediu şi 
la viitor. Când nu avem încredere în noi, apare: „Sunt 
nul, ceilalţi sunt mai buni decât mine, viaţa este dură, n- 
o să mă schimb niciodată”. Un întreg program care te 
împiedică să vezi aspectele pozitive ale situaţiilor, să-ţi 
recunoşti calităţile şi care te nelinişteşte în permanenţă. 
De aceea, rareori cauţi o soluţie pentru a-ţi rezolva 
problemele, fapt care te face să le eviţi adesea şi să-ţi 


amplifici sentimentul de nesiguranţă şi anxietatea. 

Sistemul de credinţe personale 

Gândurile automate nu sunt singurele responsabile 
de lipsa ta de încredere. Ele reprezintă faţa aparentă a 
sistemului tău personal de interpretare. În realitate, 
cogniţiile trimit la reguli de morală fundamentală, care 
reprezintă faţa ascunsă a acestui sistem şi îţi modelează 
d întotdeauna comportamentul, reacţiile şi judecăţile. 
Aceste reguli formează un sistem de referinţă de care 
depind stabilitatea, armonia interioară, sănătatea 
mentală, individualitatea şi chiar viața ta. Sau cel puțin 
aşa îţi închipui! La fel cum îţi închipui că tot ce pune în 
pericol acest sistem de referinţă trebuie îndepărtat. 

Aceste credinţe de bază s-au construit şi instalat în 
mica copilărie. De multe ori părinţii, educatorii transmit, 
copiilor valori care devin literă de evanghelie şi au un 
impact decisiv asupra evoluţiei lor. Aceste valori 
determină atitudini, gânduri încremenite şi rigide. Ele 
alcătuiesc un sistem de credinţe tiranic şi sever privitor 
la ceea ce trebuie să fim, ceea ce trebuie să fie viaţa, 
lumea, ceilalţi. 

Un individ căruia părinţii i-au insuflat neîncrederea 
faţă de străini, îşi va construi treptat sistemul de valori 
potrivit principiului: „Trebuie să eviţi raporturile amicale 
cu persoane din afara familiei mele; pot fi periculoase”. 
Un altul, care toată copilăria lui a auzit spunându-i-se că 
trebuie să fie perfect şi să reuşească în tot ce face, va 
reţine: „Nu-mi pot îngădui niciun eşec în viaţă”. 

Hugo, director comercial în vârstă de treizeci de ani, 
avea sentimentul penibil că nu există, că trece mereu pe 
locul doi, în spatele soţiei şi fiicei lui. Chiar şi când ele îi 
cereau părerea sau să ia o hotărâre, se simţea obligat să 
rămână. În umbră. După câteva luni de psihoterapie, a 
înţeles că reproducea modelul matern: „Femeile mai 
întâi”. 

Psihicul este constituit din toate sentimentele, 
opiniile, convingerile pe care un individ şi le-a integrat, 


aproape fără ştirea lui, plecând de la aceste valori; reguli 
care sunt cel mai adesea neexprimate şi rareori 
conştientizate. Precum o eminenţă cenuşie, ele îşi 
exercită înrâurirea în mod misterios şi obscur. Constituie 
un soi de morală individuală insidioasă care creează şi 
întreţine o viziune personală şi coerentă asupra 
existenţei. 

lată câteva exemple: 

„Dacă vreau să păstrez dragostea şi prietenia 
celorlalţi, nu trebuie să-i contrazic”. 

„Trebuie să fii iubit de toţi cei din anturajul tău”. 
„Trebuie să duci la bun sfârşit tot ce întreprinzi”. „Pentru 
a fi acceptat de ceilalţi, trebuie să fii ca ei”. „Pentru a 
reuşi în viaţă nu trebuie să intri în conflict cu nimeni”. 

„Când nimic nu merge cum îţi doreşti, este un 
dezastru”. 

„Este imposibil să stăpâneşti lumea exterioară”. 
„Adevăratele probleme nu-şi găsesc niciodată soluţia”. 

Credinţele noastre ne sculptează realitatea lăuntrică 
şi ne modelează universul. Ele ne ţin captivi în reţelele 
lor de obiceiuri constrângătoare. Acceptăm cu uşurinţă 
experienţele care corespund şi confirmă această 
ideologie de bază. În schimb, evenimentele, impresiile, 
actele care ies din această categorie şi vin să o 
contrazică sunt respinse cu putere. Ce risipă de energie! 

De fiecare dată când Yanis, Auguste, Ines sau alți 
prieteni u telefonează, Emma îi ascultă cu amabilitate şi 
răbdare... ore întregi. Ea funcţionează după următoarea 
regulă de conduită: „Trebuie să fiu agreabilă în toate 
ocaziile şi totul va fi bine, n-o să am probleme”. Nu 
îndrăzneşte să le spună niciodată prietenilor că se 
grăbeşte sau că are altceva de făcut. Dacă ar proceda 
aşa, ar avea impresia că-şi trădează principiile şi s-ar 
simţi probabil foarte vinovată. 

Lui Lucas îi face plăcere să revadă pe un prieten din 
copilărie, Blaise. Este convins că este un tip simpatic, 
burduf de calităţi. Işi dă seama că Blaise este de fapt 


dezagreabil şi ironic. Critică apartamentul, pieptănătura, 
hainele lui Lucas şi vrea să-i împrumute maşina. 
Comportamentul lui Blaise nu corespunde cu ceea ce se 
aştepta Lucas. Dar cum el are în cap credinţe de tipul: 
„Prietenia este un sentiment sacru, nu trebuie să-ţi 
dezamăgeşti niciodată un prieten”, Lucas îşi interzice să 
aibă sentimente negative, interpretează favorabil 
conduita lui Blaise pesemne e obosit, are nevoie de 
odihnă - şi... îi împrumută maşina. 

Unele credinţe nu sunt neapărat extravagante, câtă 
vreme rămân dorinţe şi nu obligaţii. Este omeneşte să 
doreşti să fii iubit, să încerci să reuşeşti, să vrei să fii 
acceptat de ceilalţi. Dacă asta nu merge totdeauna, te 
adaptezi. Dar dacă asemenea aspirații se transformă în 
servitute (trebuie neapărat, este primordial, este necesar 
să) - atunci caracterul lor extrem, implacabil stârneşte o 
anxietate permanentă şi incontrolabilă. 

Mecanismele de deformare a informaţiei 

Legătura dintre credinţele personale (sistemul 
profund) şi gândurile automate (sistemul superficial) se 
naşte prin intermediul proceselor despre care am vorbit 
deja în capitolul III: ca-tastrolismul, personalizarea, 
globalizarea, tendinţa de a fi selectiv şi arbitrar. 
Adăugăm şi un al şaselea, „maximizarea/minimizarea”, 
care constă în a majora negativul şi a deprecia pozitivul 
din tine. 

Tocmai ai fost numit secretarul particular al 
directorului firmei tale. Este o promovare şi un semn de 
încredere, ceea ce îţi face plăcere. Totuşi, gândeşti că 
este puţin cam devreme, pentru că directorul cu pricina 
nu mai e chiar tânăr şi există riscul să iasă curând la 
pensie, deci viitorul tău este acum mai fragil. 

Conform specialiştilor în informaţie, un individ 
primeşte zece mii de impresii senzoriale pe secundă (fie 
că provin din exterior, fie din propriul corp). Trebuie să 
alegem între esenţial şi ne-e-senţial pentru a evita 
scufundarea în ele. Aceste impresii, trimise creierului, 


vor fi filtrate şi, în funcţie de semnificaţia lor, unele vor fi 
conservate, altele eliminate. Trierea este determinată de 
istoria, dorinţele, nevoile noastre. Astfel, nu mai suntem 
în contact cu lumea, ci cu reprezentarea noastră 
referitoare la lume. Reprezentare pe care am prelucrat-o 
încetul cu încetul şi care ne include ideile, emoţiile, 
experienţele. Deci ceea ce ne blochează este nu situaţia 
în sine, ci modul în care o decodăm. 

Aceste mecanisme de „triere” mai sunt numite şi 
„distorsiuni cognitive”. Intervenţia lor determină o 
deformare a realului şi conduce la o descifrare a lui 
arbitrară şi reductivă, bineînţeles în funcţie de credinţele 
tale personale. Prin urmare, faci greşeli de apreciere, 
exagerezi ceea ce observi. Gândurile automate provin 
din această interpretare a realităţii al cărei prizonier 
eşti. 

Să luăm un exemplu. Sistemul de credinţe te 
constrânge să fii iubit de toată lumea. Ai stabilit de multă 
vreme să-ţi petreceţi seara cu o prietenă. Dar ai febră şi 
angină în seara respectivă. Totuşi, nu poţi să anulezi 
întâlnirea. Procesul de catastro-fism se pune în funcţiune 
şi apare următoarea cogniţie: „Dacă nu mă duc, prietena 
mea o să se supere, n-o să vrea să mă mai vadă”, cu alte 
cuvinte, „N-o să mă mai iubească şi cum eu trebuie să fiu 
iubită de toată lumea...” 

Distorsiunile cognitive sunt frecvent asociate. Poţi 
să deviezi spre personalizare, fiind în acelaşi timp 
selectiv şi globalizator. Discuţi cu un vecin care îţi face 
complimente în legătură cu copiii, florile, apartamentul 
tău, dar care îţi critică timbrul soneriei, un pic prea 
zgomotos după gustul lui. Din acest mesaj, selecţionezi şi 
reţii numai partea critică nu şi complimentele - apoi 
generalizezi: „Toţi vecinii mei trebuie că gândesc la fel”, 
pe urmă personalizezi: „Asta mi se întâmplă doar mie”. 

Uneori aceste procese corespund tri oarecare 
măsură realităţii, nu sunt întotdeauna absurde. De 
exemplu, procesul arbitrar: „Cutare mă critică, cred că 


nu mă place” sau globalizator: „Dacă nu-mi reuşeşte 
vânzarea asta, o să fiu dat afară”, se pot dovedi, în final, 
exacte. Frecvența lor este aceea care conduce la 
exagerarea permanentă a problemelor existente, iar 
forţa lor îţi interzice să gândeşti altfel. In acest caz, 
procesele funcţionează ca nişte ochelari de cal, te 
împiedică să priveşti în jur, să-ţi pui întrebări, să iei 
distanţă faţă de gândurile automate şi de credinţele tale 
personale. 

Să recapitulăm: 

O situaţie X îţi va activa credinţele personale. O dată 
stimulate, ele vor apăsa asupra percepţiei şi vor 
determina o lectură teleghidată a situaţiei, provocând 
perturbări ale interpretării informaţiei (distorsiuni 
cognitive) care stau la originea gândurilor automatice. 
Se poate atunci vorbi de o reacție în lanț: 

SITUAȚIE CREDINȚE PERSONALE 

PERCEPȚIE DISTORSIUNI COGNITIVE 

GÂNDURI AUTOMATE 

La fel ca unii factori de presă care construiesc o 
lume în functie de nişte reguli interne şi înlătură tot ceea 
ce nu intra în câmpul lor de reprezentare, această 
înlănţuire de reacții produce o reflectare sărăcită şi 
înşelătoare a realităţii. Şi mai rău, ea ne structurează 
comportamentele, mereu în acelaşi sens, şi provoacă 
situaţii care ne vor confirma credinţele. Este un cerc 
vicios: crezi că eşti mediocru, deci îi eviţi pe ceilalţi şi în 
consecinţă ceilalţi nu vin spre tine. Ajungi la concluzia că 
nu interesezi pe nimeni, deci că eşti mediocru! 

Astfel, trăieşti copleşit de lucruri nespuse, de 
atitudini rigide, de postulate fixe, de credințe 
devalorizante. Cum să te debarasezi de ele şi să le 
înlocuieşti prin procedee mai potrivite de evaluare şi de 
organizare a realităţii? 

Capitolul VI 

Un spirit încrezător: metode 

Ai putea să-ţi controlezi mai bine viziunea asupra 


realităţii, dacă ea vine să-ţi zdruncine schemele 
prestabilite, punânduc-ţi întrebări despre procesele care 
îţi comandă fabrica personală de informaţii. Altfel spus, 
vei învăţa să-ţi regândeşti grilele de percepţie a realului, 
să le transformi. 

Eşti o fiinţă a obişnuinţei. Ai învăţat să mergi pe 
bicicletă, să înoţi, să şofezi, până când aceste noi 
comportamente s-au imprimat în tine. În acelaşi mod, 
schemele tale mentale ţi s-au insinuat în spirit ca oa 
doua natură şi te-au supus exigenţei lor. Pentru a evolua, 
trebuie să distrugi aceste rele obiceiuri. 

Suzanne credea că de un timp a părăsit-o norocul. 
Fiind directoare de marketing, avea impresia că clienţii 
nu o mai ascultau şi se îndepărtau de ea. Ori, cu câteva 
luni înainte, suferise un eşec comercial cu o nouă 
întreprindere. Şi-a dat repede seama că trăia cu teama 
ca eşecul să nu se repete. Era nervoasă şi brusca clienţii. 
În felul ăsta, îşi putea spune mereu: „De ce mi-era mai 
tare frică, n-am scăpat”. A conştientizat că problema 
provenea de la ea şi că era esenţial să-şi schimbe 
atitudinea mentală pentru a debloca situaţia. 

Dar fii atent, nu-ţi modifica gândurile decât atunci 
când îţi condiţionează reacţiile şi te constrâng să te 
comporti în mod neadaptat. Este normal şi salutar să fii 
anxios, să-ţi fie frică de o primejdie reală, atunci când 
mediul înconjurător este ostil, când circumstanţele îţi 
pun viaţa în pericol. În acest caz, gândurile negative îţi 
permit să te pregăteşti şi să te adaptezi acestor situaţii 
cu adevărat problematice, în vreme ce gândurile 
optimiste şi pozitive ar fi nepotrivite. 

Auto-observarea 

Dacă ai înţeles şi ai asimilat modelul cognitiv 
prezentat în capitolul V, îl poţi folosi acum pe cont 
propriu. Aşa cum spuneam mai înainte, nu este prea uşor 
să-ţi pui în evidenţă funcţionarea psihică. Dorinţa de 
introspecţie se loveşte de multe ori de rezistenţe 
inconştiente şi vedem mai degrabă paiul din ochiul 


vecinului decât bârna din ochiul nostru! Pentru a reuşi să 
te înţelegi, trebuie să treci printr-o fază sistematică de 
auto-observare. 

Dezvoltându-ţi capacităţile de analiză, înveţi să-ţi 
identifici cogniţiile şi să te familiarizezi cu modul tău de 
a gândi şi a acţiona. Pe deasupra, ţi-ai putea da seama în 
ce mod te stresează şi te sperie situaţiile 
destabilizatoare. Într-adevăr, reacţiile afective sunt 
foarte adesea legate de gândurile automate, în cazul tău, 
ele sunt mai degrabă negative, excesive şi neadaptate: 
de la culpabilitate la panică, trecând prin ruşine, 
dezgust, descurajare, umilință, confuzie, inhibiţie, 
amărăciune, frustrare, descurajare, tristeţe... 

Simplul fapt că te observi te va face mai conştient 
de situaţiile în care îţi pierzi încrederea în tine şi de 
tipurile de anxietate pe care ele o declanşează. Pentru 
început, înregistrează-ţi zilnic cogniţiile şi reacţiile 
afective, notându-le într-un caiet special. Notele te vor 
ajuta să-ţi vizualizezi şi să-ţi precizezi dificultăţile. Ori de 
câte ori te vei afla într-o situaţie problematică, fii atent la 
ce se petrece în tine şi notează-ţi observaţiile. Asta îţi va 
permite să-ţi asociezi gândurile automate cu reacţiile 
afective mai uşor perceptibile. Un asemenea tip de 
regrupare, care nu-ţi este obişnuit, te va conduce în mod 
natural pe calea reflecţiei şi a întrebărilor: „De ce 
gândesc şi simt mereu acelaşi lucru faţă de situaţia 
cutare sau cutare?” 

Acest travaliu poate părea complicat, dar te vei 
obişnui repede cu el. De altfel, nu este nemaipomenit să 
le răpeşti celorlalţi câteva minute pe zi ca să te ocupi 
numai de tine? Scoate caietul, notează data, ora şi 
evenimentul precis care a stârnit reacţia afectivă. Apoi 
ascultă ceea ce te vei auzi spunând încetişor: să fii 
conştient de gândurile tale automate este primul pas 
pentru a le schimba. Aşa îţi poţi evalua intensitatea 
reacţiilor afective şi a credinţei în gândurile tale 
automate (foarte puternică, puternică, medie, slabă). 


Extrase din caietul lui Marie-Louise, 30 de ani, 
secretară medicală, căsătorită şi mamă a unei fetiţe de 5 


anl. 


Situaţii Reacții Gânduri 
afective automatice 


1.10 
octombrie, 
ora 


Teamă, 


17, 30 

La 
serviciu, 
patronul 
cere 
rămân 
târziu. 

2.15 
octombrie, 
ora 


îmi 
să 
mai 


Sunt 

furioasă 
13|mine 
Cumpăr o|puternică) 
pereche de 
pantofi prea 
strâmţi. 
Vânzătoarea 
a fost foarte 
insistentă 

3.16 Tristeţe, 
octombrie, nelinişte, 
ora 20 Fiica|descurajare 
mea nu vrea|(c. puternică) 
să mănânce 
nimic 

4.17 Panică, 
octombrie, tahicardie (c. 
ora 7  Sunălputernică) 
cineva la uşă. 


(c. 


Dacă 


lacrimi în ochi|refuz, o să mă 
(credință 
puternică) 


dea afară. 
(c. foarte 
puternică) 


Asta nu 


pe|mi se întâmplă 


decât mie, n-o 
să mă schimb 
niciodată, (c. 
puternică) 


Este vina 
mea, nu ştiu 
să mă port cu 
ea. (c. 
puternică) 


Pesemne 
că s-a 
îmbolnăvit 
tata. 


puternică) 


(c. 


În acest exemplu, poţi observa că Marie-Louise nu 
încetează să se culpabilizeze, să se angoaseze, să 
personalizeze, să dramatizeze. li este teamă de judecata 
celorlalţi, se  devalorizează şi are o viziune foarte 
pesimistă asupra situaţiilor şi reacţiilor altora. 
Acumulează emoţii şi gânduri negative prin intermediul 
unor scenarii „catastrofă” care nu îi permit să judece 
sănătos situaţiile. Intensitatea reacţiilor ei afective şi a 
credinţei în gândurile automatice este excesivă şi 
neadaptată. 

Lectura ei asupra evenimentelor recurge la un 
procedeu de prescurtare. Marie-Louise amestecă 
percepția asupra faptelor şi concluziile pe care le trage 
de aici. O sonerie la uşă dis-de-dimineaţă nu este 
neapărat semnul prevestitor al unei nenorociri, lipsa 
poftei de mâncare la un copil nu este neapărat indicele 
unei proaste relații cu mama lui. In realitate, trebuie să 
ajungi să detaşezi situaţiile de interpretarea lor, să te 
descentrezi pentru a le vedea mai clar. 

Modul în care Marie-Louise îşi formulează gândurile 
automatice este în aceeaşi măsură elocvent şi 
semnificativ. Unii termeni cu valoare de sentinţă („E vina 
mea”) sau generalizatori („N-o să mă schimb niciodată”) 
dezvăluie dificultăţi şi contribuie la întreţinerea lor. 
Marie-Louise porneşte dinainte învinsă, minată de 
certitudinea eşecului. 

Trebuie insistat asupra depistării ideilor negative 
care se află, aşa cum am văzut deja, în afara unui control 
activ şi nu necesită o intenţie voluntară din partea 
subiectului. Recitindu-şi caietul, Marie-Louise se va 
putea întreba dacă toate gândurile automate şi 
angoasele ei sunt întemeiate, într-un cuvânt se poate 
detaşa. Va înţelege că gândurile ei o conduc mereu şi 
mereu spre aceleaşi concluzii. Îşi va da seama că revine 
neîncetat, mecanic în acelaşi punct; că are o lectură 
radicală şi reductivă asupra situaţiilor. Reflectând, va fi 


în măsură să relativizeze evenimentele şi să se 
reanalizeze pentru a-şi dezvolta reacţii mai adecvate. 

Modificarea gândurilor automate 

După ce ai pus în evidenţă gândurile automate 
negative, a doua etapă spre schimbare constă în 
modificarea lor, pentru a le transforma în gânduri mai 
realiste şi, dacă e posibil, pozitive. 

A-ţi reevalua cogniţiile în mod raţional şi adaptat 
reprezintă un efort care poate fi mai mult sau mai puţin 
uşor, în funcţie de gradul de anxietate pe care ele o 
provoacă. Încearcă să-ţi clasifici gândurile automate în 
ordinea crescătoare a anxietăţii, pe o scară de la 1 la 10. 
Această grilă de identificare îţi va uşura sarcina, 
deoarece îţi va arăta drumul de urmat în funcţie de 
propria ta evaluare. Incepe prin a-ţi nota gândurile care 
te sperie cel mai puţin, urmate de cele care te neliniştesc 
mai tare. 

De exemplu: 

1. Nu voi reuşi niciodată. 

2. Asta n-o să se schimbe niciodată. 

3. Nu mă va mai invita nimeni. 

4. Arăt mai prost ca alţii. 

5. O să fiu criticat. 

6. O să par prost. 

7. O să mă judece. 

8. O să-mi pierd controlul, o să mă înroşesc, o să mă 
bâlbâi. 

9. Nu sunt bun la nimic. 

10. Sunt o nulitate. 

Poţi începe să-ţi modulezi gândurile, precizându-le. 
Este un prim pas spre modificarea lor. 

De exemplu, „Nu sunt interesant” poate deveni „în 
seara asta n-am interesat pe nimeni”, iar „Sunt mereu 
singur” poate deveni „în clipa asta, mă simt singur”. 

Acest demers acţiune îţi va permite să stabileşti o 
diferenţă între situaţii şi judecăţile tale a priori. Ai 
tendinţa să amesteci faptele şi interpretarea lor, să 


traduci evenimentele în funcţie de propria ta 
subiectivitate. Să ne întoarcem la exemplul lui Cristophe, 
care crede că clienta nu va veni la întâlnire, pentru că l-a 
considerat un prost la întâlnirea anterioară, şi la cel al 
lui Martine, care crede că soţul ei o critică când o vede 
obosită. Aceste concluzii amestecă situaţiile şi le dau o 
explicaţie negativă şi devalorizantă. 

Încearcă să-ţi imaginezi alte interpretări. Altfel spus, 
verifică dacă gândurile tale sunt singurele valabile şi 
acceptabile. 

Clienta lui Cristophe poate pur şi simplu să fie în 
întârziere sau să nu poată veni dintr-un motiv exterior 
voinţei sale (boală, avion anulat etc.) sau chiar să fi uitat 
de întâlnire. 

Soţul Martinei poate fi îngrijorat pentru ea şi dornic 
s-o uşureze, s-o ajute fără să o critice sau chiar recurge 
la un pretext ca să facă singur cumpărăturile şi să-i 
aducă un cadou. 

Ca să te ajuţi, încearcă să-ţi povesteşti propriile 
experienţe ca şi când ar fi ale unui necunoscut. Uneori 
este mai uşor să te pui în locul unei terţe persoane 
pentru a rezolva o problemă: „Ce-ar gândi altcineva în 
locul meu?” Nu-ţi este interzis să vorbeşti despre asta cu 
prietenii în care ai încredere sau care au aceleaşi 
probleme ca şi tine. Unde-s mulţi puterea creşte! 

Găsirea altor explicaţii te va incita să cauţi 
informaţii suplimentare. Astfel, vei fi mai puţin limitat şi 
vei putea atenua impactul interpretărilor tale. Intreabă- 
te dacă situaţia nu comportă elemente concrete care să- 
ti confirme certitudinile. 

Clienta lui Cristophe are motive să-l considere un 
prost? Are obiceiul să lipsească de la întâlniri? Are 
probleme profesionale în prezent? Cine i-ar putea spune 
ceva pe acest subiect? 

Soţul Martinei este de obicei atent? O critică 
frecvent? Este capabil să o înţeleagă? O ajuta adesea, 
fără ca ea să-i fi spus că are nevoie de ajutor? Şi aşa mai 


departe. 

Acest mod de a înţelege situaţiile, întrebările pe 
care ţi le pui despre modul în care interpretezi faptele şi 
reacţionezi îţi vor permite să depăşeşti dificultăţile şi să 
înlocuieşti unele gânduri automate, cele mai ilogice şi 
criticabile, prin gânduri mai pozitive şi mai constructive. 
Vei realiza o operă de creator, vei imagina noi 
autoverbalizări care te vor ajuta să reduci influenţa 
gândurilor tale iraționale şi, puţin câte puţin, să le 
elimini. 

Ia-ți iarăşi caietul şi adaugă două coloane: „Gânduri 
pozitive” şi „Rezultate”. 

Simplul fapt că scrii un gând mai raţional alături de 
un gând automat îţi permite în primul rând să le 
compari, apoi să-ţi dai seama că există şi alte alternative, 
pentru ca în final să te familiarizezi cu ele. În plus, o 
evaluare sinceră a credinţei tale în acest gând alternativ 
te va ajuta să afli dacă îl poţi 

adopta sau, dimpotrivă, trebuie să reflectezi şi să 
găseşti altul mai potrivit. In paralel, vei constata că 
reacţiile afective dezagreabile care însoțesc gândurile 
automate se vor atenua şi vor dispărea, fiind înlocuite de 
emoţii mai plăcute. Într-adevăr, gândurile alternative 
fiind mai puţin crude şi intransigente, reacţiile afective 
asociate vor fi mai puţin apăsătoare şi dureroase. Vom 
vedea mai departe (capitolul VIII) că anumite tehnici 
corporale îţi pot, de asemenea, ameliora reacţiile 
afective. 

Vizualizarea 

Poţi să vizualizezi şi imaginile asociate emoţiilor tale 
negative. O mare parte dintre probleme provin din 
imaginea pe care o ne-o facem despre situaţii sau despre 
cei apropiaţi. Multe persoane lipsite de încredere în sine 
păstrează în minte fotografii sau filme „catastrofă” care 
nu au nimic de-a face cu realitatea şi care le otrăvesc 
existenţa. 

Lui Odile îi este teamă de soacra ei şi se pierde cu 
firea în prezenţa acesteia. Atitudinea i se transformă: 
rămâne împietrită, nu-şi mai găseşte cuvintele, se 
bâlbâie. Odile recunoaşte că nu are niciun motiv să se 
poarte aşa. Soacra ei este mai degrabă amabilă şi nu şi-a 
exprimat niciodată vreo nemulţumire la adresa ei. Şi, 
totuşi, Odile nu încetează să creadă că, dacă va sta de 
vorbă cu ea, aceasta o va socoti idioată. De câte ori se 
gândeşte la soacra ei, este invadată în întregimede o 
imagine: o vede în prim plan, luminoasă, cu o voce dură 
şi plină de dispreţ, asurzitoare. Această imagine negativă 


s-a impus spiritului ei şi nu se poate detaşa de ea. 

Pentru a atenua o imagine interioară de acest tip, 
trebuie modificate anumite aspecte. Concentrează-te 
asupra imaginii, căreia îi poţi modifica mărimea, 
distanţa, profunzimea, luminozitatea, sunetul. 

Odile ar putea transforma mental dimensiunea 
imaginii micşorând-o (cu cât o imagine este mai mică, cu 
atât e mai puţin înspăimântătoare) până când senzațiile 
neplăcute se atenuează. După aceea, ar putea micşora 
intensitatea luminii. In general, umbrirea unei imagini 
scade impactul emoţional. Pe urmă, ar micşora 
intensitatea sunetului: cu cât e mai slab, cu atât are mai 
puţin efect. In fine, ar putea să încadreze această nouă 
imagine interioară şi să o vizualizeze la o distanţă şi mai 
mare. Dacă va repeta de câteva ori experimentul, Odile 
va observa rapid dispariţia senzaţiei de frică în faţa 
soacrei ei şi va putea înfrunta realitatea fără teamă. 

Modifică mecanismele de deformare a realităţii 

Gândurile tale automate dezvăluie mecanisme de 
deformare a realităţii. Şi de această dată, va trebui să le 
analizezi punându-ţi întrebări legate despre ele, întrebări 
care merg toate în acelaşi sens: 

— Nu sunt pe punctul să mă înşel? 

— Nu am tendinţa de a raţiona în termeni de totul 
sau nimic? (catastrofism) 

— Nu am tendinţa de a gândi că problemele nu se 
ivesc decât pentru mine? (personalizare) 

— Nu am tendinţa să deduc dintr-un fapt particular 
o consecinţă generală? (globalizare) 

Un spirit încrezător: metode 99 

— Nu am tendinţa să mă concentrez asupra 
aspectelor neplăcute ale evenimentelor? (tendinţa de a fi 
selectiv) 

— Interpretarea mea este singura posibilă (tendinţa 
de a fi arbitrar) sau mai există şi altele? 

— Nu am tendinţa să sporesc aspectul negativ şi să 
suba-preciez aspectul pozitiv al lucrurilor? 


(maximizare/minimizare) 
După câteva luni de „scris”, să vedem cum a evoluat 
Mărie-Louise. 


Gânduri Gânduri Rezultate 
automate pozitive 


1. dacă Patronul c. medie, 
refuz, O  sălpoate să mălanxietate G: 
mă dea afară |înțeleagă slabă, râd de 

(c. foarte (credinţă |mine c. slabă, 
puternică) medie) abătută C. 
catastrofism Puțin îmi|slabă, mai 

2. nu mi|pasă ce liniştită 
se  întâmplălgândeşte 
decât mie, n-|vânzătoarea 
(0) să mă |(c. foarte 
schimb puternică) 
niciodată (c. Fiica mea 
puternică) mă iubeşte şi 

personali |îi merge bine 
zare (c. foarte 

3. estelputernică) 
vina mea, nu Este 
ştiu să  mălprobabil O 
port cu ea (c.lgreşeală (c. 
puternică)  alputernică) 
fi arbitrar 

4. tata 
este pesemne 
bolnav (c. 
puternică) 
globalizare 


Marie-Louise reuşeşte să combată şi să-şi modifice 
gândurile automate, în afară de viaţa profesională, unde 
continuă să fie anxioasă şi să aibă îndoieli. Chiar dacă 
găseşte un gând alternativ, acesta nu i se potriveşte 


perfect. Trebuie să continue să-şi pună întrebări; vom 
vedea cum la pagina 101 („Pune-ţi întrebările potrivite”). 

Exersează şi amuză-te să descoperi propriile 
deformări ale realităţii şi asociază-le cu gândurile tale 
automate. Cu puţină practică, vei ajunge s-o faci uşor şi 
repede. Vei fi mai în pas cu realitatea, găsind argumente 
care să justifice sau să infirme o reacţie sau alta. 

Schimbă-ţi credinţele personale 

Convingerile tale profunde, al căror purtător de 
cuvânt sunt gândurile automate, se arată mai greu de 
identificat şi de modificat. După cum ai văzut în capitolul 
V, ele sunt ancorate în tine de multă vreme şi au 
contribuit insidios la (de) formarea viziunii tale asupra 
realităţii. Lipsite de glas, acţionează în tăcere. Nu ai 
acces direct la ele. Fără să fii conştient de asta, te 
marchează şi faci corp comun cu ele într-o solidaritate 
fără fisuri. 

Ultimul palier al transformării tale psihice trece prin 
identificarea acestor credinţe personale şi prin mlădierea 
lor, cu alte cuvinte prin punerea lor sub semnul 
întrebării. Este important să le scoţi în evidenţă şi să le 
relativizezi, altfel nu te vei schimba în profunzime şi vei 
rămâne foarte vulnerabil. Trebuie să înţelegi bine că 
aceste credinţe îţi dirijează comportamentul în mod 
imperativ. Când te supui lor, nu eşti cu adevărat 
conştient, dar simţi că nu poţi reacţiona altfel. Din acest 
motiv, atunci când îţi identifici credinţele, devii conştient 
de ceea ce îţi influenţează gândurile, comportamentul. 
Astfel, îţi vei putea anticipa şi stăpâni mai bine reacţiile. 

Cei cărora le lipseşte încrederea în sine au dezvoltat 
în ei, de multe ori, credinţe rigide care se învârt în jurul 
aprobării celorlalţi („Trebuie să fiu iubit de toată lumea, 
trebuie să fiu de acord cu toată lumea, altfel nu pot fi 
fericit”), al conformismului („Nu trebuie să ies în 
evidenţă”), al perfecţionismului („Trebuie să fac totul 
perfect, altfel sunt un nimic”), al autonomiei („Trebuie să 
mă descurc singur, altfel sunt un om slab”), al stăpânirii 


reacţiilor afective („Nu trebuie să-mi pierd controlul de 
sine”) ... cu ratările pe care le-am evocat deja. 

Unele dintre aceste credinţe nu sunt absurde: ele se 
prezintă sub masca unui bun simţ universal împărtăşit. 
Într-adevăr, a fi de acord, aprobat, iubit, ireproşabil, pare 
un lucru de înţeles, normal în ochii majorităţii oamenilor. 
Pe deasupra, aceste postulate fundamentale nu sunt 
inutile atunci când trăieşti în comunitate şi ai ambiția de 
a reuşi. Ele îţi permit să stabileşti legături sociale, să 
primeşti ajutor şi să fii întreprinzător, îndrăzneţ, activ, 
hotărât. 

Dar o examinare atentă te va face să descoperi că ai 
convingeri neclintite, intolerante, excesive. Nu este uşor 
să renunţi, nici să te debarasezi de ele, în măsura în care 
prin ele se subinţelege că este necesar, trebuie 
obligatoriu „să fii de acord, aprobat, perfect, iubit”. Cel 
mai dureros este atunci când o obligaţie interioară rigidă 
obturează deschiderea spiritului şi adaptabilitatea lui. In 
aceste condiţii, convingerile tale profunde te deservesc şi 
te împiedică să evoluezi. 

Trebuie să ajungi la nivelul acestor convingeri 
profunde, să le temperezi, să le nuanţezi pentru ca, mai 
apoi, să le transformi. 

Începe prin a identifica folosirea excesivă a 
termenilor directori, cum ar fi „Trebuie, e necesar, ar fi 
trebuit să...”, care te conduc adesea până la aceste 
credinţe limitative. Foloseşti constant acest gen de 
remarci, care îţi organizează viaţa, culpabilizându-te şi 
speriindu-te. „Trebuie să rămân acasă în seara asta” 
maschează credința că exteriorul este periculos. 
„Trebuia să mă gândesc la asta” maschează credinţa că 
trebuie să fii perfect şi să te gândeşti la toate. „Trebuie 
neapărat să mă apuc de lucru” maschează credinţa că 
este dificil să iei decizii în viaţă. 

Pune-ţi întrebările potrivite: De ce? Şi atunci? 

Să reluăm exemplul lui Marie-Louise şi al şefului ei, 
care îi cere să rămână mai târziu la birou. Nu 


îndrăzneşte să-l refuze, pentru că îi e teamă să nu-şi 
piardă serviciul. 

— De ce? 

— Pentru că o să-l supăr pe patron. 

— Şi atunci? 

Mi-e frică să nu fiu luată drept o persoană dificilă. 

— Şi atunci? 

— Şeful o să mă critice. 

— Şi atunci? 

— Nu suport să fiu judecată de rău. 

— De ce? 

— Pentru că la serviciu trebuie să fii perfect. 

Marie-Louise vehiculează credința că mediul 
profesional nu iartă nimic, aşadar ea nu trebuie să 
comită nicio greşeală, fiind mereu ireproşabilă. In 
consecință, încrederea ei în sine ţine numai de faptul că 
face întotdeauna ceea ce i se cere să facă, fără să 
gândească. Şi, corelativ, teama ei de a fi concediată 
decurge din certitudinea că este incompetentă. Din 
această cauză, îi e foarte greu să creadă în gândurile 
alternative (şeful o să mă înţeleagă), care vin în 
contradicţie cu credinţele ei fundamentale. Acceptă cu 
greu ideea că poate fi înţeleasă dacă nu se arată docilă. 
Aderă mai uşor la gândurile alternative în situaţiile 2, 3 
şi 4, în care credinţele sunt mai puţin bine ancorate şi 
mai flexibile. 

După ce credinţa a fost scoasă la lumină, pune-ţi 
câteva întrebări: 

Credinţele mele nu sunt prea constrângătoare în 
raport cu realitatea? 

Această întrebare se leagă de caracterul rigid şi 
inflexibil al credințelor, care nu te lasă să ai o altă 
percepţie asupra faptelor. 

De exemplu, în cazul selecţiei pentru o angajare, ţi-e 
imposibil să-ţi asumi o relaţie de concurenţă, din cauza 
credinţei tale că „Numai persoanele puternice psihologic 
reuşesc”, corelativ cu gândul automat: „Eu nu reuşesc 


niciodată”. Credinţa te împinge spre certitudinea unui 
eşec, te împiedică să evaluezi contextul, să-ţi imaginezi o 
reuşită care poate îţi este la îndemână. Punânducţi 
întrebări, vei putea fi mai atent la anumite situaţii 
sensibile, pe care să le studiezi, să le analizezi, să-ţi 
modelezi credinţa şi să te adaptezi. De multe ori e mai 
bine să te supui circumstanțelor decât credințelor! 

Care sunt avantajele acestei credinţe? 

Care sunt inconvenientele ei? 

Identificarea efectelor negative şi pozitive ale 
credințelor permite aşezarea lor pe acelaşi plan şi 
cântărirea argumentelor pro şi contra. Pentru a relua 
exemplul de mai sus, avantajele de a nu izbuti niciodată 
nimic sunt că nu rişti nimic, că nu ai responsabilităţi; 
inconvenientele, că nu progresezi, că stagnezi, că faci 
mereu acelaşi lucru, că te plictiseşti, că te dispreţuieşti. 
Alegerea rămâne pe seama ta, ştiind că, alături de câteva 
avantaje, există şi inconveniente. Acestea din urmă sunt 
poate acceptabile pe termen scurt, dar mult mai puţin pe 
termen lung. Această examinare te va incita să nu-ţi 
respecţi cu orice ocazie credinţele şi să-ţi modulezi 
reacţiile. 

Care pot fi consecințele modificării credințelor 
mele? 

Iti asumi un risc şi trebuie să-i  evaluezi 
amplitudinea, încă o dată, trebuie să compari, să 
cântăreşti argumentele pro şi contra. Dar îţi asumi un 
risc mai ales faţă de tine însuţi. Eşti infidel faţade nişte 
valori, instalate în tine de multă vreme şi care ti-au servit 
drept cadru de referinţă. Într-un fel, ai încheiat un tratat 
care cuprinde un singur articol, o singură clauză: 
„Trebuie să fii ascultător”. Ceea ce poate că era potrivit 
în copilărie nu mai este acum, când eşti adult. Trebuie să 
revizuieşti acest pact, fără a te simţi vinovat, şi să-i aduci 
ajustări. Poţi începe prin a introduce o modificare. În 
exemplul de care ne-am ocupat, aceasta ar putea fi: „Nu 
pot să reuşesc în orice circumstanţă, dar fac un efort 


când situaţia îmi este favorabilă”. 

Toate aceste strategii te vor seconda şi te vor 
susţine pentru a cuceri, păstra şi aplica noi moduri de 
gândire. 

Şi vei putea în curând să-ţi spui, la fel ca oamenii 
care au încredere în ei înşişi: 

— Nu sunt obligat să gândesc întotdeauna ca 
ceilalţi. 

— Nu sunt obligat să fac mereu ce vor ei. 

— Nu este nevoie ca toată lumea să mă iubească. 

— Nu trebuie să-mi dovedesc în permanenţă 
valoarea. 

— Am dreptul să exist. 

— N-am niciun motiv să mă subapreciez. 

— Am dreptul la greşeală. 

Capitolul VII 

Eliberează-ţi corpul 

Mai întâi, o precizare. Clasificarea corp /spirit este 
arbitrară, în realitate, nu există graniţe definite astfel 
între ele: deseori unul acţionează asupra celuilalt. Un 
temperament anxios poate crea probleme digestive sau 
cardiace, o sciatică poate provoca anxietate sau 
depresie. Dar, pentru comoditatea expunerii, vom 
diferenţia cele două tipuri de reacţii. 

Am abordat problema funcţionării tale psihice 
neadecvate în situaţii critice şi a mijloacelor de a o 
remedia. Dar, în paratei cu ceea ce îţi spui, cu ceea ce 
gândeşti, există şi ceea ce simţi prin intermediul 
emoţiilor şi reacţiilor tale fiziologice. Nu mai putem, ca 
în trecut, să ne respingem corpul la fel de mult ca şi 
gândurile noastre, el ne constituie şi ne construieşte 
identitatea. Restaurarea încrederii în sine trece prin 
ascultarea propriului corp: identificarea nevoilor, 
emoţiilor lui, exprimarea lor şi depăşirea blocajelor. 

Indispoziţia fizică 

Corpul tău nu are încredere. Se crispează, se 
înroşeşte, devine palid, transpiră, i se face greață, 


înţepeneşte,  paralizează, tremură, este  încordat, 
neîndemânatic. Iți consideri reacţiile fiziologice şi 
emoţionale neadaptate, nocive, jenante. Eşti complexat 
de aspectul tău, ţi-e ruşine de vocea, expresiile, 
gesturile, ţinuta ta, pe scurt, vehiculezi o imagine 
negativă a fizicului tău... căreia te grăbeşti să-i semeni. 

Oricare ar fi situaţia, privirea ţi-e nestatornică sau 
evazivă, vocea surdă, slabă, tonul plângăreţ, ritmul 
vorbirii prea lent, ezitant sau prea rapid. Ai un aer 
stângaci şi nefiresc, ţeapăn, cu umerii căzuţi, fălcile 
crispate, pumnii strânşi, braţele  bălăbănite, fața 
congestionată, respiraţia precipitată. Mergi ştergând 
pereţii, te aşezi pe scaun ca şi când ai vrea să te ridici 
sau ai fi gata să cazi pe jos. 

În timpul unui interviu pentru angajare, Muriel stă 
împietrită, ghemuită pe scaun, cu braţele strânse la 
piept, cu picioarele încrucişate şi capul între umeri, 
parcă hipnotizată de interlocutor şi răspunde cu o voce 
abia perceptibilă întrebărilor care i se pun. Nu obţine 
postul. 

Îţi maltratezi corpul pe care nu-l iubeşti, îi neglijezi 
nevoile elementare. Ceri prea mult de la organismul tău; 
nu-i dai dreptul la odihnă, îi iroseşti forţele, energia. 
Dacă nu te simţi în formă, în loc să te opreşti pentru o 
clipă, îţi continui sarcina până la epuizare. Impui 
corpului tău zile lungi de muncă, în slujba unui patron, a 
unei familii sau a unor prieteni ale căror exigenţe devin 
ale tale. Nu vrei să asculţi mesajele pe care ţi le trimit 
simţurile, fugi în permanenţă de corpul tău, ca şi cum 
nici n-ar exista. 

Marc, asistentul unui evaluator de bunuri publice, 
nu-şi acordă niciun minut ca să-şi tragă răsuflarea. Cară 
mereu obiecte grele şi incomode de la maşină la birou şi 
înapoi, parcurge kilometri întregi ca să expertizeze 
mobile, urcă scări, se expune la praf, se culcă târziu şi nu 
doarme destul. Mănâncă orice şi oricum, nu are timp să 
facă sport. Este tot timpul obosit, încordat, nervos. Se 


simte gata să plesnească, dar continuă, convins că trupul 
lui trebuie să rabde fără a crâcni. 

Nu-ţi preţuieşti persoana fizică. O ascunzi sub haine 
prea largi, în culori teme, îţi disimulezi chipul îndărătul 
unui breton lung şi al ochelarilor. Iar veşnicele edicte ale 
jurnalelor de modă te exasperează şi mai tare. Nu eşti 
niciodată destul de subţire, destul de musculos, destul de 
bronzat, destul de blond. 

brunet sau roşcat. Într-un cuvânt, nu eşti niciodată 
destul de frumos sau frumoasă ca să te placi sau ca să 
placi cuiva. 

Nora se simte obligată să se ţină după modă ca să 
fie sigură în privinţa fizicului ei, pe care îl consideră 
ingrat. Îşi umple dulapurile cu haine pe care nu le poartă 
niciodată, strânge produse de înfrumusețare şi de 
machiaj pe care nu le foloseşte. Aceste cumpărături o fac 
să se simtă pe moment în siguranţă. Când ajunge acasă, 
nimic nu-i mai convine şi îşi recuperează „uniforma” 
fustă cu pulover -, amândouă lungi şi largi. 

Magali nu ştie niciodată cum să se îmbrace ca să se 
simtă la îndemână. Petrece ore întregi ca să-şi aleagă şi 
să-şi pregătească hainele, se îmbracă, ezită iar, se 
schimbă în ultima clipă şi nu se place niciodată. Se 
compară neîncetat cu prietenele ei, pe care le găseşte 
fermecătoare şi strălucitoare, în timp ce ea se consideră 
nefirească şi stângace. 

Emoţiile interzise 

Această indispoziţie este dublată de sentimentul că 
nu ştii să-ţi stăpâneşti eficient propriul corp. Încerci să-l 
sufoci, te baricadezi în spatele unei măşti impasibile, dar 
carapacea este fragila, căci lipsa încrederii în sine 
întrerupe comunicarea dintre voinţă şi corp; acesta te 
trădează în ciuda eforturilor tale, se revoltă şi expune 
ceea ce voiai să ascunzi. La cea mai mică piedică, 
organismul tău reacţionează fără să fii conştient de asta, 
îţi scapă de sub control şi îţi dezvăluie slăbiciunile. 

De fiecare dată când îl ascultă profesorul de istorie, 


Max se simte invadat de o panică  lăuntrică 
incomensurabilă-Este totuşi un elev muncitor şi serios, 
dar nu are încredere în memoria lui. Prin urmare se 
crispează, terorizat de ideea că va uita o dată, numele 
unui loc sau al unui personaj. Respirația i se blochează, 
ideile se amestecă, dispar şi lasă în loc un vid abisal. 
Rămâne mut, blocat într-un elan care nu mai vine, cu 
ochii ieşiţi din orbite, mâinile umede şi picioarele moi. 

Nu-ţi accepţi emoţiile, ţinute captive şi blocate prin 
atitudini rigide. Or, emoţiile se nasc din corp, corpul 
acesta care nu-ți place, care nu te ascultă. Emoţiile au în 
comun cu el caracteristici pe care le consideri slăbiciuni: 
spontaneitatea şi autenticitatea. Din această cauză, îţi 
crezi emoţiile de nestăpânit, surde la glasul raţiunii, 
mereu gata să dea pe dinafară. Te ameninţa, ca un 
duşman interior, ca un străin ascuns în străfundul tău. 

Îţi condamni viaţa emoţională. Dacă îţi dezvălui 
emoţiile, te simţi micşorat, devalorizat în ochii celorlalţi 
şi nedemn să fii acceptat. Exprimarea emoţiilor te 
expune cenzurii anturajului, aşadar e mai bine să nu 
arăţi nimic. Renunţi la o parte din tine însuţi pentru a 
păstra iubirea, prietenia, respectul celorlalţi. Afară cu 
tristeţea, plânsetul, mânia, frica chiar şi bucuria ţi se 
pare suspectă: exprimarea emoţiilor e un semn de 
slăbiciune. „Ssst şi gură ferecată” ţi-ar putea servi drept 
slogan. Nu îţi precupeţeşti laudele pentru persoanele 
care par calme şi senine: „Extraordinar cât de echilibrat 
e Saşa” sau „Helene este formidabilă, rămâne impasibilă 
în orice circumstanţă”, îi admiri pe cei care îşi suportă 
necazurile fără lamentări şi lacrimi, îi consideri curajoşi, 
remarcabili, nişte adevăraţi sfinţi! 

lti doreşti să pari indiferent în faţa vieţii şi a 
celorlalţi, cu atât mai mult cu cât cultura şi educaţia te- 
au format potrivit acestei exigenţe. Regulile societăţii îţi 
comandă să ţii la respect emoţiile şi să ajungi la 
autocontrol, ridicat la rangul de virtute inegalabilă. 
Aparenţa dobândeşte astfel mai multă importanţă decât 


fiinţa, iar rolul înlocuieşte persoana. Porţi o mască 
pentru că trebuie să-ţi reprimi orice emoție şi sfârşeşti 
prin a pierde contactul cu ceilalţi şi cu tine însuţi. Nu 
eşti niciodată firesc, nu te accepţi, te disimulezi, ceea ce 
nu favorizează o comunicare autentică. 

De altfel, acest control permanent antrenează o 
cheltuială considerabilă de energie. Când îţi reprimi o 
emoție considerată inacceptabilă, produci ceea ce PNL* 
numeşte o incongruenţă, cu alte cuvinte un dezacord 
între comportamentul exterior şi starea ta interioară, 
fapt ce creează o tensiune. Este o încercare de forţă, 
costisitoare ca energie, deoarece îţi reprimi sistemul 
muscular şi procesele fiziologice asociate. Această 
disfuncţionalitate determină o senzaţie de oboseală 
cronică, poate provoca tensiuni şi poate avea 
repercusiuni somatice. Numeroase studii au arătat că 
reprimarea emoţiilor aşa-numite ostile (mânie, enervare, 
contrarietate,  insatisfacţie, ranchiună) are un rol 
dăunător asupra arterelor coronare şi riscă să 
declanşeze tulburări cardiovasculare. 

Emoţiile nepotrivite 

Îţi reprimi sever viaţa emoţională şi absorbi toate 
şocurile existenţei. În anumite momente nu mai poţi face 
faţă şi nici amortiza loviturile dure. Primul şoc te va 
dezorganiza, moment în care corpul se trezeşte şi 
vorbeşte. Când nu mai rezişti, emoţiile refulate se 
manifestă în ciuda ta şi ies spontan la suprafaţă. Analiza 
tranzacţională* arată că reacţiile pot fi de două tipuri: 
timbrul şi elasticul. 

Colecţia de Timbre 

Această expresie metaforică se referă la o 
descărcare emoţională decalată în timp, care nu se 
adresează persoanei responsabile de frustrările tale. 
Asemenea unui copil care strânge timbre şi le lipeşte 
într-un album, colecţionezi emoţii neexprimate care se 
acumulează. Când albumul se umple, copilul îl schimbă 
pentru un cadou. În cazul tău, când cuantumul de emoţii 


refulate ajunge la maximum, explodezi. 

Am trecut cu toţii prin situaţii asemănătoare, când 
este greu să exprimi o emoție, când preferăm să ne 
stăpânim şi să interiorizăm. Instalatorul ajunge cu o oră 
mai târziu, clientul se plânge pentru un fleac, copiii 
refuză să se îmbrace dimineaţa, prietena îţi înapoiază 
rochia sfâşiată, patronul îţi face pe nedrept observaţie 
etc. Dacă acest tip de situaţie se repetă frecvent, 
înmagazinăm până la saturație emoţii neexteriorizate: 
cupa se umple şi dăm pe dinafară, dar nu izbucnim faţa 
de instalator, client, copii, prietenă, şef. Nu, izbucnim 
faţă de o terță persoană care nu are nimic de-a face cu 
asta. 

Sarah se pregăteşte să plece la lucru când aude un 
zgomot de vase sparte. Menajera i-a spart trei farfurii 
din serviciul preferat Sarah suspină şi nu zice nimic. 
După ce ajunge la birou, şeful îi cere să găsească imediat 
un dosar păstrat la subsol. Ea se supune fără un cuvânt. 
La întoarcerea acasă, se întâlneşte pe palier cu un vecin 
care îi cere să semneze o plângere împotriva locatarilor 
zgomotoşi de la etajul cinci. Apoi, telefonul sună şi mama 
ei o anunţă că vine să stea o săptămână la ea. Ca să se 
mai binedispună, Sarah hotărăşte să bea ceva. la un 
pachet de cafea măcinată, care cade şi se împrăştie pe 
masă. E prea mult, Sarah izbucneşte în hohote şi nu-şi 
mai poate stăpâni lacrimile. Reacționează 
disproporționat, ca şi cum s-ar elibera de toate 
frustrările acumulate peste zi. Acest val seismic 
emoţional s-ar fi putut foarte bine adresa soţului ei; dar, 
ca toţi cei cărora le lipseşte încrederea în sine, Sarah îi 
menajează pe ceilalţi şi preferă să se întoarcă împotriva 
ei însăşi. 

Elasticul 

Termenul se aplică deplasării inconştiente a 
emoţiilor trecute şi refulate asupra unor situaţii actuale. 
Acest tip de emoție rămâne în permanenţă activ şi se 
poate manifesta din nou faţă de un eveniment care îl 


readuce în memorie. Ca şi cum un elastic întins între 
trecut şi prezent te-ar trage brutal înapoi şi te-ar forţa să 
retrăieşti o emoție legată de o veche situaţie nerezolvată. 
Astfel se explică de ce reacţia emoţională din prezent 
este de obicei excesivă şi nepotrivită contextului; ea 
exteriorizează ceea ce am simţit cu mult timp înainte, 
fără a putea exprima. In schimb, această reacţie se 
potriveşte situaţiei din trecut. 

Posedăm cu toţii o mulţime de elastice „ataşate” 
copilăriei şi adolescenţei noastre. Umilinţa provocată de 
un eşec şcolar, panica în faţa unui şoricel care sare dintr- 
un dulap, durerea stârnită de o moarte neaşteptată, furia 
faţă de o nedreptate a părinţilor... N-am putut evacua 
aceste emoţii, ele continuă deci să trăiască în noi, 
necontrolate, gata să iasă la suprafaţă dacă se iveşte 
ocazia, în clipa când ne aşteptăm cel mai puţin. 

Pauline trebuie să-şi scoată o unghie încarnată. Nu 
reuşeşte să se hotărască să ceară un concediu medical 
de la serviciu. Amână, umblă după sfaturi în stânga şi-n 
dreapta şi nu încetează să se neliniştească. Intensitatea 
acestei emoţii o surprinde, mai ales că nu e o 
plângăcioasă şi nu se teme de operaţii. Aşa crede ea! 
După ce şi-a „întins elasticele”, şi-a dat seama că 
intervenţia chirurgicală îi trezeşte o amintire ascunsă din 
copilărie. Avea şase ani când mama ei a fost operată de 
peritonită şi era să moară. In acea perioadă, Pauline a 
rămas singură cu tatăl ei, prea îngrijorat şi ocupat ca să-i 
poarte de grijă. N-a putut vorbi cu nimeni despre teama, 
singurătatea ei şi şi-a construit o carapace peste această 
emoție înmormântată. Dar, în clipa în care s-a pus 
problema unei operaţii, a retrăit automat tulburarea 
emoţională de atunci şi angoasele asociate acesteia. 

Reacţiile tale emoţionale sunt haotice şi oscilează 
între represiune şi explozie. Atenţie la excese. Nu poţi 
continua aşa. Să refuzi să recunoşti acest domeniu de 
umbră care se află în tine, să nu-ţi trăieşti emoţiile, dar 
în acelaşi timp să le laşi să te dezorganizeze înseamnă 


să-ţi compromiţi echilibrul. Vom încerca în capitolul 
următor să-ţi oferim mijloacele de a-ţi recăpăta pacea 
interioară şi încrederea. 

Capitolul VIII 

Un corp încrezător: metode 

Un articol, apărut în 1996 în Revue économique 
d'Ex-trime- Orient, se intitula: „Succes zdrobitor la sala 
de îngrămădeala”. Jurnalistul arăta cum o mulţime de 
japonezi îşi exprimă emoţiile refulate spărgând obiecte în 
cluburi specializate. Pentru clienţii respectivi, nimic nu 
face cât o distrugere reală, într-un mediu controlat, 
pentru a se debarasa de stres şi a-şi regăsi încrederea în 
sine. In aceste temple ale distrugerii, oameni de afaceri, 
salariaţi, menajere plătesc echivalentul a 450 de franci 
ca să facă bucăţi tot ce există într-o încăpere: paravane 
aurite, mese încrustate cu sidef, gravuri, instrumente 
muzicale, farfurii pe care e înscris numele duşmanului 
lor! 

Oare e nevoie să ajungi aici pentru a trăi în bună 
înţelegere cu propriile emoţii? Sigur că nu, mai ales că 
acum există metode mult mai puţin violente şi mai 
eficiente pentru a-ţi stăpâni reacţiile corporale şi a-ţi 
depăşi blocajele. 

Cum să-ţi administrezi mai bine emoţiile 

Emoţiile nu ne sunt date să ne paralizeze sau să ne 
dezorganizeze, ci dimpotrivă, să ne facă mai îndrăzneţ, 
mai competitivi, mai hotărâți. Ele sunt naturale şi 
salutare atunci când durează puţin şi se adaptează 
realităţii. Ne ajută să ne apărăm, să facem faţă situaţiilor 
critice. Exprimarea lor deblochează energia şi permite 
rezolvarea problemelor. 

Emoţiile, care ne colorează percepțiile, sunt menite 
să ne dinamizeze organismul şi să ne pregătească pentru 
acţiune. Ele ne informează asupra lumii exterioare şi ne 
ajută să găsim răspunsul comportamental cel mai 
eficient. 

Furia îţi permite să nu rămâi pasiv faţă de un afront 


sau de o frustrare. Ea îţi da imboldul să-ţi aperi 
drepturile, să nu te laşi dominat. Dacă ţi s-a vândut un 
stilou care curge, este legitim să resimti furia, care îţi va 
servi drept „combustibil” ca să te duci să reclami. 
Bineînţeles, fără a aluneca în turbare şi brutalitate, ci 
folosind metodele afirmării de sine studiate în capitolul 
IV. 

Tristeţea, care nu trebuie confundată cu depresia, 
însoţeşte momentele dificile, cărora le subliniază 
realitatea. Plânsul oferă o uşurarea treptată în faţa unei 
pierderi sau a unui abandon. Tristeţea adevărată ne 
însoţeşte de-a lungul timpului, ne permite să prelungim o 
relaţie pierdută, apoi ne ajută să ne despărţim, să ne 
detaşăm. Dacă un prieten este nedrept cu tine şi te-a 
făcut să suferi, nu-ţi ascunde tristeţea în spatele unui 
„totul e bine”, dă-ţi voie să simţi această emoție, varsă 
câteva lacrimi şi îţi va fi mult mai bine. 

În faţa unei ameninţări, frica mobilizează atenţia şi 
stimulează sistemul muscular. Suntem pregătiţi să 
reacţionăm, atât prin fugă, cât şi prin înfruntare. 
Conduci maşina gândindu-te la altceva şi eşti pe punctul 
să treci pe roşu. Claxoanele altor şoferi îţi provoacă o 
reacţie de alertă bruscă. Frânezi imediat şi eviţi 
accidentul. Tracul reprezintă o tendinţă adapta ti vă 
aorganismului; stomacul se contractă, reducând digestia 
şi eliberând o energie considerabilă, ritmul cardiac se 
accelerează, dar sângele circulă în principal spre creier, 
deci gândim mai rapid. 

Emoţiile noastre sunt necesare şi utile, ele ne 
informează despre dorinţele, nevoile şi poftele noastre, 
ne reflectă tendinţele profunde. Sunt martorii identităţii 
noastre, pe care o determină şi o singularizează. 
Sentimentul că suntem diferiţi îşi are rădăcinile în viaţa 
noastră emoţională. Să-ţi accepţi emoţiile înseamnă să ai 
repere interioare despre ceea ce simţi şi ceea ce eşti. Nu 
putem exista decât dând un sens emoţiilor noastre. Dacă 
le reprimăm ne îndepărtăm de noi înşine, ne detaşăm de 


senzațiile noastre intime; nu ne mai înţelegem 
perceptiile şi nu mai ştim cum să ne comportăm. Această 
atitudine sfârşeşte prin a genera o stare de stres 
permanent, care ne invadează rapid toate sectoarele 
vieţii şi ne perturbă relaţia cu lumea. 

Increderea în sine trece prin respectul faţă de ceea 
ce simţi. Acceptă-ţi emoţiile, învaţă să le recunoşti, să le 
admiţi, deschide-te spre noi senzaţii. Într-un cuvânt, 
slăbeşte cenzura. Numai atunci îţi vei putea stăpâni cu 
adevărat viaţa emoţională şi îţi vei iubi corpul. 

Relaxarea 

Relaxarea favorizează împăcarea cu propriul corp. 
Emoţiile refulate, stresul creează zone de tensiune, pe 
care Wiihelm Reich* le desemnează sub termenul de 
„platoşă musculară”. Ascultarea corporală 
conştientizează tensiunile cronice şi antrenează treptat 
modificarea lor. Abandonându-ne carapacea, facem să 
iasă la suprafaţă emoţii până atunci reprimate şi avem 
acces la senzaţii şi schimburi noi, produse de libera 
circulaţie a energiei. 

Intr-o primă etapă, trebuie să înveţi să te relaxezi şi 
să te antrenezi regulat prin practicarea unui anumit 
număr de exerciţii. Pot fi folosite mai multe tehnici. Ne 
vom inspira din „antrenamentul autogen” 
(antrenamentul practicat de subiect) al lui Schultz, în 
care destinderea, indusă prin autosugestie, este 
integrată relaxării tonusului muscular şi răririi ritmului 
respirator şi cardiac. li vom asocia metoda Jacobson, în 
care alternanţa dintre contracție şi destindere permite 
depistarea mai bună a zonelor de tensiune, care vor fi 
apoi eliminate. 

Să-ţi relaxezi muşchii este mai greu decât pare. Ca 
să-ţi dai seama, cere unui prieten să-ţi ţină braţul, 
apucându-te de  încheietură, ridicat la înălțimea 
umărului. Fără să te avertizeze, să-i dea brusc drumul. 
Dacă braţul cade imediat, eşti relaxat. Dacă, dimpotrivă, 
braţul rămâne în aer, nu eşti. 


Primele exerciţii se vor limita la o singură parte a 
corpului, ceea ce uşurează învăţarea. Ele sunt foarte 
simple: culcat pe spate (dacă poziţia întins nu-ţi convine, 
poţi să stai pe scaun), cu ochii închişi, încordează un braţ 
strângând puternic pumnul pentru câteva secunde. 
Concentrează-ţi atenţia asupra muşchilor care sunt 
mobilizați; trebuie să percepi senzaţia legată de efortul 
de contracție. Apoi relaxează-ţi braţul pentru un minut 
sau două şi simte destinderea. Repetă de mai multe ori. 
În fiecare interval de relaxare, lasă-ţi braţul să avanseze 
tot mai mult în destindere, ca şi când s-ar înfunda într-o 
saltea. 

După ce vei stăpâni această primă fază, lucrează în 
acelaşi fel cu celălalt braţ, apoi cu membrele inferioare, 
cu trunchiul, umerii, gâtul şi, în fine, cu faţa. Pentru 
aceasta, încreţeşte-ţi şi deslinde-ţi fruntea, încruntă 
sprâncenele, relaxează-le, strânge pleoapele şi destinde- 
le. Indreaptă-ţi privirea (tot cu ochii închişi) spre 
dreapta, apoi spre stânga, în sus şi în jos, apoi drept în 
faţă, pe urmă relaxează-te. 

Această succesiune de momente de activitate şi de 
pasivitate, prin contrastul pe care îl produce, te va face 
să înţelegi mai bine ce înseamnă o destindere adevărată. 
Puțin câte puţin, vei constata că nu mai trebuie să treci 
prin faza „contracţie” ca să obţii destinderea. Pe 
deasupra, îţi vei da seama repede ca unele zone sunt mai 
contractate decât altele, relevând posturi vicioase 
folosite ani de-a rândul. 

Dacă intervii la fiecare nivel conform aceleiaşi 
tehnici, vei putea elimina treptat tensiunile inutile. 
Astfel, vei învăţa să-ţi relaxezi muşchii care nu participă 
la executarea unei mişcări. De exemplu, în timpul 
exerciţiului de „abdomene”, nu strânge nici pumnii, nici 
dinţii. Asta îţi va permite apoi să te e o>-nomiseşti, 
contractând numai muşchii interesaţi şi nu alţii - într-o- 
anumită poziţie sau atitudine. Vei putea să stai drept fără 
să fii ţeapăn, să mergi cu spatele destins, să ridici capul 


fără să-ţi încordezi umerii. 

Incepi să te familiarizezi cu corpul tău. Continuă 
explorarea şi concentrează-te asupra respirației. Mulţi 
dintre noi respirăm greşit: neregulat, excesiv sau 
insuficient. Deseori respiraţia ne scapă de sub control, 
iar emoţiile o modifică: frica ne taie răsuflarea, bucuria o 
activează, angoasa ne sufocă. Reuşind să ne reglăm 
suflul în momentele de emoție intensă, vom reacţiona 
mai bine. Dacă reînveţi să respiri profund şi complet poţi 
să-ţi restaurezi echilibrul interior şi să-ţi reorganizezi 
senzațiile. 

Instalat confortabil, lasă-te în voia ritmului 
respirator. Înspiră profund pe nas, simte aerul cum intră 
şi alunecă în plămâni, lasă-ţi abdomenul să se umfle (este 
primordial să nu blochezi aerul la nivelul centurii) şi 
expiră lent. Încearcă să egalizezi durata inspiraţiei şi a 
expiraţiei. Trebuie să ajungi la o respiraţie armonioasă, 
relaxată şi fără efort. Câteva formule „inductoare” îţi vor 
permite să vizualizezi mental obiectivul vizat şi să te laşi 
în voia senzaţiei evocate. „Simt mişcarea abdomenului, a 
pieptului care se ridică şi coboară regulaptercep aerul 
inspirat care îmi intră în corp, aerul expirat care iese 
liber... la fiecare expiraţie, mă simt mai greu, mai cald... 
mă simt legănat de acest du-te-vino al aerului... îmi simt 
respiraţia în tot corpul, este călduţă şi liniştită...” 

Dacă îţi răreşti şi îţi amplifici suflul, ritmul cardiac 
se va reduce şi te vei relaxa complet în acest moment 
concentrează-te asupra corpului tău, vizualizându-l 
mental. Gândeşte-te la spate, fese, abdomen, braţe, 
mâini, pulpe, picioare, articulaţii, gât, faţă, sprâncene, 
gură. Totul e calm şi destins, greu şi cald. Spuneţi 
câteva cuvinte liniştitoare („Sunt liniştit”, „Sunt calm”, 
„Sunt total relaxat şi profit de destinderea mea”, „Sunt 
odihnit”, „Mă simt bine în corpul meu”, „Mă simt în 
siguranţă”, „Mă abandonez căldurii”). 

Pentru a uşura această relaxare globală, ascultă o 
muzică blândă, micşorează intensitatea luminii, 


înveleşte-te uşor cu o pătură subţire şi vizualizează 
mental imagini plăcute, asociate de obicei cu starea de 
calm, cu natura. Dacă iubeşti marea, imaginează-ţi o 
plajă, căldura soarelui, zgomotul valurilor, ţârâitul 
greierilor (evident, este posibilă orice altă alegere). 
Atunci când corpul şi mintea se odihnesc, ele sunt mai 
receptive la sugestiile care le sunt insuflate. După un 
timp, atunci când simţi nevoia, întinde-te ca o pisică, 
reintră şi ieşi din starea de relaxare. 

Momentele de destindere îţi permit să te detaşezi de 
„colecţia de timbre” şi de „elastice” (vezi capitolul VII). 

Decât să acumulezi tensiuni în timpul zilei, este de 
preferat să-ţi acorzi un moment de relaxare, să faci vid în 
tine şi să-ţi regăseşti armonia interioară. În loc să-şi facă 
o cafea când ajunge acasă, Sarah ar trebui să se întindă 
şi să practice o jumătate de oră de relaxare. Astfel ar 
putea să-şi recapete calmul interior şi să-ţi petreacă 
seara în condiţii mai bune. Mini-relaxarea o va ajuta şi să 
nu mai acumuleze timbre. Fiind mai puţin încordată, se 
va putea detaşa şi va reuşi să-şi exprime sau să-şi 
împărtăşească pe loc emoţiile. 

Pauline, în stare de relaxare, a reuşit să-şi reînvie 
amintirile. S-a lăsat în voia emoţiilor, care au acţionat ca 
un fir conductor. A descoperit ce evenimente fuseseră 
asociate cu anxietatea legată de intervenţia chirurgicală. 
Imaginea mamei i-a apărut în mai multe rânduri. Pauline 
a putut retrăi vechiul traumatism (operaţia mamei şi 
propria angoasă în faţa despărțirii) şi a înţeles cum 
anume contamina el situaţia actuală. Acest demers i-a 
permis să facă diferenţa între prezent şi trecut, să-şi 
modereze reacţiile şi să se supună cu seninătate 
operaţiei. 

Vei putea dobândi în câteva săptămâni această 
disponibilitate psihică şi acest calm. La început trebuie 
să faci exerciţiile acasă, în linişte, culcat în pat. Vei 
învăţa să instalezi o „re-laxare-răspuns”, care va deveni 
curând un reflex, ori de câte ori îi vei simţi nevoia. Pe 


urmă vei practica relaxarea (sub formă de mini-exerciţii) 
oriunde, în faţa televizorului, la birou, în metrou, în 
maşină în timpul ambuteiajelor, în avion, în tren. 

După un antrenament personal, Serge foloseşte 
relaxarea în viaţa de zi cu zi. HI este asistent social şi, 
înainte de întâlnirea cu un client, practică o şedinţă de 
mini-destindere în maşină, îi sunt suficiente câteva 
minute. Cu ochii închişi, îşi fixează privirea spre infinit, 
respiră profund, relaxându-şi ceafa, umerii, braţele şi 
spatele. „După acest mic exerciţiu, sunt mai încrezător şi 
capabil să rezist oricărui morocănos. Dar, adaugă el, fac 
acasă o şedinţă lungă de relaxare, atunci când trebuie 
să-mi prezint cheltuielile în faţa patronului. Ceea ce îmi 
permite să mă simt mai în largul meu de faţă cu el”. 

Auto-ancorarea 

Această tehnică, rezultată din PNL* (Programare 
neuro-lingvistică), îngăduie eliberarea de emoţiile 
negative sau ostile. Asemenea unui declic, o fotografie de 
vacanţă face să reînvie bucuria, o melodie evocă o 
tristeţe, un miros provoacă anxietate. Atari asociaţii 
naturale între indici exteriori şi emoţii sunt nişte ancore. 
Unele ancore sunt pozitive şi ne fac să retrăim 
experienţe plăcute,  trezind emoţii agreabile şi 
accentuând sentimentele de încredere, securitate, 
fericire. Altele sunt negative şi ne fac să retrăim 
experienţe neplăcute, provocând emoţii dezagreabile şi 
întărind sentimentele de nesiguranţă, suferinţă, pericol. 
Pe acestea din urmă, PNL ne permite să le înlăturăm 
rapid, înlocuindu-le cu ancore pozitive. 

Auto-ancorarea constă în asocierea a doua 
elemente: primul, numit declanşator sau ancoră, îl va 
determina pe al doilea, răspunsul asociat unei anumite 
stări. Aceasta este schema clasică a stimulului care 
activează întotdeauna aceeaşi reacţie. 

Obiectivul auto-ancorării este fixarea unui răspuns 
care să poată fi declanşat după voinţă. 

Vei inventa deci ancore pozitive şi le vei folosi în 


funcţie de momentele şi de problemele tale: când ai 
emoţii care te dezorganizează, când eşti neliniştit, 
depăşit de evenimente, când ai nevoie de o încurajare 
sau vrei să-ţi recapeţi forma. Declanşatorul poate fi 
vizual (o imagine, o fotografie), auditiv (un glas, un 
cuvânt), kinestezic (o apăsare a degetelor). 

Auto-ancorarea se desfăşoară în două etape: 

— Concentrează-te şi gândeşte-te la o amintire 
precisă când te-ai simţit foarte încrezător şi mulţumit de 
tine. Retrăieşte mental această experienţă benefică. 
Închipuieşte-te din nou fericit, destins, sigur. Resimte 
fericirea, lasă-te pentru o clipă invadat de ea. 

— În momentul în care emoția este foarte intensă, fă 
un gest precis şi discret (va trebui să-l poţi repeta fără ca 
cineva să-şi dea seama). De exemplu, apasăţi 
încheietura mâinii drepte între arătătorul şi degetul 
mare de la mâna stângă. Menţine câteva secunde 
această poziţie. Tocmai ai legat o emoție pozitivă de o 
ancoră. 

Pe parcursul primelor experienţe, este necesar 
uneori să repeţi exerciţiul, dar, prin antrenament, vei 
ajunge destul de repede la „ancorare”. Cel mai important 
este să te concentrezi puternic asupra unor imagini 
mentale pozitive. 

Îţi poţi testa auto-ancorarea înainte de a o folosi în 
realitate. Într-un moment oarecare, aruncă ancora şi 
verifică dacă simţi emoția pozitivă respectivă. Altă data, 
gândeşte-te la o situaţie viitoare în care te vei simţi 
dezarmat. Procedează la auto-ancorare şi controlează-ţi 
reacţiile. Îţi poţi de asemenea consolida auto-ancorarea 
repetând gestul respectiv în circumstanţe noi şi fericite. 
Cu cât mai mult vei folosi această tehnică, cu atât mai 
rapide vor fi asocierile şi te vei simţi mai în largul tău şi 
în siguranţă. 

Această metodă simplă te va ajuta să găseşti 
încrederea necesară pentru a înfrunta situaţii dificile. 
Ancorarea va deveni un adevărat reflex, care va declanşa 


emoția pozitivă instantaneu şi la momentul potrivit. În 
plus, transformarea emoţiilor negative în emoţii pozitive 
va contribui şi la modificarea aspectului tău (mai puţin 
stângaci, mai puţin ţeapăn, mai destins şi relaxat) şi îţi 
va influenţa modul de gândire (mai puţin dezordonat şi 
confuz). In mod absolut firesc, comportamentul şi 
performanţele tale se vor îmbunătăţi. 

Irene, profesoară într-un liceu tehnic, se confruntă 
uneori cu clase şi cu elevi dificili. Înainte de fiecare oră, 
ea se concentzează asupra ancorei sale, imaginea unui 
cer albastru şi pur. Se simte înseninată de acest simbol al 
frumuseţii şi al liniştii. Dacă apar probleme în timpul 
orelor, reactivează o altă ancoră, mai discretă şi mai uşor 
de mobilizat. Îşi apasă palmele una de alta, gest pe care 
a învăţat să-l asocieze cu o senzaţie de bine şi care îi dă 
siguranţă şi încredere. Chiar dacă nu reuşeşte să rezolve 
conflictul ceea ce rareori i se întâmplă - nu mai este atât 
de afectată de reacţiile grosolane ale unor elevi şi 
rămâne senină. 


Desensibilizarea 
Această tehnică, utilizată în terapia 
comportamentală“, se bazează pe principiul 


condiţionare/decondiţionare. Ea se sprijină pe procesul 
de obişnuire cu reacţiile emoţionale şi de stingere a 
conduitelor de evitare. Subiectul, expus în mai multe 
reprize unei situaţii anxiogene, se obişnuieşte cu ea 
încetul cu încetul, conform principiului de „inhibiţie 
antagonistă” enunțat de Wolpe în 19586. El învaţă un 
comportament nou pe care îl aplică apoi în viaţa reală. 
Experienţa iniţială a fost realizată în 1924, de M.C. 
Jones, cu Peter, în vârstă de doi ani şi jumătate, care 
prezenta o fobie la iepuri. Decondiţionarea a constat în a 
i se arăta copilului, în timp ce mânca o îngheţată, un 
iepure (răspuns antagonist). Angoasa lui Peter s-a 
estompat progresiv. 

Altfel spus, dacă, în prezenţa unui stimul anxiogen, 
se instalează un răspuns nou în cazul de faţă relaxarea - 


capabil să suprime anxietatea, legăturile care uniseră 
stimulul şi răspunsul slăbesc. In consecinţă, reacţiile 
neadaptate şi automate se atenuează şi până la urmă 
dispar. 

Numeroase studii au arătat că adoptăm conduite de 
evitare (fugă, minciună etc.) pentru a neutraliza angoasa. 
De-a lungul timpului, aceste comportamente nepotrivite 
se fixează şi ne împiedică să evoluăm. Terapia de 
desensibilizare se bazează pe o expunere progresivă, în 
stare de relaxare, la situaţii stresante, obiectivul fiind 
acela de a le face faţă şi de a nu ceda conduitelor 
obişnuite de evitare. 

Pacientul este mai întâi invitat să clasifice situaţiile 
în funcţie de intensitatea anxietăţii pe care o stârnesc. 
Această scară a tensiunii, între 100 (anxietate maximă) şi 
o (lipsa  anxietăţii), îi permite să abordeze 
desensibilizarea cu blândeţe, în funcţie de propria sa 
evaluare şi să avanseze treptat, evitând crizele de 
angoasă. Travaliul terapeutic începe întotdeauna printr-o 
confruntare cu situaţia cea mai puţin înfricoşătoare, în 
plus, această ierarhizare personală îi îngăduie 
pacientului să conştientizeze progresele realizate. Într- 
adevăr, transformarea răspunsurilor emoționale nu se 
produce dintr-odată, ci pe paliere. Este stimulativ să-ți 
măsori ameliorarea, să-ţi urmăreşti concret evoluţia. 
Sentimentul că ai reuşit să-ţi atenuezi propriile reacţii cu 
câteva grade te încurajează să continui terapia. 

Alexandra nu se simte bine de ani de zile în metrou. 
Anxietatea urcă în ea din clipa când vede gura metroului 
şi creşte odată cu ceea ce ea numeşte „coborârea în 
infern”. Alexandra notează cu 10 (anxietate uşoară) 
coborârea scării, cu 30 (anxietate moderată) mersul pe 
peron, cu 60 (anxietate marcată) urcarea în vagon, cu 80 
(anxietate severă) călătoria într-un vagon gol, cu 100 
(anxietate maximă) călătoria într-un vagon arhiplin. 

In cabinetul  psihoterapeutului, şedinţele de 
desensibilizare sunt precedate de o fază de relaxare 


aşezată. Această pregătire este indispensabilă. Senzaţia 
de destindere şi de calm interior permite reducerea 
anxietăţii şi abordarea situaţiilor stresante cu mai multă 
seninătate. Desensibilizarea propriu-zisă începe cu o 
expunere imaginară gradată la situaţiile care provoacă 
teama. Pacientul relaxat le mentalizează, ajutat de 
sugestiile terapeutului. Răspunsul anxios este diminuat 
datorită stării de relaxare şi prezenţei liniştitoare a 
terapeutului. 

Prima şedinţă de desensibilizare a Alexandrei începe 
atunci când ea îşi stăpâneşte suficient relaxarea. 
Terapeutul, folosindu-i descrierea, o invită să se 
vizualizeze pe stradă, cât mai exact posibil: „E noapte, îţi 
imaginezi că te apropii de staţie, începi să simţi 
neliniştea, vezi lumina intensă, scara, începi să cobori 
treptele, auzi trepidaţia surdă a vagoanelor, larma 
călătorilor, simţi mirosul  dezinfectantului, căldura 
înăbuşită, cineva care coboară repede scările în spatele 
tău...”. În această clipă, anxietatea este prea puternică şi 
Alexandra deschide ochii. „Mi-e teamă că o să dea peste 
mine şi o să cad”, spune ea. Terapeutul îi cere atunci să- 
şi ia de la capăt relaxarea; îi induce din nou calmul, 
destinderea musculară şi respiratorie. Apoi, îşi reia 
povestirea până când Alexandra îl va suporta fără 
anxietate pe călătorul grăbit din spatele ei. 

In funcţie de progresele realizate, pacientul va fi pus 
să se confrunte în exterior cu situaţii sau cu obiecte 
anxiogene. Terapeutul îl poate însoţi la început, dar pe 
urmă pacientul va executa singur exerciţiile şi îşi va 
măsura puterile în situaţiile stresante din realitate. 
Expunerea in vivo permite testarea răspunsurilor 
dobândite prin terapie, dar şi conştientizarea faptului că, 
spre deosebire de ceea ce se crede, anxietatea 
nejustificată nu rămâne niciodată la un prag maxim dacă 
situaţia stresantă persistă. Experienţa dovedeşte, într- 
adevăr, că acest tip de anxietate atinge un vârf şi scade 
automat după un anumit interval (pragul putându-se 


situa între cincisprezece minute şi o oră). 

Dacă te temi să vorbeşti în public, anxietatea va fi 
foarte puternică în primele douăzeci de minute şi apoi va 
scădea substanţial. Dacă ţi-e frică să iei cu autobuzul, 
anxietatea ţi se va atenua inevitabil după câţiva 
kilometri. De aici şi utilitatea prezenţei terapeutului, 
pentru a-l convinge pe pacient de această realitate şi a o 
verifica alături de el. 

Alexandra, însoţită de terapeutul ei, coboară scara 
metroului. Pentru că a experimentat acţiunea cu succes 
în imaginar, reuşeşte fără mare greutate. Sosirea pe 
peron este mai problematică. Terapeutul îi propune 
atunci să rămână amândoi pe o bancă, până când 
anxietatea va scădea. După o jumătate de oră, Alexandra 
se simte mai bine şi e mândră că a putut înfrunta 
situaţia. Data viitoare, va trebui s-o facă singura. 

Acest tip de tratament ţine seama concomitent de 
emoţiile şi de comportamentele neadaptate. Reglându-le 
pe unele, le reglează simultan şi pe celelalte. Interesul 
lui principal rezidă în schimbarea durabilă a reacţiilor pe 
care le antrenează şi în încrederea în propriile capacităţi 
pe care o recuperează subiectul. Pacientul care-şi 
modifică emoţiile şi conduitele învaţă să nu se mai teamă 
de ele, reuşeşte să facă un pas îndărăt faţă de 
anticipările anxioase, încetează să se simtă nul şi 
neputincios, îşi sporeşte sentimentul eficienţei şi 
încrederea în sine. 

Afirma-ţi corpul 

Infăţişarea ta fizică exprimă deja o intenţie, o 
emoție, un sentiment. După cum am văzut în capitolul 
precedent, aspectele  „non-verbale” participă la 
indispoziţia ta fizică. Tensiunea corporală, vocea prea 
joasă, privirea ezitantă creează o distanţă artificială între 
tine şi ceilalţi. Gândeşte-te la ceea ce corpul tău lasă să 
se vadă prin gesturi, expresia feţei, privirii, prin voce. 

Pierre este în proces de divorţ. Când se întâlneşte 
cu judecătorul care se ocupa de cazul lui, se simte atât 


de stânjenit şi tensionat în timpul întâlnirii, încât îşi ţine 
ochii plecaţi sau priveşte cu o mină aiurită la tabloul 
agăţat în spatele magistratului. Evident, curentul nu 
trece de la unul la altul şi Pierre nu obţine ceea ce dorea. 

Relaxarea te poate ajuta să adopţi o postură mai 
suplă, o alură destinsă şi sigură. Gândeşte-te de 
asemenea să reflectezi emoția pe care vrei s-o exprimi. 
Expresia facială, vocea, gesturile tale trebuie să fie 
variate şi mereu potrivite cu ceea ce simţi. Expresia feţei 
poate fi mobilă, caldă, tristă sau nemulțumită; contactul 
privirii direct, nici ezitant, nici aţintit; vocea, destul de 
puternică sau mai blândă, în funcţie de circumstanţe, dar 
întotdeauna audibilă; tonul ferm, dar politicos; gestul 
trebuie să denote siguranţă lăuntrică, nici prea ţeapăn, 
nici prea agitat. 

Fii atent la asemenea aspecte non-verbale. Poţi să 
studiezi persoanele cărora le admiri siguranţa fizică şi să 
te inspiri din atitudinea lor. Te poţi analiza în cursul unei 
conversații telefonice sau la birou: expresia ta 
corespunde cu ceea ce simţi? Exersează în faţa unei 
oglinzi pentru a ameliora ceea ce vrei să schimbi la tine. 

Poţi să vizualizezi de asemenea şi comportamentul 
pe care vrei să-l modifici. Imaginează-te ca proiectat pe 
un ecran şi priveşte-te. Care elemente ale atitudinii tale 
nu-ţi plac? Cum ai prefera să te comporţi? Pune în scenă 
noul comportament şi încearcă să ţi-l însuşeşti, dacă te 
mulţumeşte pe deplin. Pentru asta, trebuie să treci fizic 
prin modificările pe care le-ai instalat mental, să le 
trăieşti din interior. Cum resimţi această imersiune? 
Dacă eşti relaxat şi sigur de tine, repetă de mai multe ori 
experienţa de vizualizare. În scurt timp, vei fi în stare să 
adopti şi în realitate noua atitudine. 

Este foarte evident că pentru a te simţi încrezător în 
propriul corp, trebuie totodată să respecţi câteva 
principii de igienă a vieţii: o alimentaţie sănătoasă, un 
somn corect, un nivel rezonabil de activitate fizică. 
Recent, un studiu american publicat în Archives de la 


medecine interne a arătat ca sportul ar avea efect 
împotriva depresiei. Mathalie Tauziat, jucătoare de tenis, 
declară că efortul fizic îi dă încredere în sine: „Am 
alergat 45 de minute fără să mă opresc, am deci 
suficientă energie şi voinţă pentru a-mi rezolva 
problemele. Această siguranţă mă ajută să rămân 
echilibrată în perioadele dificile”. 

Potenţialul de rezistenţă şi echilibrul sunt legate de 
forma fizică. Deseori organismul clachează deoarece nu 
a fost ascultat şi se răzbună acumulând simptome: dureri 
de cap, oboseală cronică, epuizare, iritabilitate, 
nervozitate, tulburări ale memoriei, alergii cutanate, 
ulcere, hipertensiune, depresie... 

O ultimă recomandare: remodelează-ţi aspectul fizic, 
schimbă-ţi „look-ul”. În urma mai multor experimente 
realizate în spitale, se pare ca îngrijirile estetice 
acţionează asupra moralului şi încrederii pacientelor. „Să 
vii aici, declară una dintre ele, înseamnă să te regăseşti, 
să-ţi recuperezi demnitatea, să-ţi recapeţi încrederea în 
tine însăţi”. „Chiar şi bărbaţii bat la uşa cabinetului 
meu”, remarcă oesteticiană dintr-un spital, în Statele 
Unite, programul „Look good, feel better” a permis 
dezvoltarea unor tehnici de machiaj la pacientele operate 
de cancer de sân. Două grupe de bolnave primeau un 
tratament chimioterapie asemănător. Prima grupă 
beneficia de sfaturile unei esteticiene, a doua nu. La 
femeile din prima grupă s-au constatat o ameliorare şi o 
refacere mult mai rapide, însoţite de o mai mare 
eficienţă a tratamentului. 

Aşa că, dacă persoane atât de bolnave progresează, 
de ce să n-o faci şi tu? Multe institute de frumuseţe 
propun cursuri de machiaj şi de coafură la preţuri 
rezonabile, iar o psihanaistă tocmai a deschis un atelier 
de machiaj. Marile magazine au inaugurat şedinţe de 
consiliere personalizată, destinate atât femeilor, cât şi 
bărbaţilor, pentru a-i ajuta să se îmbrace mai. bine sau 
să-şi amenajeze garderoba. Asemenea cursuri te vor 


[face să te redescoperi şi îţi vor da încredere. Profită de 
ele şi te vei simţi mai bine în pielea ta. Vei putea să te 
întrebi pur şi simplu în ce haine te simţi mai la 
îndemână, ca să le porţi în circumstanţele când nu eşti în 
largul tău, pentru a te ştii mai sigur de tine. 

În fine, râzi, zâmbeşte. Studii recente au arătat că 
expresia unui surâs radios stârneşte bucurie. „Cu un 
zâmbet adevărat îţi poţi dopa sistemul vegetativ”, spune 
doctorul J. Diamond. Când zâmbim, muşchii feţei şi, mai 
ales, celebrul muşchi  zi-gomatic se mobilizează. 
Ţesuturile musculare sunt racordate la sistemul 
vegetativ care stimulează un mare număr de funcţii 
fiziologice: cardiacă, venoasă şi arterială, respiratorie, 
digestivă, endocrină. Râsul, zâmbetul activează digestia, 
sporesc capacitatea respiratorie, reglează tensiunea, 
declanşează producţia de endorfine. Dar nu un zâmbet 
forţat, în care se mişcă numai buzele, ci zâmbetul 
autentic la care participă ochii şi obrajii, în care crezi şi 
pe care vrei să-l împărtăşeşti. Şi dacă zâmbeşti, ţi se va 
zâmbi! 

Capitolul IX 

Eliberează-te de ceilalţi 

ZONĂ de PANICĂ 

ZONĂ de RISC... 

ZONĂ de CONFORT 

Dacă ceilalţi n-ar exista, declară Sylvette, dacă aş 
trăi pe o insulă pustie, aş putea să mă desfăşor, să dau 
ce-i mai bun în mine. Nu mi-ar mai fi niciodată teamă că 
sunt judecată, îndepărtată, pusă la locul meu. Nu-i 
înţeleg pe ceilalţi şi cred că nu mă înţeleg nici ei, 
continuă ea. Mă simt nelalocul meu, nu ştiu cum să mă 
port în public. Cred că arăt mult mai puţin bine decât ei. 
Ce să fac? 

Sylvette, după cum aţi şi înţeles, nu are încredere în 
ea însăşi şi consideră că viaţa ei relaţională nu este 
satisfăcătoare. Acest sentiment este împărtăşit de toţi 
aceia care îi seamănă prin incapacitatea de a comunica 


liber, de a se exterioriza, fie că e vorba de familie, de 
prieteni, de colegii de muncă, de vânzători, de 
funcţionari. Nu suntem făcuţi să vorbim, să schimbăm 
păreri, se plâng ei în cor. 

De ce îţi este atât de greu să comunici? 

Cele trei zone 

Să revenim la afirmativitate, metodă care ţi-a oferit 
deja cheile pentru a-ţi înţelege şi a-ţi ameliora relaţiile 
(vezi capitolul IV). În cadrul acestei teorii, schema celor 
trei zone joacă un rol semnificativ. Ea scoate în evidenţă 
dificultăţile de abordare a unei situaţii precise în care te- 
ai confruntat cu o terță persoană. 

„.„.Şi de PROGRES 

Zona de confort 

Este spaţiul de coabitare în care te simţi cel mai la 
îndemână şi destins. Aici schimburile sunt simple, 
naturale, spontane. Comunici direct, fără greutate şi 
chiar fără să te gândeşti la asta. Eşti capabil să-ţi expui 
întrebările fără jenă, grijile fără nelinişte, bucuriile fără 
teamă. 

Fiecare dispune de o zonă de confort care face 
posibilă viaţa în societate. Ea se referă în principal la 
relaţiile obişnuite, cum ar fi cumpărarea unui bilet de 
metrou, comandarea unui fel de mâncare la restaurant, 
şi la relaţiile automate, cum sunt să zici la revedere, 
bună ziua, mulţumesc. 

Zona de confort poate fi mai întinsă pentru unii, 
minimă pentru alţii, mai ales pentru cei care nu au 
încredere în sine. Yvette se simte bine numai cu fiul ei de 
şase ani şi cu o colegă de serviciu care, pentru că are 
aceleaşi dificultăţi, o poate înţelege. Vincent comunică 
cu uşurinţă cu sora mai mare şi cu nepoţii lui. Antoine, 
care vorbeşte perfect engleza, se simte bine în Statele 
Unite şi în Marea Britanie, unde discută fără complexe 
cu persoane necunoscute. 

Zona de confort este frecvent redusă faţă de unii 
interlocutori speciali, cum ar fi reprezentanţii autorităţii, 


ai puterii, sau faţa de unele demersuri, cum ar fi 
enunţarea unei critici sau refuzarea unui lucru. Ea se 
poate mări graţie unor interlocutori înţelegători şi 
binevoitori sau faţă de situaţii uşoare şi obişnuite. 
Limitele ei mobile îi evidenţiază plasticitatea. Dacă 
reuşeşti să duci la capăt o acţiune considerată mai 
înainte imposibilă, succesul acesta va spori, ca prin 
minune, suprafaţa zonei tale de încredere. Dimpotrivă, 
dacă eşuezi, zona de confort se va retracta şi te vei simţi 
deposedat de o aptitudine de care credeai că poţi 
dispune. 

Antoine povesteşte cum la Londra s-a încurcat 
întrebând un britanic cât e ceasul, iar această experienţă 
nefericită l-a dezorientat complet. I-a trebuit mult până 
să-şi revină. 

Ca atare, este necesar să  evaluezi precis 
dimensiunile şi limitele zonei tale de confort. Dacă este 
extrem de redusă, încearcă măcar s-o păstrezi aşa cum e 
şi, dacă e posibil, s-o măreşti. 

Zona de risc şi de progres 

Această zonă se găseşte în apropierea zonei de 
confort. Ea corespunde unui risc, în măsura în care ştii 
că, intrând în această zonă, te expui unui anumit pericol. 
Corespunde unui progres în măsura în care eşti sigur că, 
intrând aici, îţi vei putea ameliora relaţiile, te vei simţi 
mai degajat şi îţi vei largi în acest fel zona de confort. 
Când duci la bun sfârşit o incursiune în zona ta de risc, 
zona ta de încredere se dezvoltă. In schimb, dacă 
explorarea se termină prost, te vei refugia în zona de 
confort fără dorinţa de a mai ieşi de acolo. Ca şi pe 
câmpul de luptă, victoria îţi dă aripi, iar înfrângerea te 
împinge pentru multă vreme în propriul teritoriu. 

Ai tendinţa să maximizezi riscurile şi să minimizezi 
progresul. „La ce bun să încerc să ies din rutina mea? se 
întreabă Antoine. M-am chinuit destul ca să-mi găsesc un 
echilibru şi puţină linişte interioară”. „N-o să reuşesc 
niciodată, replică Rachel, nu ştiu cum să fac”. „E prea 


greu, adaugă Lynda, n-am curaj”. 

Trebuie totodată să evaluezi obiectiv avantajele şi 
riscurile pe care eşti dispus să ţi le asumi. Am abordat 
deja această chestiune în capitolul III. Oricum, trebuie să 
înaintezi în etape pentru a lua contact cu zona ta de 
progres. Fixează-ţi un scop precis, limitat (de exemplu, 
să iei cuvântul într-un grup), navighează în direcţia 
respectivă şi repetă încercarea până când obţii succesul. 
Deplasări regulate şi cumpănite bine înainte şi înapoi în 
această zonă reprezintă cea mai bună metodă de a ieşi 
din zona ta de confort şi de a o extinde. 

Beneficiile pe care le poţi obţine vor fi imediate. 
Încrederea în tine va creşte, din moment ce ai îndrăznit 
să te lansezi într-o acţiune complicată şi neobişnuită. În 
plus, dacă reuşeşti, vei fi făcut un pas considerabil pe 
calea progresului. Va avea loc ceea ce numim o 
consolidare pozitivă: rezultatul satisfăcător al unui 
comportament are drept efect consolidarea, creşterea, 
prelungirea şi intensificarea comportamentului respectiv. 
Iar dacă eşuezi, vei suporta mai uşor eşecul, în măsura în 
care ţi-ai estimat în prealabil riscurile. Vei putea reflecta 
pentru a o lua de la capăt în condiţii mai bune. 

Când vei fi mulţumit de progresele realizate în 
domeniul ales, schimbă-ţi țelul şi dezvoltă-ţi zona de 
confort în altă direcţie. 

Zona de panică 

Se întinde dincolo de primele două şi poate dobândi 
dimensiuni infinite. Ţi se înfăţişează ca o junglă de 
nepătruns şi înspăimântătoare. Spre deosebire de zona a 
doua, nu ai intrat niciodată aici, căci zona aceasta face 
parte dintre fantasmele tale cele mai teribile. Este zona 
imposibilă, interzisă, în care eşecul este sigur, iar 
traumatismul ireparabil. Ea cuprinde toate acţiunile, toţi 
interlocutorii care te terorizează şi te paralizează. Este la 
fel de vastă ca şi imaginea fricilor, angoaselor, 
incertitudinilor, inhibiţiilor tale. Te temi mai presus de 
orice că vei fi obligat să pătrunzi în ea sau că 


circumstanţe speciale te vor arunca acolo ca în gura 
lupului. 

Această zonă regrupează demersurile care ţi se par 
imposibile: să ţii o conferinţă, să devii preşedintele unei 
asociaţii sau şef de serviciu, să participi la o emisiune de 
radio sau de televiziune, situaţii în care ar trebui să ieşi 
în evidenţă, să ocupi locul întâi, uneori să fii singurul 
responsabil. Trebuie să evaluezi foarte precis această 
zonă, să nu te laşi prins în capcana ei, dar şi să înveţi s-o 
relativizezi, s-o îmblânzeşti, în unele privinţe măcar. 

Denis, în vârstă de 45 de ani, căsătorit şi tată a trei 
copii, este mecanic într-un garaj. 

Consideră ca zona lui de confort include relaţiile 
profesionale. Nu îi este deloc greu să le predea elevilor 
mecanica, nici să discute probleme tehnice cu patronul 
sau cu colegii lui sau să găsească şi să explice unui client 
cauza unei pane. 

Zona lui de risc cuprinde relaţiile cu familia. Se 
simte dezarmat în faţa soţiei şi a copiilor lui. li vede în 
bloc ca pe o singură fiinţă care îl judecă şi nu îl ia în 
serios. Se simte cu atât mai stingher cu cât este orfan şi 
familia soţiei intervine frecvent în viaţa lui privată; mai 
ales prânzul obligatoriu de duminică reprezintă pentru el 
un supliciu. Denis adaugă la această zonă dificultăţile 
sale de a-i cere şefului un concediu sau o mărire de 
salariu. 

Zona lui de panică înglobează, pe de o parte, 
relaţiile cu sindicatul (i s-a propus de mai multe ori să 
devină reprezentantul angajaţilor, a refuzat mereu) şi, pe 
de altă parte, ideea că ar putea trăi singur (uneori 
despărţirea i se pare o soluţie pentru problemele lui de 
cuplu). 

Să recapitulăm: ai tendinţa sa rămâi înfipt în zona ta 
de confort, să eviţi intrarea în zona de progres şi să te 
îngrozească ideea unei incursiuni în zona de panică. 

Tranzacţiile 

Analiza tranzacţională* ne învaţă să înţelegem cum 


ne facem schimburile (cum „tranzacţionăm”) cu 
ambientul nostru. 

Ea se referă la transmiterea de mesaje, verbale sau 
non-verbale, între indivizi. Tranzacţiile revelă „stările 
eului” care ne definesc personalitatea. 

Ne vom apleca asupra acestei grile de explicare a 
eului înainte de a aborda tranzacţiile şi regulile care le 
guvernează. 

Stările eului 

Această denumire alambicată acoperă o teorie 
simplă. Personalitatea este constituită din trei părţi, 
numite stările eului: Părintele, Adultul şi Copilul, pe care 
le utilizăm în funcţie de interlocutorii noştri şi de 
situaţiile în care suntem puşi. 

Părintele rezultă din interiorizarea, de-a lungul 
copilăriei, a comportamentelor şi valorilor care provin 
din anturajul nostru imediat (părinţi, bunici, fraţi sau 
surori mai mari, profesori). Părintele se poate exprima 
sub forma Părintelui autoritar şi a Părintelui hrănitor. 
Primul este exigent, moralizator, el dojeneşte, judecă, 
pedepseşte, interzice, controlează totul, vede numai 
negativul. Este cel care foloseşte cuvintele „Trebuie, eşti 
obligat să?”. Cel de-al doilea protejează, sprijină, explică, 
încadrează şi limitează fără exces, apreciază, subliniază 
ceea ce este pozitiv. 

Copilul exprimă emoţiile, plăcerile şi neplăcerile 
trăite în timpul copilăriei. El îl reprezintă pe copilul mic 
care am fost cu toţii cândva. Este constituit din 
anxietate, furie, impulsivitate, dar şi din veselie, intuiţie, 
curiozitate. Copilul se poate exprima sub două forme: 
Copilul liber şi Copilul adaptat. Copilul liber înseamnă 
energie, spontaneitate, creativitate. El se poate 
transforma în Copil rebel dacă se revoltă şi refuză 
anumite reguli care-i restrâng libertatea. Copilul adaptat 
are un comportament situat între acceptarea unor norme 
sociale necesare pentru a trăi în societate şi menţinerea 
anumitor dorinţe. El se poate transforma în Copil supus 


dacă acceptă necondiţionat aceste norme. 

Adultul corespunde părţii noastre raţionale şi logice. 
El s-a format începând din adolescenţă. Este capabil să 
analizeze, să trateze, să facă în mod obiectiv schimb de 
informaţii. Adultul clasifică situaţiile în funcţie de 
realitate, găseşte şi alege soluţii adaptate. 

Starea eului la subiecţii care nu au încredere în ei 
înşişi este una particulară. Locurile ocupate de Părintele 
autoritar şi de Copilul supus sunt exagerate şi acţiunea 
lor este preponderentă. Din acest motiv, părţile Adult şi 
Copil liber sunt reduse. Vom vedea mai departe ce 


devine în acest caz Părintele hrănitor. 
pis 


PĂRINTE HRĂNITOR 

PĂRINTE AUTORITAR 

ADULT 

COPIL SUPUS 

COPIL NATURAL 

Această organizare se află la originea sentimentelor 
tale de inferioritate,  culpabilitate, anxietate, a 
certitudinii că nu eşti nici vrednic de iubire, nici iubit, că 
eşti dezarmat. Trăieşti în interiorul propriei tale 
persoane un raport dominant/dominat, iar capacităţile 
tale de liber arbitru şi de autonomie sunt restrânse. O 
parte din tine nu are încredere în cealaltă şi i-o aduce 


aminte mereu. 

Analiza tranzacţiilor 

Ea va consta din observarea diferitelor stări ale 
eului în situaţii de comunicare. Se obţin astfel patru 
tipuri de tranzacţii. 

1. Tranzacţiile simetrice 

Interlocutorul stimulează o anumită stare precisă a 
eului, iar răspunsul primit provine din starea eului 
activată. 

Copilul unuia se adresează Copilului celuilalt: „Visez 
să plec în vacanţă”. „Şi eu, m-am săturat de muncă”. 
Tranzacţia are loc la nivelul unui schimb care priveşte 
imaginarul. 

Părintele unuia se adresează Părintelui celuilalt: „Ce 
vremuri! Oamenii politici sunt cu toţii corupți”. „Niciunul 
nu e mai bun ca altul şi asta n-o să se schimbe prea 
curând”. Tranzacţia are loc la nivelul unui schimb de 
judecăţi de valoare. 

Adultul unuia se adresează Adultului celuilalt: 
„Puteţi să-mi arătaţi driunul spre gară?” „Luaţi-o la 
stânga, pe urmă mergeţi drept”. Este un schimb de 
informaţii neutru şi imparţial. 

2. Tranzactiile complementare realizează o 
comunicare în care unul dintre participanți ocupă o 
poziție înaltă, iar celălalt o poziție joasă. 

Părintele unuia se adresează Copilului celuilalt. De 
exemplu, un profesor către elevul lui: „Sunt mândru că ai 
reuşit la examen”. Elevul: „Fără ajutorul dumneavoastră, 
nu m-aş fi descurcat”. Sau patronul către angajatul lui: 
„Felicitări, dosarele dumitale sunt clare şi precise”. 
Angajatul: „Sfaturile dumneavoastră au dat roade”. 

Copilul unuia se adresează Adultului celuilalt: „Nu 
ştiu cum să fac declarația asta de impozitare”. „Lasă, o 
completez eu”. 

În aceste două tipuri de tranzacții, comunicarea 
există şi se desfăşoară fără probleme, complicaţii sau 
confuzie. 


3. Tranzacţiile încrucişate 

Au loc atunci când ne adresăm unei anumite stări a 
eului, iar celălalt răspunde pornind de la o stare a eului 
diferită. De exemplu, ca Adult, te adresezi Adultului din 
celălalt, dar acesta îţi răspunde diferit, ca Părinte 
autoritar, Copil rebel sau Copil supus. 

„Ţi-ai plătit amenda?” 

a) Părinte autoritar: „Nu e treaba ta să mă întrebi 
asta”. 

b) Copil rebel: „N-ai decât s-o plăteşti tu în locul 

meu”. 
c) Copil supus: „Nu ştiu cum să fac”. 
In cazurile a şi b, comunicarea nu se produce din 
cauza neînţelegerii determinate de distanţa dintre starea 
eului căreia i te-ai adresat şi aceea care îţi răspunde. 
Schimbul este întrerupt şi poate deveni conflictual. 

În cazul e, comunicarea este defectuoasă, fiind 
deturnată de la scopul ei iniţial. 

4. Tranzacţiile cu dublu înţeles 

Un dialog are de multe ori mai multe niveluri: unul 
manifest, care corespunde mesajului aparent, socializat; 
şi unul subiacent, mascat, care corespunde mesajului 
implicit şi esenţial. 

În această situaţie se combina mai multe stări ale 
eului. Să luăm din nou exemplul amenzii. 

Întrebarea „Ţi-ai plătit amenda?”, care pretinde că 
se plasează la un nivel obiectiv Adult, poate sugera un 
Părinte autoritar: „Uiţi mereu de toate cele”. Tã 

Răspunsul pretins Adult „Da, am plătit-o şi nu mi-a 
făcut nicio plăcere” poate sugera un Copil rebel: „Mă 
scoţi din sărite aducându-mi mereu aminte de lucruri 
neplăcute”. 

În aceste tranzacţii cu dublu înţeles, insinuarea şi 
echivocul domnesc. Ceea ce este exprimat deschis nu 
corespunde informaţiei reale. Una şpuişi ajta, gândeşti! 
Aceste mesaje, cu subînţeles puternic, cer să fie 
decriptate pentru a fi înţelese. 


Tranzacţiile în cazul lipsei încrederii în sine 

Analiza tipului tău de tranzacţie arată că le îngădui 
rareori să se exprime Adultului şi Copilului liber din tine, 
dacă nu cumva niciodată. 

În tranzacțiile complementare, faci apel la Copilul 
supus şi soliciţi Părintele autoritar din celălalt. 

La birou, Didier pândeşte manifestările de aprobare 
ale şefului. Îi cere părerea despre toate şi răspunde într- 
o clipă la cea mai mică solicitare. Ajunge mereu primul şi 
pleacă ultimul. Se epuizează, dar nu-şi poate permite să 
fie altfel. 

În tranzacțiile simetrice, poţi stabili o relaţie de la 
Părinte autoritar la Părinte autoritar, numai atunci când 
are loc un schimb de valori convenţionale. Cum acest 
gen de propoziţii este inepuizabil, poţi discuta fără să 
avansezi şi fără să rişti mare lucru. 

Lui Jean-Pierre îi e frică de confruntări în discuţiile 
cu prietenii, rămâne extrem de prudent şi face în aşa fel 
încât să evite problemele reale. Nu emite decât 
banalităţi, enunţă  clişee referitoare la „vreme, 
anotimpuri, copii, viaţa, alimentaţie, modă, care nu mai 
sunt ce erau odată...” Nu a spus nimic, a scăpat! 

În tranzacțiile încrucişate, îl poţi activa pe Părintele 
hrănitor din tine. Dar acesta se dovedeşte 
„hiperhranitor”, prea tolerant, prea conciliant. Nu se 
gândeşte decât la ceilalţi, încearcă să le ofere maximum 
de confort, de bună dispoziţie, îi susţine, caută să-i 
satisfacă, chiar în detrimentul lui. Tranzacţia se termina 
adesea prost: fie te laşi manipulat de Copilul re bel din 
celălalt, fie îi iriţi Adultul, care nu suportă această for mă 
de supraprotecţie stângace. 

Monique se simte incapabilă să îndure dezaprobarea 
celorlalţi. Ea se risipeşte fără măsură, are grijă de copiii 
prietenilor, de sora ei, le face cumpărăturile, le 
împrumută maşina, casa de ia ţară şi deseori îi scoate 
din încurcături materiale. De fapt, ea dă, dar nu primeşte 
nimic în schimb, ceea ce o amărăşte, dar nu o împiedică 


să continue să funcţioneze astfel. 

O altă posibilitate este Copilul supus care răspunde 
Părintelui autoritar din interlocutor, în vreme ce acesta 
se adresează ca Adult eului tău Adult. lată la ce se 
ajunge între un patron şi secretara lui: 

Patronul: „Te rog, poţi să-mi cauţi o informaţie pe 
internet?” 

Secretara: „Îmi pare rău, încă n-am fost învățată 
cum s-o fac”. 

În tranzacțiile cu dublu înțeles,  interpretezi 
întotdeauna defavorabil ceea ce ţi se spune sau se 
subînţelege. Te îndoieşti în permanenţă şi te întrebi 
mereu ce se poate ascunde în spatele unui cuvânt. 
Copilul supus se manifestă reacţionând la complimente, 
critici, cereri care pot masca un dublu sens real sau 
imaginar. 

Soţia lui tocmai i-a spus lui Roma în că îi place cum 
s-a pieptănat. De ce mi-a spus asta? gândeşte Romain 
neliniştit. Oare în celelalte zile i se pare că părul nu-mi 
stă bine? Mă ia peste picior? Ce vrea să-mi ceară? 

In toate aceste cazuri, tranzacţia contribuie rareori 
la realizarea obiectivelor şi la evoluţia relaţiilor tale. 
Devenind conştient de starea eului în care funcţionezi, 
poţi evita să cazi în rolul tău preferat, acela de victimă, şi 
să-ţi îmbunătăţeşti comunicarea cu cei din jur. 

Capitolul X 

Increderea în celălalt: metode 

Relaţia cu ceilalţi reflectă relaţia pe care o întreţii 
cu tine însuţi. Dacă n-ai încredere în tine şi te simţi 
inferior, eşti sigur că şi ceilalţi gândesc la fel. 

Franck, 35 de ani, este funcţionar la un ghişeu 
poştal. De fiecare dată când o relaţie lasă de dorit, 
Franck îşi pierde cumpătul, convins că este cu siguranţă 
considerat incompetent. Se simte respins la cel mai mic 
semn de dezacord, când unul dintre şefi îi face o 
observaţie, chiar nesemnificativă, sau dacă un client 
reclamă o scrisoare recomandată nu a ajuns la 


destinaţie. Când discută cu colegii despre probleme 
profesionale, crede mereu că sugestiile, ideile lor sunt 
mai bune decât ale lui şi nu îndrăzneşte să-şi spună 
părerea. Zona lui de confort e extrem de redusă şi 
Copilul supus din el este atotstăpânitor. 

Cum să comunicăm mai bine? Metodele expuse în 
capitolele VI şi VIII te-au ajutat să fii mai sigur de tine. 
Ca urmare, situaţiile în care te simţi confortabil s-au 
înmulţit, iar posibilităţile tale de deschidere spre ceilalţi 
s-au consolidat. În plus, citind capitolul IV, ai înţeles deja 
şi ai asimilat un anumit număr de tehnici discul zgâriat, 
ecranul de ceaţă, oferta de compromis, ascultarea activă, 
afirmaţia pozitivă -, care îţi permit să exprimi mai liber 
un refuz, o cerere etc. 

Metodele pe care le vom aborda în acest capitol te 
vor conduce spre ameliorarea unor asemenea demersuri. 
Astfel, îţi vei asigura şi înmulţi zonele de confort şi de 
progres, reducându-ţi zona de panică. 

Calibrarea 

Este momentul să tratăm un aspect pe care nu l-am 
dezvoltat încă: modul în care îţi percepi interlocutorul. 
După cum am văzut deja, funcţionezi cu idei 
preconcepute: celălalt este puternic, inteligent, 
competent, eficace, adică aşa cum tu nu eşti, şi se poate 
dovedi un adversar redutabil, dacă nu te pleci în faţa 
voinţei lui. Din această cauză, nu îţi vezi interlocutorul 
aşa cum e, nu auzi ce spune. 

Trebuie să înveţi să-l cunoşti pe celălalt, să-i studiezi 
cu fineţe comportamentul. PNL* oferă anumite chei care 
îţi vor dezvolta simţul de observaţie. Calibrarea se referă 
în mod esenţial la comportamentele non-verbale, cum ax 
şi atitudinea generală a corpului, gesturile, mişcările 
capului, ale ochilor, expresia sau culoarea feţei, ritmul 
respirației, vocea. 

Aceste reacţii externe reflectă deseori o intensă 
emoție interioară şi vehiculează mesaje la fel de 
importante ca şi cuvintele. Am trecut, cu toţii, prin 


experienţa „E momentul potrivit să-i cer ceva” sau „Ea 
sau el nu are o zi bună, să facem stânga împrejur”, fie că 
e vorba de părinţi, de partenerul de viaţă, de prieteni, de 
şef. 

Asemenea comportamente sunt de obicei 
involuntare şi preced adesea expresia verbală. Unele 
sunt mai greu de controlat, cum ar fi modificările infime 
ale muşchilor feţei: buzele strânse, gura întredeschisă 
sau făcută pungă, sprâncenele încruntate sau ridicate, 
bărbia  crispată, ochii  întredeschişi, nările dilatate, 
transpiraţia, colorarea pielii. 

Poţi să  exersezi studierea acestor micro- 
comportamente la cei apropiați în diverse momente, cu 
ocazia unei conversații agreabile sau, dimpotrivă, a unei 
dispute sau a unui schimb de informații practice. Până la 
urmă vei ajunge să anticipezi anumite reacții „anunţate”, 
înainte chiar ca ele să se producă. 

Într-adevăr, limbajul trupului, chiar dacă nu este 
universal, prezintă o mare stabilitate individuală: furia îl 
va face întotdeauna pe unul să se înroşească, pe altul să 
pălească şi pe un al treilea să-şi strângă fălcile. 
Încruntarea sprâncenelor poate coincide cu o atitudine 
de neîncredere la cineva, de concentrare la altcineva. 
Dar fereşte-te să globalizezi, aşa cum te invită s-o faci 
unele lucrări la modă (dacă te sprijini pe piciorul stâng 
ar însemna că-ţi asculţi sentimentele, pe piciorul drept 
că eşti calculat, dacă-ţi priveşti unghiile în timpul unei 
discuţii e semn de plictiseală sau chiar de dispreţ!). Nu 
generaliza ta toţi ceilalţi ceea ce ai descoperit la câţiva. 
După un timp de observare a celor apropiaţi, notează-ţi 
constantele lor corporale şi, dacă vezi că ele reapar, poţi 
trage concluzia, cu o certitudine cvasitotală, că aceştia 
se află în starea interioară corespunzătoare. 

Benedicte şi-a început exerciţiile de observaţie 
(discret, e de la sine înţeles) cu soţul ei. În prima 
săptămână, i-a „calibrat” vocea. A remarcat că bărbatul 
ei avea o voce foarte puternică când era vesel, mai joasă 


când îşi exprima nemulţumirea. Apoi, a continuat 
calibrarea gurii, pe care o ţinea strânsă când se gândea 
la ceva; mişcările feţei, foarte mobilă, cu nările fremătân 
de şi ochii larg deschişi; o transpiraţie uşoară deasupra 
buzei, când era stânjenit sau gata să mintă; schimbarea 
culorii pielii, pomeţii roşii când se pregătea să-i 
muştruluiască pe copii. 

Benedicte se foloseşte permanent de observaţiile ei 
şi a constatat că relaţia lor conjugală s-a îmbunătăţit. 
Când socrii ei au venit la cină într-una din serile trecute, 
Benedicte şi-a dat seama că plutea o tensiune în aer, 
auzindu-şi soţul cum vorbeşte cu o voce foarte scăzută. 
N-a încercat să intervină în discuţie şi s-a mulţumit să 
lase furtuna să treacă. În schimb, când obrajii bărbatului 
se înroşesc, nu rămâne pasivă, ci trimite copiii să se 
joace în camera lor. Şi acum spune: „Mi-am recăpătat un 
soţ calm, fermecător, grijuliu, nişte copii relaxaţi şi 
cuminţi”. 

Calibrarea este foarte utilă cu cei apropiaţi, mai 
puţin cu persoanele pe care nu le cunoşti bine. In acest 
caz, vei putea profita de aportul formulării ternare. 

Formularea ternară 

În realitate, această tehnică asertivă se poate aplica 
în foarte multe situaţii: când exprimi o cerere, un refuz, o 
critică, un compliment. Este mai dificil de pus în practică 
decât discul zgâriat sau ecranul de ceaţă, dar extrem de 
eficientă dacă o stăpâneşti bine. 

Cuprinde trei puncte de intervenţie: 

1. Expunerea precisă a unui fapt; 

2. Exprimarea cea mai direct posibilă a unei emoţii 
sau a unui sentiment; 

3. Exprimarea clară a consecinţelor. 

Prima propoziţie constă în a atrage atenţia celuilalt 
asupra a ceea ce a făcut sau a zis recent şi care nu poate 
fi contestat: „Când dormi la amici fără să mă previi...” 
sau „Când îmi pierzi cheile de la maşină...” sau „Când 
îmi povesteşti întâmplări hazlii...” sau „Când stai 


n 


bosumflat toată ziua...” sau „Când ai o şedinţă de lucru 
la serviciu la ora 18 şi mă anunţi în ultimul moment...” 

Fă observaţii precise, nu vorbi despre evenimente 
care au avut loc cu trei luni în urmă. Remarcile tale nu 
trebuie să generalizeze un comportament („Nu dai 
niciodată telefon când întârzii.”), ci să se refere la un 
fapt clar stabilit („Ieri seară, ai venit cu două ore mai 
târziu fără să mă anunţi.”). Afiminteri vei provoca în 
celălalt neînţelegerea şi te vei îndrepta spre o negaţie 
sau chiar spre o ceartă. 

A doua propoziţie constă în a te implica mărturisind 
ceea ce simţi. Subliniază ce importanţă are pentru tine 
acest comportament şi  exprimăţi sincer starea 
sufletească. In măsura în  carelţlexpui emotiile, 
interlocutorul nu-ţi poate contesta trăirea situaţiei 
respective. Bineînţeles, trebuie să foloseşti pronumele 
„eu” şi nu. O judecată de valoare care să includă 
reproşuri, crifici, aprobări. Evită expresii de genul „Ai 
întrecut orice limita, eşti leneş, dur, greşeşti, ai 
dreptate”. Mai degrabă spune-i, reluând exemplele de 
mai sus: „(Când dormi la prieteni fără să mă previi) ... 
sunt neliniştită toată noaptea”; „(Când îmi pierzi cheile 
de la maşină) ... mă enervezi”; „(Când îmi povesteşti 
întâmplări hazlii) ... te găsesc irezistibil”; „(Când stai 
bosumflat toată ziua) ...sunt tristă”; „(Când ai o şedinţă 
la serviciu la ora 18 şi mă anunţi în ultimul moment) ... 
mă simt persecutat”. 

A treia propoziţie este concluzia logică a 
precedentelor. Ea trebuie să fie clară, inteligibilă, 
precisă, directă, astfel încât să suscite un răspuns de 
acelaşi tip. De fapt, răspunsul interlocutorului se va 
referi la această ultimă etapă. El trebuie să-ţi exprime 
clar cererea, refuzul, determinarea, fermitatea. Dacă 
propui o soluţie, nu folosi formulări vagi, obscure („Ar 
trebui poate să reflectăm la problema asta; n-ar fi rău să 
schimbăm lucrurile; dacă ai putea să te gândeşti...”), 
care traduc o hotărâre ezitantă. 


Revenind la exemplele noastre, vom obţine: 

„Când dormi la prieteni fără să mă previi, sunt 
neliniştită toată noaptea; îţi cer să mă anunţi de fiecare 
dată când se întâmplă aşa ceva”. 

„Când îmi pierzi cheile de la maşină, mă enervezi; 
nu vreau să-ţi mai împrumut maşina”. 

„Când îmi povesteşti întâmplări hazlii, te găsesc 
irezistibil; cred că ar trebui să mi le spui mai des”. 

„Când stai bosumflat toată ziua, sunt tristă; aş vrea 
ca asta să se întâmple cât mai rar”. 

„Când ai o şedinţă la serviciu la ora 18 şi mă anunţi 
în ultimul moment, mă simt persecutat şi nerespectat. Îţi 
sugerez să mă anunti imediat ce o poţi face”. 

Exprimarea unei critici 

După cum am văzut, formularea ternară este foarte 
utilă atunci când trebuie să enunţi o critică. Acest 
demers, foarte dificil pentru tine, are totuşi numeroase 
avantaje. El permite modificarea unor comportamente 
care te deranjează şi riscă să se repete dacă nu 
reacţionezi. Te ajută să nu interiorizezi emoţiile ostile şi 
să fii în acord cu tine însuţi. Duce la reglarea directă şi 
francă a problemelor tale relaţionale. 

Să facem câteva precizări legate de formularea 
ternară în cazul emiterii unei critici. 

Primul punct: nu face niciodată reproşuri în public. 
Aşteaptă să rămâi singur cu persoana respectivă. Astfel, 
nu 0 jigneşti şi îi menajezi egoul. 

Punctul al doilea: enunţă-ţi critica arunci când eşti 
calm nimic mai rău decât furia, celălalt neglijează 
conţinutul mesajului şi reţine doar agresivitatea - şi, în 
acelaşi timp, după un interval scurt de timp - Itfel 
interlocutorul va fi uitat deja evenimentul în cauză. 

Punctul al treilea: formulează câte un singur reproş, 
nu inventaria tot ce te deranjează. 

Punctul al patrulea: fii scurt, precis (cu cât critica e 
mai puţin generală, cu atât mai puţin lasă loc la 
neînţelegeri), ferm, politicos, neagresiv. 


Punctul al cincilea: caută dialogul, ascultă şi 
identifică punctul de vedere al celuilalt, repetă-l pe al tău 
(„înţeleg... dar...”). 

Punctul al şaselea: nu încerca să-l învingi de la bun 
început şi cu orice preţ. Când exprimi un reproş, celălalt 
se poate simţi agresat, jenat. Dă-i timp să reflecteze 
pentru a răspunde şi amână discuţia după ce ai spus ce 
aveai de spus. „Mai vorbim mâine” este o modalitate 
potrivită de a-l respecta pe celălalt, cu condiţia, 
bineînţeles, să nu fie o conduită de evitare din partea ta 
şi să staţi de vorbă cu adevărat a doua zi! 

Punctul al şaptelea: insistă asupra interesului de a fi 
putut discuta împreună problema, subliniază efectele 
pozitive ale unei soluţii (relaţii mai adevărate, mai 
stabile, care să respecte exigenţele fiecăruia) şi efectele 
negative ale unui impas. 

Formularea ternară pare puţin complicată. Din acest 
motiv, exerseaz-o mai întâi în situaţii simple, astfel încât 
să asimilezi bine acest proces şi să te simţi la îndemână. 
Poţi folosi faimosul tău caiet (vezi capitolul VI) ca să-ţi 
redactezi dinainte frazele. Vei avea posibilitatea să te 
corectezi, să revezi înlănţuirea ideilor şi să le memorezi 
mai bine. În acelaşi timp, vei nota gândurile automate 
negative care se asociază cu anumite fapte („Relaţiile 
noastre se vor spulbera”; „E inutil să încerc, nimeni nu 
se schimbă”) şi le vei putea înlocui cu gânduri pozâtive 
(„Dacă ia lucrurile în rău, nu e un adevărat prieten”; „Am 
dreptul să mă exprim, ca toată lumea”). 

În continuare, vei putea aborda cu succes situaţii 
mai complexe, cum ar fi cererea unei creşteri de salariu, 
schimbarea locului de muncă, o datorie bancară sau 
refuzarea dosarului unui coleg, ultimul pahar, vacanţa 
împreună cu familia socrilor... 

Formularea ternară poate fi combinată cu discul 
zgâriat, dacă interlocutorul nu te ascultă cu atenţie, te 
întrerupe sau începe să protesteze. În acest caz, repetă-ţi 
discursul calm, ferm, aşa cum l-ai elaborat, fără a-l 


transforma, ceea ce ar reduce forţa argumentelor tale. 

Recunoaşte-ţi stările eului 

Dispunem cu toţii de un anumit potenţial de energie. 
Or, Părintele tău autoritar şi Copilul tău supus folosesc o 
mare parte din această energie, în detrimentul Părintelui 
hrănitor, al Copilului liber şi al Adultului din tine. De 
aceea, beneficiezi de o libertate restrânsă pentru a te 
împlini şi a comunica cu ceilalţi. Ai mai puţin dinamism 
ca să percepi raţional schimbările, ca să trăieşti agreabil 
în societate, mai puţină eficacitate ca să-ţi dezvolţi 
însuşirile naturale. 

Ai putut remarca adesea că ai mai multă energie ca 
să munceşti sau chiar ca să te distrezi, atunci când nu 
eşti preocupat de o problemă. Acelaşi fenomen va avea 
loc dacă hotărăşti să te judeci mai puţin sever (Părinte 
autoritar) şi dacă încetezi să crezi că eşti inferior (Copil 
supus). Vei încerca atunci o senzaţie nouă de energie 
regăsită. Aceasta exista dintotdeauna în tine, dar era 
absorbită de cele două componente nocive ale 
personalităţii tale. 

Dacă acorzi mai puţină putere Părintelui autoritar, 
îţi vei reduce şi Copilul supus. Într-adevăr, acesta din 
urmă, sub influenţa Părintelui autoritar, se simte vinovat 
de fiecare dată când nu-l asculţi. În plus, dezvoltă-ţi 
Părintele hrănitor, stimulează-ţi Adultul şi dă voie 
Copilului tău liber să ocupe mai mult loc. Dar progresiv, 
ştiind bine că, cu cât te vei opune mai mult celor două 
instanţe dominante, cu atât vocea lor îţi va răsuna mai 
tare în urechi. Dictatorii devin şi mai periculoşi când 
simt ca puterea li se clatină. 

De altfel, înainte de a abandona un comportament, 
asigură-te că este profitabil s-o faci, în funcţie de 
context. Consultă-ţi instanţa Adultă. Într-adevăr, dacă 
decizi să nu mai asculţi de „Gândeşte-te numai la alţii” şi 
devii un egoist abominabil, n-ai câştigat nimic. Dacă 
încetezi să te supui ideii „Fii perfect la serviciu” şi comiţi 
tot mai multe greşeli, îţi veţi pierde locul de muncă. Dacă 


îl respingi pe „Nu contrazice pe nimeni” şi protestezi la 
fiecare pas, nu-ţi vei mai face prieteni. 

Ţinând cont de aceste rezerve, trebuie să înveţi pe 
de o parte să recunoşti care stare a eului vorbeşte în tine 
când te confrunţi cu nişte interlocutori şi, pe de altă 
parte, ce stare a eului folosesc ceilalţi cel mai des în 
relaţiile cu tine. 

Samuel foloseşte aproape constant Copilul supus. 
Aşteaptă ca toată lumea să-l ajute şi să aibă grijă de el. 
Dar a observat totodată că majoritatea oamenilor îi dau 
lecţii de morală, sfaturi, îi fac reproşuri, ca şi cum 
Copilul supus din el l-ar „excita” pe Părintele autoritar 
din interlocutori. 

Trebuie să fii atent, la propria persoană şi la ceilalţi, 
pentru a afla, prin intermediul expresiilor folosite şi al 
conţinutului pe care acestea îl vehiculează, ce stare a 
eului se exprimă. 

_ Părintele autoritar se exprimă în următorii termeni: 
„Intotdeauna, niciodată, trebuie, nu trebuie, trebuie să 
faci, ar fi trebuit să faci, nu face asta, nu fă aia, ţi-am 
spus eu, te ţin sub ochi, trebuia să se întâmple asta, stau 
astfel pentru că aşa am hotărât eu, ratezi totul, nu eşti 
organizat, trebuie să-ţi aduci aminte că trebuie să te 
dezbari de obiceiul ăsta, fii cel mai bun, cel perfect etc”. 

Conţinutul cuvintelor lui se raportează în principal 
la frustrări, exprimate printr-un discurs director. Am 
evocat deja nocivitatea acestui limbaj în capitolul III. El 
se referă la chemarea la ordine, disciplină, indicarea 
unor reguli stricte de viaţă, valori convenţionale. 

Părintele hrănitor: „Sunt aici când ai nevoie de 
mine, te pot ajuta să te înţelegi mai bine, când vrei vino 
să stăm de vorbă, ai grijă de tine, este bine, ai făcut 
progrese, bra vo, fii bucuros că înveţi, distrează-te, 
participă dar rămâi tu însuţi”. 

Conţinutul acestor cuvinte se referă la darul iubirii, 
stimă, reconfortare, încurajare, dezvoltarea autonomiei, 
respectând ritmul şi limitele fiecăruia. El îşi aduce 


sprijinul, fără a se impune. 

Copilul liber. „Să mergem, e grozav, super, genial, 
îmi place, trăiască libertatea, am viaţa înainte, am chef 
să fac o gră maclă de lucruri, mă simt plin de energie...” 

Este pasionat, curios, sincer, direct, individualist, 
emancipat, disponibil, vesel. 

Copilul adaptat: „Ştiu să stau la locul meu când 
trebuie, pot exprima idei diferite fără agresivitate, 
respect regulile, pot reacţiona în faţa unei nedreptăţi”. 

Este serios fără a fi plictisitor, bine integrat, realist, 
activ. 

Copilul supus: „Nu pot să fac asta, ei au mereu 
dreptate, sunt un prostănac, sunt incapabil, nu merită 
osteneala să mă iubiţi, nu pot să aleg...” 

li suportă pe ceilalţi, nu se iubeşte pe sine însuşi, nu 
are încredere în el. 

Copilul rebel: „Puțin îmi pasă, n-o să mă duc, nu-mi 
place, sunt cel mai tare, toţi sunt nişte proşti...” 

Protestează, contestă, agresează. 

Adultul: „Gândesc, nu gândesc, cred, nu cred, pot, 
nu pot, vreau, nu vreau, aleg, prefer, doresc, cântăresc 
argumentele pro şi contra, o să reflectez, există mai 
multe ipoteze, mai multe soluţii, îmi pare bine că mi-ai 
spus asta, ce părere ai? înţeleg, nu înţeleg, explică-mi?” 

Este responsabil de actele lui, cumpănit, moderat”, 
ascultă pe ceilalţi înainte de a lua o hotărâre, formulează 
opinii, dar îi lasă şi pe alţii să se exprime. 

Rolurile 

După cum ai înţeles, atunci când îţi privilegiezi 
anumite stări ale eului, sfârşeşti prin a adopta un rol 
stereotip. 

Analiza  tranzacţională* defineşte un „triunghi 
dramatic” format din trei roluri principale: Persecutorul, 
Salvatorul şi Victima. 

Persecutor Salvator 

Victimă 

Persecutorul este asimilat cu Părintele autoritar, 


Salvatorul cu Părintele hrănitor, iar Victima cu Copilul 
supus. Acesta din urmă este rolul tău preferat. Victima îl 
solicită pe Persecutorul sau pe Salvatorul din celălalt. 
Perdant etern, pari lipsit de apărare, defetist în faţa 
dificultăţilor. 

Unii oameni sunt capabili să joace roluri în funcţie 
de circumstanţe, să se adapteze şi să-şi modeleze 
poziţiile. Alţii adoptă un model unic şi folosesc un 
repertoriu neschimbat, ale cărui replici le repetă 
obligatoriu mereu. Sunt prizonierii propriului rol şi nu-şi 
pot permite să fie cu adevărat ei înşişi. Ca Victimă, te 
simţi neputincios, dezarmat, neînsemnat, capitulezi fără 
condiţie înainte de a da vreo bătălie. Nu poţi decât să 
aştepţi şi să-ţi constaţi eşecurile, pentru ca apoi să ceri 
ajutorul interlocutorilor supraestimaţi. 

Punctele tale slabe te predispun să joci rolul de 
victimă. Complexul de inferioritate, psihică şi fizică, te 
fragilizează. Eşti hipersensibil la critici. Cea mai mică 
remarcă referitoare la o inexactitate sau stângăcie pe 
care ai fi putut s-o comiţi te răneşte profund şi te face să 
te îndoieşti de toate. Cum nu vrei să-i înfrunţi pe ceilalţi 
şi nici să declanşezi un conflict te temi mai presus de 
orice că să nu fii respins -, te dai deoparte. Acesta este 
preţul plătit pentru a fi acceptat şi iubit. 

Pentru a fi agreabil celorlalţi, joci uneori rolul 
Salvatorului, dar o faci excesiv şi stângaci. 

Clotilde vrea să le dea satisfacţie tuturor şi se 
izbeşte de indiferenţă sau de nemulţumire. Povesteşte 
cum, cu o zi în urmă, aflându-se în sala de aşteptare de 
la spital, o femeie a spus că e foarte frig. Clotilde s-a 
repezit să apese pe butonul radiatorului şi n-a reuşit. 
Cealaltă i-a zis atunci că e o prostuţă! Tot aşa, Clotilde îşi 
supraprotejează copiii, care, după ea, nu mănâncă şi nu 
beau niciodată destul. li îmbracă prea gros iarna, îi 
copleşeşte cu daruri, le dă prea mulţi bani de buzunar. 
Iar ei se poartă insuportabil cu ea, care nu conteneşte să 
se plângă de nerecunoştinţa lor. 


Modificarea rolurilor 

Din clipa în care îl auzi pe Părintele tău autoritar 
sau pe Copilul supus că se trezeşte, fii atent şi vigilent. 
Poţi folosi metodele expuse în capitolele VI şi VIII, care 
te vor ajuta să-ţi conştientizezi gândurile negative şi 
credinţele din viaţa relaţională şi să le stăpâneşti mai 
bine. Dar poţi încerca şi următoarele trei tehnici. 

Clarifică-ţi tranzacțiile 

Când crezi că îndărătul tranzacţiilor există 
subînţelesuri ascunse, pune întrebări. Ele îţi vor permite 
să-ţi confirmi sau să-ţi infirmi interpretările. Verificând 
conţinutul cuvintelor lui, poţi afla dacă există sau nu o 
intenţie ascunsa la interlocutorul tău. 

Dacă un coleg de birou se plânge că este copleșit de 
dosare, poţi crede că-ţi reproşează ţie că nu faci destul. 
Te simţi vinovat. Verifică; 

„Vrei să spui că nu mă ocup de destule dosare?” îţi 
va putea răspunde precis, direct şi clar în legătură cu 
problema evocată. Vei şti la ce să te aştepţi şi vei putea 
decide cum să reacţionezi. 

Dacă partenerul tău de viaţă doreşte să se ducă 
singur la un meci de fotbal, poţi crede că nu te mai 
iubeşte. Te simţi respinsă. Verifică: 

„Vrei să spui că nu-ţi mai place să stai cu mine?” Ţi- 
ar putea răspunde că a crezut că-ţi face o plăcere, ştiind 
că nu-ţi place sportul. 

In acelaşi registru, a reflecta sentimentele 
interlocutorului tău este un mod de a-l ajuta să exprime 
ceea ce simte şi să înţelegi tu însuţi mai bine ce a vrut el 
să spună. Fraze ca «Am impresia ca...; pari, ai aerul, am 
sentimentul că...; am senzaţia că...; vrei să vorbeşti 
despre ce te frământă, despre ce simţi...” stabilesc o 
atmosferă de încredere reciprocă şi îl determină pe 
celălalt să vorbească mai liber, comunicarea fiind astfel 
ameliorată. 

Adrien: Pari preocupat. Ce se întâmplă? 

Theo: Mă îngrijorează nişte probleme de la birou. 


Adrien: Cu un client? 

Theo: Nu, cu şeful meu, vrea să am mai multe 
iniţiative, dar nu-mi dă şi posibilitatea s-o fac. 

Adrien: Mi se pare că nu eşti în bune relaţii cu el? 

Theo: Nu e vorba de asta, dar nu mă înţelege. 

Adrien: Am impresia că asta te demoralizează. 

Theo: Exact. Adevărul e că nu-mi mai găsesc locul în 
chiţimia aia. 

Adrien: Te gândeşti să-ţi schimbi serviciul? Etc. 
Răspunde criticilor 

Ca Victimă, ai tendinţa să accepţi criticile fără să 
răspunzi. Am evocat deja tehnica ecranului de ceaţă 
(capitolul TV) care îţi permite să dezamorsezi conflictele. 
lată acum o altă metodă. 

Există trei tipuri de situaţii, după cum critica este 
justificată, vagă sau nejustificată. 

Critica este justificată 

— Recunoaşte faptele: „Da, am făcut asta...”, fără să 
te simţi dintr-atâta ruşinat şi culpabilizat; oricine poate 
comite o greşeală. j 

— Pune-te în locul celuilalt: „Înţeleg că asta te 
deranjează, că eşti nemulţumit...” 

— Eventual explică-te: „Mi se întâmplă foarte rar, 
încerc să mă debarasez de obiceiul ăsta...” 

— Încearcă să găseşti o soluţie. 

— Mama ta îţi reproşează că ai uitat cartea pe care 
trebuia să i-o aduci înapoi. „Este adevărat, îmi pare rău. 
Sunt foarte împrăştiat în clipa asta. Dacă vrei, ţi-o aduc 
mâine dimineaţă când vin de la serviciu”. 

Critica este vagă sau prost formulată, dar adevărată 
Interlocutorul se încurcă, amestecă faptele, 
generalizează, face judecăţi de valoare. Ar trebui să-l 
ajuţi să fie mai precis şi să exprime limpede ce vrea. 

— Pune întrebări astfel încât celălalt să-şi dea seama 
că nu îl înţelegi bine. 

În exemplul precedent, mama ta poate spune: „Voi, 
bărbaţii, nu vă gândiţi la nimic”. Răspunde 


personalizând: „La ce nu m-am gândit?” (Foloseşte 
pronumele „eu“ şi mai ales nu zice „Ceea ce spui nu e 
clar.”) „Uiţi mereu să-mi aduci lucrurile înapoi”. Cere 
amănunte: „Ce am uitat să-ţi aduc?” 

— Reformulează pentru a arăta că ai înţeles. 

— Îndreaptă discuţia spre o soluţie concretă: „Pot să 
mă duc să-ţi aduc cartea acum sau mâine dimineaţă, cum 
vrei”. 

Critica este nejustificată 

Vei încerca să afli de ce celălalt îţi face critica 
respectivă. 

— Exprimă-ţi dezacordul: „Nu sunt de acord, n-am 
făcut asta...” 

— Exprimă-ţi emotia: „Sunt îndurerat, dezamăgit, 
uimit, surprins, contrariat, furios...” 

— Ascultă-l din nou pe celălalt. Dacă persistă în 
critica lui, persistă şi tu în dezacord (discul zgâriat). 
Dacă revine asupra criticii, exprimă-ţi emoția: „Mă 
nemulţumeşte că nu ţii seama de argumentele mele. Mi- 
ar plăcea să asculţi ce spun”. 

Să ne întoarcem la punctele principale: 

1. Reformulează critica, pentru a evita 
neînțelegerile şi a-l face pe celălalt să te asculte. Va 
înţelege că eşti pregătit să discuţi, că eşti deschis la 
critici şi nu un nebun încăpățânat. 

2. Apără-ţi întotdeauna punctul de vedere cu calm, 
fără agresivitate. Nu răspunde criticilor prin alte critici, 
ceea ce nu va face decât să învenineze discuţia. 

3. Recunoaşte-ţi greşelile (nu eşti singurul care 
deţine adevărul) sau arată-ţi dezacordul în cazul unei 
critici nejustificate. Nu răspunde: „Asta nu-i grav”. Cel 
care face remarca o consideră suficient de importantă ca 
să vorbească pe acest subiect. Nu spune nici: „N-am 
făcut-o intenţionat”, aşa cum zic copiii. Asta ar mai lipsi, 
s-o fi făcut intenţionat! 

4. Exprimă ce simţi, altfel rişti să fii copleşit de 
emoţii. 


5. Pune întrebări, pentru a face critica mai precisă şi 
a determina evoluţia situaţiei. Încearcă mai ales să afli 
de ce eşti criticat. 

6. Încearcă să termini printr-o relansare a discuţiei: 
ascultă ce-ţi propune celălalt şi găsiţi împreună soluţiile. 

Astfel, interlocutorii tăi vor şti că pot să te critice 
fără să te nimicească, că eşti capabil să-i asculţi, să-ţi 
recunoşti greşelile, că ştii să te aperi şi să faci situaţiile 
să evolueze. 

Nu intra în jocul interlocutorului 

Dacă îţi dai seama că interlocutorul tău joacă un rol 
care, în general, te împiedică să te exprimi, pur şi simplu 
ignoră-l. Nu-i poţi împiedica pe ceilalţi să-şi facă anumite 
idei despre tine şi nici să ţi le spună în faţă, dar poţi să 
nu reacţionezi sau să reacţionezi altfel. Toată lumea are 
dreptul să facă remarci, nu asta e problema. Problema 
constă în din reacţiile tale la aceste remarci. Nu avem 
întotdeauna posibilitatea să controlăm declaraţiile 
celorlalţi, dar putem încerca să ne controlăm 
răspunsurile. 

Emmanuel, 25 de ani, se plânge că tatăl lui îl 
copleşeşte cu reproşuri pentru felul în care îşi alege 
prietenii. „Prietenii tăi sunt nişte nulităţi, au o influenţă 
negativă asupra ta, eşti slab, te laşi manevrat”. Se crede 
incapabil să-şi împiedice tatăl să-i ţină asemenea 
discursuri, care îl culpabilizează şi îl obligă în 
permanenţă să se justifice. În realitate, Emmanuel îşi 
lasă Copilul supus din el însuşi să reacționeze şi joacă în 
acest schimb rolul Victimei. Dacă tatăl său a decis să-şi 
activeze Părintele autoritar şi să joace rolul 
Persecutorului, e problema lui. Nu se va putea modifica. 
În schimb, Emmanuel se lasă atins de aceste cuvinte 
deoarece în el dăinuie o dorinţă de aprobare şi de 
conformitate cu voinţa paternă. Dacă devine conştient de 
asta, se poate schimba. 

În cazuri asemănătoare, lasă-l pe celălalt să-şi facă 
numărul, ascultă-l, dar nu intra în jocul lui. Fă un pas 


înapoi, detaşează-te, respiră profund, calm şi uită-te la el 
cum acţionează. Dacă nu reuşeşti de prima dată, ia-ţi din 
nou caietul, notează-ţi gândul negativ şi străduieşte-te 
să-l înlocuieşti cu un gând mai pozitiv. 

În fine, şi asta este valabil în orice situaţie, alege 
râsul. Pentru a lua ceva sau pe cineva mai uşor, nimic nu 
e mai potrivit decât o doză bună de umor. În forul tău 
interior, imaginează-ţi că Părintele autoritar al celuilalt 
se află într-o postură extravagantă, caraghioasă, chiar 
ridicolă. Îşi va pierde rapid prestigiul şi nu va mai putea 
să te intimideze vreodată. 

Partea a treia 

SĂ ÎNŢELEGI ŞI SĂ EDUCI 

Capitolul XI 

Părinţi, daţi încredere copiilor voştri 

Sophie, de şapte ani, nu îndrăzneşte să se joace cu 
alţi copii. Îi e mereu teama că nu înţelege regulile 
jocului, că face o boroboaţă sau că va fi respinsă. 

Lui Pascal, de opt ani, îi vine să plângă arunci când 
tatăl lui îl pune să-şi spună lecţiile. Se fâstâceşte, se 
bâlbâie, se înroşeşte şi greşeşte invariabil. 

Claudine, de şase ani, învaţă aritmetica. 
Învăţătoarea propune clasei o temă: să numere din doi în 
doi până la zece. Claudine scrie în caiet 2, 4, 6, 8, 10. 
Mulțumită, înalţă capul şi îi observă pe ceilalţi elevi încă 
aplecaţi peste foile lor. Intră în panică, un gând îi trece 
prin minte: „E prea uşor, înseamnă că am greşit”. Şterge 
cu o linie ce scrisese şi scrie în loc 2, 2, 2, 2, 2! 

Aceşti copii manifestă, fiecare în felul lui, o lipsă de 
încredere în sine. Cum să creezi, să stimulezi şi să 
întreţii încrederea la copii? Cum să le oferi bazele unei 
siguranţe interioare de care se vor folosi de-a lungul 
întregii lor vieţi şi care îi va susţine în fiecare clipă? 
Nimic nu e mai dificil, nicio ucenicie, nicio educaţie nu-i 
pregăteşte pentru asta. 

Încrederea în familie 

De la bun început, copilul transformă viaţa 


părinţilor, le pune probleme, cere de la ei un angajament, 
alegeri şi decizii. Altfel spus, să devii părinte necesită 
eforturi de adaptare permanente şi susţinute. Să 
satisfaci nevoile unui copil, să-l hrăneşti, să-l îngrijeşti, 
să-i alegi hainele, să-i mobilezi camera, să-l duci în 
vacanţă nu sunt încercări insurmontabile. Toată lumea 
trece prin ele într-un fel sau altul. Dar este mult mai 
delicat să ajuţi un copil să-şi câştige o soliditate 
interioară, sentimentul propriei valori, dându-i în acelaşi 
timp conştiinţa propriilor limite. Pe scurt, să-l ajuţi să-şi 
facă provizii de încredere în sine. După cum remarcă 
Françoise Dolto; „Educaţia... este înainte de toate un 
mod de a fi care inspiră copilului încredere în sine sau 
neîncredere în sine... în sensul fundamental în care 
vorbesc, este vorba de o problemă de siguranţă sau de 
nesiguranţă”. 

Increderea în sine se dezvoltă încă din primele zile 
de viaţă şi se construieşte progresiv în timpul copilăriei 
şi al adolescenţei. Făurirea ei se realizează prin achiziţii 
succesive şi influenţe diverse, dar totul începe invariabil 
în familie. Înainte de orice, aceasta apare ca structura de 
bază în care copilul, în ciuda vulnerabilităţii şi lipsei sale 
de experienţă, se poate iniţia în lume şi în existenţă. 
Niciun alt mediu nu este atât sensibilizat în chip natural 
la nevoile, lipsurile sau potenţialităţi-le unui copil. Niciun 
alt mediu nu regrupează indivizi ataşaţi de el în mod atât 
de nemijlocit şi de vital cum sunt părinţii. 

Acest caracter unic al familiei se bazează pe strânsa 
interdependenţă afectivă şi materială care există între 
membrii ei. Părinţii sunt profund angajaţi faţă de copilul 
lor, care este el însuşi în stare de dependenţă absolută 
faţă de ei. Implicarea necondiționată compensează 
slăbiciunea copilului, îl eliberează de inferioritatea lui, 
permițându-i să stabilească schimburi cu exteriorul fără 
să se simtă ameninţat sau distrus. 

O mamă care îşi ţine copilul de mână ca să 
traverseze strada nu elimină pericolul, dar îl reduce. Ea 


îşi autorizează copilul să ia contact cu realitatea, fără să- 
i suporte dintr-atât inconvenientele. li permite să facă 
ucenicia vieţii în ritmul lui. La fel, planşetele unui 
bebeluş, ineficiente a priori, vor avea un înţeles pentru 
părinţii lui. Aceştia, reacţionând adecvat, îi vor da 
sentimentul că-şi influenţează ambientul. 

Familia este protectoare, dar ea trebuie să fie şi un 
fel de bază care încurajează copilul să înveţe să trăiască 
şi să acţioneze în mod adaptat şi autonom. Prin 
intermediul ambientului său, copilul intră în contact cu 
lumea şi cultura ei, din care percepe eşantioane, în 
formele cele mai diverse. Nu este indiferent dacă copilul 
este doar spectator sau e mai mult sau mai puţin asociat 
unor activităţi variate cate vorbesc despre lumea 
exterioară. Fie că este vorba despre televiziune, radio, 
jocuri, lectură, sport, muncă, el va fi stimulat şi se va 
deschide spre ceilalţi, plecând de la o bază securizantă. 
De asemenea, în propria familie va face experienţa 
propriei diferenţe şi a libertăţii sale, într-un cuvânt va 
deveni el însuşi, pentru ca în final să se emancipeze. 

Tot în familie, copilul va învăţa ce este tolerat şi ce 
este interzis. Autoritatea exercitată de adult îi permite să 
găsească limite securizante. De multe ori, este salutar şi 
reconfortant să facem diferenţa între ce trebuie şi ce nu 
trebuie să facem; copilului îi place să ştie limpede până 
unde poate merge. Autoritatea părintească îi întăreşte 
siguranţa, îl apără de primejdiile exterioare, dar mai ales 
îl asistă faţă de propria impulsivitate, ajutându-i s-o 
regleze. În fine, îl învaţă să se comporte astfel încât să-şi 
consolideze integrarea în grup. Învăţarea graniţelor 
propriei libertăţi dezvoltă conştiinţa morală şi permite 
integrarea regulilor vieţii în societate. Să trăieşti într-o 
colectivitate înseamnă şi să-i  adopţi normele. 
Necunoaşterea lor antrenează riscul de a pierde iubirea 
celor apropiaţi şi de a te izola. Sentimentul că aparții 
unei comunități şi că eşti acceptat de membrii acesteia, 
conştiinţa limitelor proprii şi ale celorlalţi sunt 


valorizatoare şi securizante. 

Părinţii toxici 

Existenţa unui copil este jalonată de achiziţii şi 
fiecărei etape îi corespunde o încercare noua care îi 
permite să-şi testeze încrederea în sine. Aceste 
experienţe nu trebuie să implice prea multe riscuri şi nici 
să se soldeze cu prea multe eşecuri. Când încercările 
sunt dureroase şi neîntrerupte, eul se încordează, se 
rigidizează sau se prăbuşeşte. A ajuta copilul să înfrunte 
şi să depăşească aceste încercări este o chestiune de bun 
simţ, de îndemânare şi de dozaj: dacă îl sprijinim pentru 
că îl considerăm prea vulnerabil, riscăm să-l facem 
temător, gata să fugă la cea mai măruntă dificultate. 
Dacă suntem prea exigenţi, riscăm să se durizeze şi să se 
închidă în el. În domeniul educaţiei, de multe ori este 
dificil să găseşti măsura potrivită; facem prea mult sau 
nu facem destul. Obstacolele anumitor atitudini 
parentale respingere, superprotecţie, adoraţie, 
autoritarism - au consecinţe nefaste asupra elaborării 
personalităţii copilului, a solidităţii şi a raportului său cu 
exteriorul. 

Părinţii care îl resping îşi protejează insuficient 
copilul şi nu-i recunosc fragilitatea. Această atitudine 
dezvăluie de multe ori o proastă evaluare a nevoilor şi 
dorințelor infantile, sau chiar o intoleranţă faţă de 
ipostaza de copil, al cărei caracter dezordonat, 
zgomotos,  neîndemânare sau ignoranță nu sunt 
suportate. Copilul este perceput atunci de părinţii lui ca 
Q.şar-cină care le limitează libertatea sau ca o sursă de 
frustrare care nu le aduce nicio bucurie. Ingrijirea de 
care ar trebui să se bucure copilul este insuficientă. 
Neglijat, el este lăsat în seama lui şi a unui mediu pe 
care nu-l poate stăpâni. In aceste condiţii, copilul se 
simte abandonat, încearcă sentimente de nesiguranţă şi 
îi lipseşte încrederea în sine. Se vede ca o fiinţă 
neputincioasă, inferioară şi simte lumea exterioară ca 
fiind periculoasă. Dificultăţile, pe care le abordează cu 


anxietate, îl dezorganizează. Incapabil să se apere 
singur, este pasiv şi dependent de alţii. 

Părinţii superprotectivi îşi văd copilul ca pe o plantă 
vulnerabilă care mai ales nu trebuie deranjată. Il 
tratează ca pe o creatură dezarmată, slabă, complet 
pierdută fără ajutorul lor. Se poartă faţă de el cu o 
solicitudine şi o anxietate exagerate. Acest copil 
cocoloşit, căruia i se prezintă o realitate edulcorată, este 
în permanenţă ferit de dificultăţi. Protejat faţă de orice 
risc, nu este lăsat niciodată singur şi fac alţii totul în 
locul lui. Din această cauză, copilul dezvoltă ideea că 
părinţii vor fi mereu acolo pentru a interveni şi a i se 
substitui, îi lipsesc voinţa şi iniţiativa, se consideră 
incapabil să reuşească fără sprijinul lor. Când, din 
întâmplare, încearcă să acţioneze singur, se simte anxios 
şi vinovat. Pe deasupra, eşuează, din pricină că nu a fost 
niciodată pregătit să înfrunte nici cea mai mică 
dificultate. Va rămâne toată viaţa dependent de o 
autoritate superioară de la care va aştepta să hotărască 
în locul lui. 

Părinţii idolatri îşi adoră copilul şi îi acordă tot soiul 
de privilegii. Această atitudine se manifestă printr-o 
toleranţă excesivă, printr-o admiraţie fără margini. 
Copilul este vedeta familiei, a cărei viaţă se organizează 
numai în funcţie de capriciile lui. Este teribil de răzgâiat 
şi are mereu dreptate. E purtat pe palme, tratat ca un 
obiect de preţ. I se spune şapte zile din şapte că este cel 
mai frumos, cel mai inteligent, cel mai simpatic, într-un 
cuvânt că este perfect. Copleşit de iubire, copilul nu 
întâlneşte nicio limită în satisfacerea pretențiilor lui. 
Este îmbibat de un sentiment de atotputernicie şi 
sfârşeşte prin a se transforma într-un suveran absolut, 
convins de perfecțiunea lui. Această valorizare artificială 
nu-l poate securiza pe termen mediu. Necunoscându-şi 
adevărata valoare, nu reuşeşte să se adapteze în faţa 
celorlalţi. În ziua în care se va confrunta cu cei de o 
seamă cu el, va fi total pierdut. Acest copil se 


caracterizează prin egocentrism, dificultăţi de contact şi 
tendinţa de a se refugia în imaginar. 

Părinţii tiranici dau dovadă de un autoritarism 
intransigent. Ei au decis o dată pentru totdeauna că un 
copil trebuie să fie dirijat, educat cu mână de fier, 
respectiv dresat. Copilul trebuie să asculte cu stricteţe şi 
numaidecât de ordinele şi interdicțiile părinteşti, altfel 
este pedepsit. Toate activităţile lui sunt controlate, unele 
jocuri sau prietenii îi sunt refuzate fără motiv sau 
discuţie. Se pretinde prea mult şi prea devreme de la 
acest copil căruia i se cere să fie cuminte, serios, să se 
stăpânească şi să reuşească în tot ce face, mai ales la 
şcoală. Trebuie să ştie să citească şi să socotească încă 
de la grădiniţă, să aibă cele mai bune note, să fie mereu 
primul... 

Din cauza acestor aşteptări nemăsurate, copilul nu 
se simte în siguranţă în familia lui. El trăieşte de multe 
ori un sentiment de nedreptate şi de frustrare pe care îl 
va purta în el de-a lungul întregii sale existenţe. În plus, 
un copil care se supune voinţei părinţilor nu se 
autonomizează, nu gândeşte singur, rămâne sub tutela 
adulţilor. Viaţa lui afectiva, profesională şi relaţională va 
fi colorată de o anxietate permanentă: frica de a nu fi la 
înălţime şi de a nu-l dezamăgi pe celălalt. 

În această privinţă, reacţiile părinţilor faţă de 
copilul care vrea să deseneze ceva sunt semnificative: 

Un părinte care respinge va fi deranjat: „Du-te să te 
joci altfel, nu este reuşit ce ai făcut”. 

Un părinte supraprotector îi va aduce un pulover ca 
să nu răcească. 

Un părinte idolatru îi va spune pe un ton exaltat de 
admiraţie: „Ce frumos e desenul tău, eşti genial, un nou 
Miche-langelo”. 

Un părinte tiranic îi va ordona să meargă imediat să- 
şi facă ordine în cameră, în loc să piardă vremea. 

Faţă de aceste contra-modele, există un prototip de 
părinte ideal, căruia putem încerca să-i semănăm (deşi 


„super părintele” nu există, fiţi liniştiţi). Pentru acesta, 
copilul nu e niciun pitic fără calităţi care trebuie corectat 
neîncetat, nicio marionetă obligată să se mlădieze după 
exigenţele adulţilor, niciun sălbatic ale cărui porniri 
distructive trebuie înăbuşite, niciun înger de bunătate şi 
de  candoare, dăruit cu perfecţiune. Acest părinte 
„suficient de bun4” încearcă să dea copilului o solidă 
încredere în sine, în cel mai stabil şi mai coerent mediu 
familial posibil,  satisfăcându-i nevoile elementare, 
protejându-l împotriva atingerilor exterioare şi împotriva 
lui însuşi. Dar, în afara acestor atitudini de bază, îi dă 
copilului sentimentul că este acceptat de ai lui, atât ca 
ființă umană cu particularităţile ei, cât şi în calitatea lui 
de copil (şi nu de „om mare”). 

Marile principii 

1. iubeşte-l 

„lubiţi-vă copiii, mai târziu vor avea o sănătate mai 
bună” este concluzia unei anchete recente realizată de 
psihologi americani. 

Să te simţi iubit este una dintre condiţiile care 
permit dezvoltarea unei bune  solidităţi interioare. 
Iubirea se exprimă în mod natural prin dovezi explicite şi 
prin gesturi de afecţiune pe care majoritatea părinţilor le 
dăruiesc din plin copiilor: mărunte  dezmierdări, 
mângâieri, cuvinte tandre, cântecele. Cu toate acestea, 
dacă un bebeluş are nevoie de contactul „piele la piele” 
cu mama lui, când va creşte este mai bine să nu fie 
giugiulit fără încetare, nici acoperit de sărutări, nici 
primit în patul ei, ceea ce l-ar transforma în „jucăria 
mamei” şi nu l-ar ajuta să se autonomizeze. 

Iubirea părintească se manifestă de asemenea 
printr-o atmosferă generală de tandreţe, de blândeţe 
care irigă relaţiile, prin intermediul interesului pe care 
adultul îl dovedeşte faţă de iniţiativele şi de activităţile 
copilului şi al timpului pe care i-l consacră (fără să-l 
sufoce şi fără să fie el însuşi sufocat). 

În afară de aceasta, copilul are nevoie să simtă că 


este o sursă de bucurie şi de satisfacţie pentru părinţii 
lui, că are valoare pentru ei. Arată-i că tu crezi în el, că 
este important pentru tine, pe scurt, exprimă-ţi fericirea 
de a-l avea aşa cum e. li vei oferi o imagine valorizantă în 
care se va putea identifica. 

2. Lasă-l să te iubească 

Să fii amabil, să faci gesturi de dragoste faţă de 
părinţii tăi fără a fi respins este de asemenea o garanţie 
a încrederii în sine, în propriile capacităţi de a da în 
schimb şi nu numai de a primi. Dacă refuzi afecțiunea 
copilului tău, dacă îl respingi în momentul în care ţi se 
aruncă în braţe, îţi oferă un desen, îţi propune să te ajute 
să faci o prăjitură sau să puneţi masa înseamnă să-i arăţi 
că te deranjează şi că nu e dorit. De multe ori părinţii se 
plâng de lipsa de atenţie a copiilor, dar uită că, în 
general, n-au ştiut să le recunoască şi să le încurajeze 
dorinţa de a participa. Dimpotrivă, acceptă să-ţi dea 
dovezi de afecţiune prin străduinţa de a fi serviabil, de a 
participa la viaţa de familie (chiar dacă este 
neîndemânatic). Aceasta va insufla încredere copilului, 
care se va simţi recunoscut ca membru al familiei, iubit 
şi tratat ca atare. 

3. Îndrumă-l şi dirijează-l 

Copilul are nevoie, după cum am văzut mai sus, săi 
se pună limite, să i se fixeze reguli de conduită, ca să se 
poată construi, adapta la viaţa în societate şi a se 
solidifica, deci pentru a dobândi un bun potenţial de 
încredere în sine. Un comportament educativ, orientat 
pozitiv, trebuie să enunţe Legea şi să includă interdicții: 

— Are importanţă care: există interdicții bune care 
oferă copilului repere (să respecte intimitatea părinţilor, 
să nu fie violent, să nu fure, să nu mintă...), îl feresc să 
se simtă umilit în faţa altuia sau să se afle în pericol. 
Există şi interdicții rele care îi zdrobesc, îi distrug 
individualitatea, spontaneitatea şi curiozitatea (să fie 
împiedicat să-şi aleagă prietenii, să-şi aranjeze camera, 
să-şi cheltuie după poftă banii de buzunar, să se îmbrace 


cum vrea...); 

— Are importanţă cum: este vorba de exprimarea 
unui nu ferm, însoţit de o privire sigură, de explicarea 
motivaţiei refuzului, însă fără justificări excesive, şi de 
aplicarea pedepsei promise, evitând să te enervezi şi să 
ajungi să loveşti copilul. 

Dacă  interzicem nu înseamnă că nu iubim. 
Dimpotrivă, un părinte „suficient de bun” va dori să aibă 
un copil cât mai bine înarmat în faţa provocărilor vieţii. 
Nu ne putem dori ca el să fie lăsat pe seama lui, a 
instinctelor şi violenţei lui lăuntrice, cu alte cuvinte, pe 
seama  angoaselor şi singurătăţii lui. Un părinte 
demisionar nu este liniştitor pentru copil. El îi prezintă 
lumea ca pe o junglă fără credinţă sau lege în care 
câştigă cel mai puternic, iar cel mai slab nu va fi în stare 
să reziste nici dificultăţilor, nici eşecurilor. Nu îl învaţă 
respectul faţă de ceilalţi. Copilul, ignorând ce trebuie să 
facă pentru a fi apreciat, se va simţi nelalocul lui, 
pierdut, criticat, deseori izolat sau respins. Să fii ferm cu 
un copil înseamnă să-i faci un serviciu; înseamnă să-i 
permiţi să se controleze, să se adapteze, să se 
securizeze. Înseamnă să-i spui „Nu eşti atotputernic, nu 
poţi realiza totul”, să-i permiţi să facă ucenicia necesară 
a constrângerilor şi frustrării, să renunţe puţin câte 
puţin să-şi satisfacă pe loc poftele, altfel va fi în 
permanenţă frustrat de realitate. Pe de altă parte, după 
cum remarcă Françoise Dolto, totul depinde de vârstă: 
„(autoritatea) înseamnă momentan a interzice pentru a 
proteja copilul, o vreme, de dorinţele pe care nu şi le 
poate asuma încă. Şi i se poate explica asta. Increderea 
lui în adult va fi cu atât mai mare”. Ea insistă şi asupra 
importanţei exemplului, care îl învaţă respectul faţă de 
ceilalţi şi faţă de viaţă. Este zadarnic să vrei să impui 
reguli pe care tu însuţi nu le respecţi. Copiii, mai ales cei 
foarte mici, imită cu uşurinţă comportamentul adulţilor. 
Elimină-l pe „Fă ce spun, nu face ce fac eu”. Este 
destabilizator şi insecurizant pentru un copil să-şi audă 


tatăl spunând cuvinte grele şi să nu aibă dreptul să le 
spună şi el, să-şi audă părinţii cum se ceartă şi să nu aibă 
dreptul să tipe, să-şi vadă părinţii minţind în vremele lui 
îi este interzis s-o facă etc. Arată-i că eşti ataşat de reguli 
în care crezi şi că eşti hotărât să-l faci să le 
împărtăşească. 

4. Incurajează-l 

Educaţia îl ajută şi ea pe copil şi să acumuleze 
experienţe, îl susţine în eforturile şi în dificultăţile lui, îi 
dă treptat oportunitatea de a deveni independent şi 
încrezător în el. Este o formă de recunoaştere a valorii şi 
a posibilităţilor lui de dezvoltare. 

Să ai o perspectivă pozitivă asupra centrilor de 
interes ai copilului tău. Nu arunca doar un ochi grăbit la 
ce-ţi arată, nu asculta cu o ureche distrată când îţi 
povesteşte o zi pentru el pasionantă. Dă-i sentimentul că 
te interesează ce iubeşte, ce-i place. În acelaşi timp, nu-l 
satura cu activităţi care te atrag pe tine. Mai întâi 
ascultă-l, observă-i gusturile şi entuziasmele, stimulează- 
i curiozitatea. În măsura posibilului, oferă-i tipul de 
activitate care-i convine şi care-i va îmbogăţi domeniul 
realizărilor. 

„Pozitivează-i” acţiunile. Înmulţeşte cuvintele care îl 
incită să se angajeze şi să acţioneze. „Eşti pregătit s-o 
faci singur. Ştiu că poţi s-o faci. Poţi să mai încerci o 
dată. Am încredere în tine”. Aceste fraze, fixate în 
spiritul lui, îi vor servi de trambulină când va trebui să 
hotărască asupra unei acţiuni. „Pot reuşi pentru că tata 
(sau mama) mi-a spus că pot s-o fac”. 

Incurajează-l să colaboreze, să dobândească 
sentimentul grupului şi al activităţilor în comun, mai 
degrabă decât să-i lauzi meritele competiției 
înverşunate. Ceilalţi nu sunt nişte adversari care trebuie 
combătuţi şi distruşi cu orice preţ. În loc să-i spui mereu 
că trebuie să fie cel mai bun, învaţă-l mai curând 
avantajele cooperării. Favorizează, de câte ori poţi, 
frecventarea altor copii. Descoperirea indivizilor de 


aceeaşi vârstă, venind dintr-un univers diferit, dezvoltă 
capacităţile de deschidere spre ceilalţi, spre lume, duce 
la tolerarea particularităţilor fiecăruia şi la găsirea 
propriului loc printre ei. Copilul învaţă astfel că 
exteriorul nu este la fel ca acasă. Schimburile, relaţiile 
pot varia, ceea ce incită copilul să se descentreze. 

În acelaşi timp, învaţă-l să se apere, stimulează-i 
instinctul de conservare. Dacă este atacat, nu trebuie să 
rămână dezarmat şi inert. Unii copii nu ştiu cum să 
reacționeze la insulte, pur şi simplu pentru că nu li s-a 
spus că aşa ceva există sau pentru că le-au fost lăudate 
virtuțile pasivităţii. Învaţă-l auto-apărarea: jucaţi acasă 
roluri (fiecare e la rândul lui agresor/agresat) şi găsiţi 
împreună parade, răspunsuri, plezanterii care pot fi de 
folos într-o bună zi, la nevoie. 

Nu-i remarca doar eşecurile sau punctele slabe, în 
detrimentul reuşitelor în alte domenii. Dacă este slab la 
franceză şi bun la matematică, nu-i reproşa exclusiv 
notele proaste. Gândeşte-te şi să-l feliciţi pentru cele 
bune. Altfel, se va concentra asupra lipsurilor, lacunelor 
şi, din dorinţa de perfectionism, nu va mai ajunge să fie 
satisfăcut de ceea ce îi reuşeşte. In acelaşi mod, laudă-l 
pentru ordinea, perseverenţa, hărnicia în muncă, buna 
stăpânire a limbii, performanţele fizice, independenţa lui 
şi nu numai pentru succesele şcolare. 

Când îţi vorbeşte despre im proiect sau îţi arată una 
dintre realizările lui, alungă frazele asasine, cuvintele 
care rănesc: „Nu am timp”, „Lasă-mă în pace”, „Eşti o 
nulitate”, „Ce oroare mai e şi asta?”. Incepe prin a-i 
spune că după părerea ta încercarea lui este interesantă, 
chiar dacă veţi relua împreună lucrurile şi veţi reflecta 
împreună cum să-i aduceţi îmbunătăţiri. 

Nu-l ridiculiza denunţându-i greşelile în public. Se 
va simţi umilit, devalorizat şi trădat. Işi va pierde 
încrederea în tine şi va renunţa rapid la orice fel de 
activităţi. Nu-ţi formula  reproşurile  criticându-i 
persoana, în stilul „Eşti un incapabil, eşti rău”, spune-i 


mai bine: „Nu-mi place deloc ce-ai făcut”, cuvinte care se 
adresează actelor lui şi nu lui ca individ. 

Fără să-i supraestimezi aspectul fizic, susţine-l în 
această privinţă. Incurajează-l să se aprecieze din punct 
de vedere fizic, nu-i spune: „Eşti prea gras, prea slab, te- 
ai tuns îngrozitor, semeni cu burtica ta, avea un nas 
urât”. Copiii sunt foarte sensibili la mesajele negative 
despre corpul lor şi dezvoltă deseori complexe care le 
strică viaţa. 

5. Lasă-i o marjă de libertate 

Copilul, care de altfel se conformează regulilor, 
trebuie să-şi găsească amprenta proprie, dovedind cine 
este. Nu există cercetare sau experiment fără iniţiative 
individuale şi deci fără libertate. Părinţii nu trebuie să 
impună copilului un jug, asta însemnând că trebuie să-l 
lase în pace, să aibă un spaţiu al lui, prieteni, jocuri, 
interese proprii. El are nevoie de consideraţia şi de 
discreţia părinţilor pentru a deveni el însuşi, astfel încât 
aptitudinile să i se poată exprima liber. După cum arată 
şi Winnicott*: „Lăsaţi-vă copilul să aibă un colţ de 
cameră sau un dulap sau un perete pe care să-l 
murdărească, aranjeze, decoreze după cum are chef”. 

Evită să-ţi proiectezi visele asupra lui, altfel va 
crede că nu-l poţi accepta aşa cum este. Pentru a fi iubit, 
se va mula după aceste pretenţii mai mult sau mai puţin 
implicite. Se va simţi obiect şi nu subiect, având 
misiunea de a reuşi în ceea ce ai visat pentru tine însuţi. 
Dacă nu reuşeşte, se va simţi şubred, vinovat şi, oricum, 
inexistent. 

Nu vorbi, nu gândi în locul lui. Un copil care învaţă 
să gândească şi să reacționeze prin el însuşi dezvoltă o 
încredere în propriile posibilităţi de a se exprima, a 
gândi şi a reacţiona. Dacă nu, va deveni o maimuţă 
savantă, inhibată şi dominată, incapabilă să judece şi să 
ducă la bun sfârşit ceea ce este bun pentru el. 

Tine cont de dorinţele şi de refuzurile lui. Dacă, la 
cinci ani, nu vrea să meargă în vacanţă la bunici şi să 


stea fără tine, dacă nu-i plac stridiile, dacă îi e frică de 
valuri, dacă nu-i place la cinema, nu-l contrazice, încă nu 
e pregătit. Lasă-i răgazul să progreseze în ritmul lui. De 
la copii se aşteaptă mereu să facă singuri lucruri pentru 
care nu sunt suficient de maturi sau, dimpotrivă, li se 
interzice să facă lucruri pe care le pot realiza perfect. În 
schimb, dacă refuză să meargă cu tine la bunica sau să 
te însoţească într-un weekend la ţară, spune-i nu şi ia-l 
cu tine; altfel se va simţi abandonat lui însuşi şi îţi va 
percepe toleranța ca pe o neglijenţă, ca să nu spunem 
indiferenţă faţă de el. 

Acceptă că-şi poate asuma riscuri pe măsura lui, 
fără să-l descurajezi cu un „N-o să reuşeşti niciodată.”, 
„Eşti prea mic”. 

sau, dacă eşuează, „Ţi-am zis eu!”. Dacă îl opreşti 
sau îi descurajezi iniţiativele, va crede că lumea este 
primejdioasă, se va închide în sine şi va evita situaţiile 
care îl pot pune în dificultate”. 

6. Responsabilizează-l 

A-i da copilului nişte responsabilităţi, fără a-l face de 
ruşine sau a-l culpabiliza, înseamnă să-i spui că ai 
încredere în el, că îl consideri o fiinţă umană. Nu acţiona 
în locul lui, mai ales că un copil este mulţumit şi mândru 
să arate că poate să se îmbrace, să se încalţe, să-şi taie 
carnea, să bea, să pună faţa de masă, să se spele singur 
(chiar dacă e neîndemânatic). Bineîn-Părinţi, daţi 

teles, trebuie să ţii cont de vârsta şi de experienţa 
lui. Nu poţi cere unui copil de trei ani să-şi aranjeze 
lucrurile şi să facă curat în camera lui, dar poţi deja să-i 
propui să participe la asta în glumă: „Acuma punem totul 
în ordine; poţi să mă ajuţi şi tu”. 

Lasă-i posibilitatea acțiunilor şi  explorărilor 
personale, stârneşte-l să devină autonom şi să se 
organizeze. Gândeşte-te că într-o zi va trebui să zboare 
cu propriile-i aripi şi va avea nevoie să fi făcut un anumit 
număr de experienţe. Lasă-l să acumuleze încercări, să 


tatoneze ca să judece el însuşi ce vrea să realizeze şi 
cum să ajungă acolo. Asigură-te simplu şi cu discreţie că 
aceste sarcini sunt pe măsura lui. 

Lasă-l să-şi asume consecinţele actelor lui. Şi-a uitat 
racheta de tenis la şcoală, a uitat să întrebe la ce oră 
începea atelierul de desen, şi-a pierdut stiloul. Scoate-ţi 
din cap ideea să rezolvi tu situaţia. Ascultându-l cu o 
ureche atentă şi binevoitoare, împinge-l să se gândească 
la modul în care ar putea rezolva singur problemele. Va 
înţelege că trebuie să se bizuie şi pe el însuşi, nu mereu 
pe ceilalţi. Va învăţa să-şi dezvolte propriile metode şi să- 
şi folosească resursele. Va fi mândru de el când va avea 
sentimentul că a triumfat singur asupra unei dificultăţi. 

Lasă-l să-şi asume eşecurile. Dacă a înţeles că este 
imposibil să câştigi întotdeauna, va fi capabil şi să-şi 
relativizeze greşelile, fără să fie umilit sau îngrozitor de 
dezamăgit. Şi îşi va reveni cu atât mai uşor cu cât, după 
ce a încercat să înţeleagă motivele eşecului, data viitoare 
va fi mai bine înarmat şi întărit pentru a înfrunta 
următoarele încercări. Dar dacă vezi că e prea anxios, 
pierdut şi depăşit de situaţie, sprijină-l. 

7. Ascultă-l 

Fără a juca rolul psihiatrului de serviciu, încearcă 
să-ţi înţelegeţi copilul neavând idei preconcepute, să-l 
asculţi cu bunăvoință, şi asta de la cea mai fragedă 
vârstă. Ascultă-l vorbindu-ţi despre el, despre universul 
lui, povestindu-ţi bucuriile şi durerile lui. Fă-ţi timp şi fii 
disponibil. Asta nu înseamnă că trebuie să-l asculţi 
douăzeci şi patru de ore din douăzeci şi patru! Se poate 
foarte bine vorbi şi în timp ce aranjaţi vasele, faceţi 
cumpărături sau vă plimbaţi cu bicicleta. 

Nu aştepta să-i meargă rău ca să te ocupi de el, Fără 
a deveni indiscret, fii atent la schimbările stării de spirit 
sau de comportament pe care le remarci la el. Dacă îţi 
face confidenţe, nu încerca să-i dai imediat sfaturi sau 
să-i faci morală, lasă-l să se exprime. Dacă e fericit, 
arată-i că te bucuri să-l vezi aşa, împărtăşeşte cu el acest 


moment de bucurie. Dacă-şi dezvăluie suferința, 
dificultăţile, ezitările, nu interpreta pe loc ceea ce îţi 
spune, nu fii de la început trup şi suflet pentru sau 
împotriva lui. Dă-i timp să comunice ce are de spus cu 
vorbele, întreruperile şi tăcerile lui. Acordă-ți şi ție timp 
să înţelegi ce ţi-a spus înainte de a interveni. Uneori, 
simplul fapt că a vorbit îl va uşura. Va putea trece la alta 
ocupaţie, fă şi tu la fel. 

Dacă intervii, exprimă-te cu delicateţe şi tact. 
Fereşte-te să minimalizezi dificultăţile spunându-i: „Nu e 
grav” sau să-l culpabilizezi remarcând: „Alţii sunt mai 
nefericiti decât tine” ori să  banalizezi lucrurile 
repetându-i: „Asta-i viaţa”. Ar însemna că negi problema 
şi închizi dialogul. Lasă-l să-şi exprime suferinţa. 
Compătimeşte-l,  plânge-l,  reflectă-i sentimentele: 
„Înţeleg că... am impresia că...” (vezi capitolul X) şi 
examinaţi problema discutând împreună. 

Dacă pui întrebări, ele trebuie să fie deschise (vezi 
capitolul IV). Poţi să-i vorbeşti despre tine, despre 
propria ta experienţă la aceeaşi vârstă, dar fără să 
exagerezi. Uneori, dacă îl înţelegi prea bine pe celălalt îl 
îndepărtezi. Te pui în pielea lui, retrăieşti ceea ce ai 
cunoscut la vârsta lui şi... îi iei locul. 

Nu-ţi impune soluţiile. Spune-ţi părerea, lasă-l s-o 
exprime pe a lui sau sugerează-i să ceară şi sfatul tatii 
ori al vreunui prieten mai înţelept, apoi să se gândească 
şi să hotărască el însuşi. 

8. Vorbeşte-i 

Cuvântul este esențial, umanizează. Vorbeşte 
copilului chiar din timpul sarcinii fătul reacţionează la 
vocea părin-Fărinţi, daţi încredere copiilor voştri 169 

ţilor, iar bebeluşul o recunoaşte apoi. După naştere, 
prezintă-te, cheamă-l pe nume, spune-i ce bucurie 
înseamnă naşterea lui. Pe urmă, însoţeşte-ţi cele mai 
simple gesturi de vorbe: „O să-ţi fac baie, te spăl pe 
mâini, îţi pregătesc biberonul, îţi schimb scutecele”. 
Transpunerea în cuvinte a lucrurilor care îl privesc, a 


ceea ce faci pentru el şi cu el îl pregăteşte pentru 
comunicarea verbală, îl deschide limbajului vorbit, îl 
umanizează.  Verbalizează momentele de despărţire, 
regăsirile, absenţa prelungită din motive de serviciu a 
unuia sau altuia dintre părinţi. Vom mai reveni asupra 
acestui subiect. 

Spune-i adevărul, mai ales cu privire la naşterea lui 
de exemplu, dacă este adoptat, vorbeşte-i despre „mama 
de naştere” sau, dacă tatăl lui te-a părăsit, despre „tatăl 
de naştere”, aşa cum frumos scrie Françoise Dolto. Dacă 
eşti însărcinată, anunţă-l că aştepţi un copil (fără să te 
mire peste măsură lipsa lui de entuziasm cu privire la 
acest subiect). Nu-i ascunde boala sau moartea unei 
rudei apropiate, altfel copilul se va simţi exclus şi trădat; 
îşi va pierde încrederea în tine şi în el. 

Dar nu cădea în extrema „spune totul, indiferent 
cum”. Vorbeşte-i copilului despre ceea ce îl priveşte, 
despre ce i se întâmplă lui. Dar nu-i fă confidenţe care 
să-l sufoce. Nu este nevoie să te confesezi copilului tău, 
să-i faci mărturisiri despre viaţa ta privată. Schimbul 
este prea inegal şi seamănă a dar otrăvit. Copilul, 
neexperimentat, nu se poate detaşa pentru a înţelege şi a 
compara, nu dispune de o distanţă care să-l protejeze. 
Părinţii aflaţi în plina derivă au poate dorinţa de a se 
destăinui copilului lor. Este posibil, dar cu vorbe 
potrivite, cu precauţii. De aici şi până la a-i povesti cu lux 
de amănunte că soţia te înşală, ca şeful ţi-a propus să te 
culci cu el, că un client important te-a făcut idiot 
incompetent, că eziţi să divorţezi, este cu totul altceva! 
Poţi să-i dezvălui unui copil că eşti trist şi preocupat, 
altfel riscă să se simtă responsabil pentru asta, dar nu 
trebuie să-l obligi să-şi asume toate problemele şi 
neliniştile tale. 

Aceste componente educative, centrate pe 
afecţiune, protecție, libertate şi autoritate, sunt 
indispensabile pentru a dobândi o încredere în sine 
solidă. S-a constatat că un copil care a beneficiat de ete 


poate interioriza sentimentul de siguranţă necesar 
dezvoltării sale. El se găseşte pe drumul spre 
independenţă, doreşte să crească şi să se degajeze 
treptat de legătura exclusivă care îl ataşează de părinţi. 
Capabil să-i iubească şi să împărtăşească dragostea pe 
care o primeşte de la ei, este în măsură să-i asculte, 
afirmându-se totodată pe sine. 

Copilul se adaptează lumii exterioare, de care s-a 
apropiat fără anxietate, cu ajutorul sprijinului securizant 
al familiei. Rezistenţa lui la probleme este suficientă 
pentru a le accepta şi a se pregăti să le depăşească. Este 
orientat spre viitor, activ, perseverent în atingerea 
scopurilor sale, capabil să se apere, respectând în acelaşi 
timp drepturile celorlalţi. Deseori se dovedeşte mai 
sociabil, mai popular cu condiscipolii lui şi mai dinamic. 

Perioadele sensibile 

Evident că fiecare dintre aceste constante este 
satisfăcută în mod diferit în funcţie de vârsta copilului. 
Trebuie să ţinem seama de nivelul lui de dezvoltate şi, 
după cum are 3 sau 15 ani, să-i răspundem diferit. 

Fiecare fiinţă umană traversează pe parcursul 
evoluţiei sale mai multe perioade critice. Vom vedea ce 
atitudini parentale oferă copilului încredere în timpul 
acestor momente de joncțiune. 

Sevrajul şi angoasa de separare 

Sevrajul are loc între 8 şi 12 luni, perioadă în care 
sugarul devine conştient că este o persoană şi că mama 
lui este distinctă de el (mai devreme, nu făcea cu 
adevărat diferenţa între eu şi non-eu). La un copil de 
această vârstă se constată frecvent reacţii de frică la 
vederea unui chip necunoscut sau de tristeţe la plecarea 
mamei. Copilul, conştientizând individualitatea lui şi pe a 
mamei sale, descoperă posibilitatea de a fi separat de ea. 
Inţelege că această mamă, de care depinde în întregime, 
îi scapă prin absenţă, o poate pierde. Se simte atunci 
abandonat, dezarmat, lipsit de resurse, dar şi pornit 
împotriva mamei care nu se află mereu lângă el. În 


acelaşi timp, poate avea sentimentul că manifestările lui 
de furie sunt cauza despărțirii, chiar a dispariţiei mamei 
şi atunci resimte o puternică vinovăţie. Asemenea reacţii 
de neputinţă şi  culpabilitate stau la originea 
manifestărilor depresive, aduse la viaţă mai târziu de un 
doliu sau de despărţirea de o fiinţă iubită. 

In anii '50, doctorul Spitz descrie la sugar o stare 
depresivă majoră, pe care o numeşte „sindrom de 
hospitalism”, apărând în urma absenței prelungite a 
mamei: „Privarea afectivă este la fel de periculoasă 
pentru sugar ca şi privarea alimentară”, conchide el. In 
câteva luni, sugarul refuză orice contact, nu mai 
mănâncă, rămâne inert şi apatic. Este evident că 
asemenea cazuri patologice sunt rare, dar, cu toate 
acestea, trebuie luate anumite măsuri de precauţie 
pentru a evita ca bebeluşul tău să fie afectat de acest 
moment şi să-şi piardă încrederea în tine. 

El trebuie să ajungă să accepte că mama îi este 
exterioară şi să-şi stăpânească agresivitatea. Va 
interioriza astfel imaginea unei mame iubitoare şi 
dătătoare de siguranţă, şi asta cu atât mai mult cu cât va 
înțelege că absentele ei nu sunt definitive. 

După cum aminteşte Winnicott, sevrajul trebuie să 
aibă loc în bune condițiuni. Este preferabil să se evite 
sevrarea copilului în absenţa mamei sau în timpul unei 
mutări. Sevrajul poate fi progresiv. Bebeluşul, care 
suportă să fie sevrat în timpul zilei, poate avea nevoie 
pentru un timp de un supt seara. Este şi epoca apariţiei 
„obiectului tranziţional”, obiect de pluş, material textil, 
moale şi dulce, care joacă un rol defensiv împotriva 
angoasei de separare. Pentru copil este important să-l 
poată păstra lângă el, să-l simtă, să-l atingă (chiar dacă e 
murdar, nu-l spălaţi prea des şi nu-l înlocuiţi, în afară de 
cazul în care îşi alege el altui). Acest obiect îi aduce 
consolare, siguranță, încredere şi reprezintă o 
experiență de continuitate în învăţarea separării. 

După părerea lui Françoise Dolto, experienţele de 


separare trebuie întotdeauna exprimate în cuvinte; 
cuvintele rămân şi în absenţa celui sau celei care le-a 
rostit: „Mă duc la cumpărături, mă duc la serviciu, te las 
cu dădaca, mă întorc imediat, o să mă gândesc la tine 
etc”. La fel, când îl laşi la creşa sau, mai târziu, când va 
merge la grădiniţă, vorbeş-te-i despre ce va găsi acolo: 
„O educatoare, prieteni, jocuri etc.” 

Chiar dacă plânge când îi spui la revedere, nu pleca 
pe ascuns data viitoare, lasă-l să-şi exprime tristeţea. 
După una sau două experienţe, va înţelege că te întorci şi 
continui să-l iubeşti. Dacă, după o despărţire, copilul se 
îmbufnează, nu te mira, nu-i face reproşuri, mai bine 
spune-i: „Te-ai supărat, înţeleg, dar, vezi tu, acuma sunt 
aici”. Şi totul se va aranja după ceva timp. 

Perioada lui nu 

Este o perioadă importantă pe parcursul căreia 
copilul începe să exploreze mediul din imediate lui 
apropiere. Nu mai este un bebeluş dus în braţe şi care 
depinde de alţii pentru a se deplasa. El merge, se 
delectează cu noua sa autonomie şi atinge totul. În 
acelaşi timp, îşi exprimă nevoia de stăpânire şi de 
independenţă prin „nu-uri” sistematice. Se instalează în 
rolul de opozant. Refuzând, îşi afirmă individualitatea, 
dovedeşte că există. Această atitudine şi acest nou 
comportament îi irită pe părinţi şi le provoacă nelipsitele 
şi veşnicele: „Nu face asta, nu pune mâna pe asta”. 

Atât pentru părinţi, cât şi pentru copil, este marea 
epocă a lui „nu”, care poate deveni rapid foarte 
conflictuală, mai ales că perioada corespunde uceniciei 
proprietăţii care, dacă se parcurge prea devreme şi prea 
direct, poate traumatiza copilul. Când părinţii lasă să se 
instaleze raporturi de forţă sau folosesc şantajul afectiv 
pentru ca să se facă ascultați: „Dacă nu faci asta, mama 
sau tata nu te mai iubeşte”, copilul va deveni fie rebel, 
fie complet pasiv, modelat după voinţa lor şi, în orice caz, 
puţin încrezător şi lipsit de autonomie. 

Ceea ce nu înseamnă că trebuie să permitem totul 


copilului. Dimpotrivă, trebuie impuse nişte interdicții, 
trebuie să-i spunem şi să-i arătăm că nu suntem mereu 
de acord cu el. Dacă îşi petrece timpul deschizând uşa 
apartamentului, aplecându-se peste ferestrele deschise, 
dacă se repede la prizele electrice, la cratiţele fierbinţi, a 
venit momentul să ne dovedim autoritatea, este o 
chestiune de supravieţuire. La această vârstă, copiii nu 
au conştiinţa pericolului, trebuie deci să li se arate ce 
înseamnă el şi să fie protejaţi faţă de ei înşişi, 
explicându-li-se ce face rău, ce nu face rău şi de ce. 

Se pune problema, de asemenea, să asistăm copilul 
în explorările lui, consacrându-i ceva timp pentru a numi 
obiectele pe care le atinge, a-i explica la ce folosesc şi a 
le compara cu alte obiecte: „Asta e o lingură de supă, de 
ciorbă, există şi unele mai mici, ascuţite, rotunde; asta e 
o furculiţă cu care se iau carnea şi peştele; asta e o cutie 
în care se pune carnea la frigider etc.” 

Ca regulă generală, încearcă să fii ferm, dar 
înţelegător (anunţă copilul cu puţin timp înainte că 
trebuie să renunţe la o activitate ca să facă altceva, de 
exemplu că trebuie să se oprească din joacă şi să vină la 
masă). Străduieşte-te să nu-l auzi când îţi spune de zece 
ori la rând „nu”, pune-ţi „dopuri în urechi” sau 
orientează-l spre alte activităţi. Nu uita de avantajele 
parcului unde micuțul se poate distra, fiind totuşi 
aproape de tine, cu condiţia să nu fie lăsat acolo toată 
ziua. 

Treptat, copilul va căpăta încredere în sine, în 
capacităţile lui şi nu va mai avea atâta nevoie să se 
opună ca să demonstreze că este diferit de tine. Va putea 
accepta regulile care i se impun şi să profite de 
autonomia lui pe cale de a se naşte. 

Perioada vedipiană 

Este epoca (de la 3 la 5 ani) în cursul căreia copilul 
devine conştient de identitatea lui sexuală. El descoperă 
că fetele şi băieţii sunt diferiţi, îşi pune întrebări şi 
construieşte tot felul de teorii fanteziste pe subiectul 


respectiv. În acelaşi timp, cere părinţilor lămuriri cu 
privire la chestiune, urmate curând de întrebări despre 
originea şi conceperea lui: „Unde am fost înainte să fiu 
aici? Cum se fac copiii? etc”. In prezent, există o mulţime 
de cărţi care vorbesc despre curiozitatea sexuală a 
copiilor şi le oferă răspunsurile de dat. Nu vom mai 
reveni asupra acestui subret. 

Totuşi, este important să reținem că nu trebuie să-i 
spunem orice (altfel, mai târziu, copiii îşi vor pierde 
încrederea, dându-şi seama că au fost minţiţi), nici să-i 
saturăm cu explicaţii în termeni savanţi şi complicaţi. 
Vorbeşte-le simplu, în cuvinte concrete, folosind imagini, 
comparații cu natura (fecundarea şi organele sexuale ale 
plantelor, de exemplu). Dacă i se dau răspunsuri 
satisfăcătoare, copilul îşi va îndrepta interesul spre 
exterior, cu întrebări de genul „Ce e asta? La ce foloseşte 
asta? Cum a fost făcută asta?”. Astfel, se descentrează şi 
devine mai realist, mai obiectiv. Este timpul să ieşi cu el, 
să favorizezi întâlnirile cu alţi copii, să-i citeşti şi să-i 
spui poveşti, pe scurt, să-i dai dorinţa de a explora cu 
încredere lumea. 

Cu atât mai mult cu cât copilul a trăit, simultan, o 
iubire intensă pentru părintele de sex opus şi o gelozie la 
fel de intensă pentru părintele de acelaşi sex şi trebuie 
să accepte interdicţia incestului. Băieţelul trebuie să 
admită că mama este soţia tatălui său şi că nu se poate 
căsători cu ea (şi invers pentru fetiţă), ceea ce i se 
explică prin: „Nu poţi deveni soţul mamei tale, sau soţia 
tatălui tău, este imposibil. Aşa e viaţa. Noi, părinţii tăi, 
am trecut prin acelaşi lucru. Dar mai târziu, când vei fi 
mare, vei putea avea şi tu o soţie sau un soț”. 

Puțin câte puţin, mulţumită interdicţiilor exprimate 
şi aplicate de părinţi, precum şi perspectivelor paralele, 
copilul va depăşi gelozia oedipiană pentru a câştiga în 
siguranţă şi în maturitate. Luând adultul drept model 
(băieţii se identifică cu imaginea paternă, fetele cu 
imaginea maternă) şi dorind să-şi depăşească 


inferioritatea, să egaleze adultul, copilul îşi va spori 
abilitatea motrice şi verbală, cunoştinţele, activităţile. 
Astfel, rezolvarea complexului Oedip va fi punctul de 
pornire al curiozităţii intelectuale, al interesului pentru 
lume şi ceilalţi, al naşterii unei conştiinţe morale. 

Adolescenţa 

Este perioada în care toată lumea se plânge de lipsă 
de comunicare şi de înţelegere reciproce părinţii de 
adolescenţi, copiii de părinţi: părinţii mei/copiii mei trec 
de la o extremă la alta, sunt nedrepţi, tranşează prea 
repede, judecă greşit, nu mă ascultă, nu-mi vorbesc etc. 

În adolescenţă, totul se schimbă în corp şi în cap. O 
bulversate care modelează o nouă identitate, antrenează 
reacţii şi dorinţe de adult; dar trezeşte şi incertitudini în 
raport cu sine, cu imaginea proprie, cu viitorul. Este 
perioada întrebărilor metafizice despre viaţă, moarte, 
lume, iubire, prietenie; perioada lui „Cine sunt eu?”, a 
jurnalelor intime cărora li se poate încredința totul. În 
acelaşi timp, valorile familiale sunt repuse în discuţie, 
părinţii sunt considerați nişte bătrâni  „înapoiaţi”, 
autoritari şi depăşiţi. Adolescentul aspiră să-şi trăiască 
viaţa, visează să se emancipeze de familie şi de trecut. 
Vrea să iasă din statutul de copil, să se îndepărteze de 
casă, să găsească noul în altă parte. 

Părinţii resimt deseori ca pe o ingratitudine această 
revolta împotriva lor şi a valorilor lor. Ei suportă cu greu 
să fie judecaţi, criticaţi, puşi sub semnul întrebării. Se 
simt depăşiţi, lasă lucrurile în voia lor şi demisionează 
sau au tendinţa de a-şi înăspri autoritatea şi a-i face pe 
adolescenţi să simtă că nu au niciun drept. Aceştia se 
enervează: îi exasperează să fie trataţi în continuare ca 
nişte copii, să se simtă o cantitate neglijabilă, iar 
tensiunea dintre generaţii creşte până la explozie. Sau şi 
mai rău: în 1999, s-au înregistrat 40.000 de tentative de 
sinucidere la adolescenţi şi o mie de sinucideri „reuşite”. 

Această situaţie rezidă în ceea ce Patrice Huerre 
numeşte paradoxul adolescentului: „Sunt destul de mare 


ca să mă descurc singur, ştiu ce vreau... dar, mai ales, nu 
mă luaţi cu totul în serios”. Altfel spus, acordaţi 
importanţă aspirațiilor mele, dar nu mă lăsaţi să cad. 

Este momentul să-ţi aminteşti de propria ta 
adolescenţă pentru a-i înţelege şi ajuta mai bine. Te-ai 
confruntat cu aceleaşi dificultăţi, gândeşte-te la asta. Dar 
nu uita că eşti şi părinte şi că ai trecut de cealaltă parte 
a baricadei. Nu poţi fi prietenul copiilor tăi, nu poţi nici 
să-ţi laşi braţele în jos, nici să faci pe autoritarul. Trebuie 
să găseşti distanţa potrivită: să fii suficient de prezent 
fără a deveni nici alienant, nici intrusiv. Este dificil. 

Autoritatea părinţilor trebuie să existe şi să reziste; 
chiar dacă adolescentul i se opune şi o contestă, el se 
sprijină pe ea. Are nevoie de soliditate, nu se poate baza 
pe vid. 

Impune-i principii care au un sens şi nu pentru a-ţi 
demonstra puterea: respectă regulile vieţii de familie, 
orarele şi spaţiile comune. Cât despre spaţiile private, le 
ai pe ale tale, respectă-le pe ale lui, camera, lucrurile, 
intimitatea lui. 

Exersează autoritatea negociată prin consultare 
comună, dialog şi diplomaţie. Foloseşte oferta de 
compromis (vezi capitolul IV) şi umorul, nu lua totul în 
serios. Instaurarea unui schimb de idei autentic cu 
adolescentul îi insuflă încredere, mai degrabă decât 
ruşine şi vinovăţie. Înseamnă să-i permiţi să reflecteze şi 
să se simtă responsabilizat, să-l ajuţi să se dezvolte şi să 
înflorească. 

Dacă preferă să se destăinuie altora, nu te supăra. 
Ca părinte, vrei să continui să te ocupi de tot, dar trebuie 
să respecţi grădina lui secretă. Copilul tău se 
emancipează, trebuie să suporţi această idee. Nu mai 
eşti şi nu vei mai fi niciodată centrul existenţei lui. 

Asta nu trebuie să te împiedice să-ţi explici propriile 
limite. „Nu sunt de acord să te întorci pe scuter la unu 
dimineaţa, am fost îngrijorat”. Spune clar ce aştepţi de la 
el, ce gândeşti, fără falsă vinovăţie şi fără să cedezi 


şantajului.  Asumă-ţi propriile credințe, propria 
moralitate, chiar dacă vei fi considerat un învechit. Ţine-i 
piept, acceptă-i indignările, exasperările, îmbufnările şi 
tolerează discuţiile inevitabile şi salutare. 

Dacă nu reacţionezi, adolescentul, încântat pe 
moment, va fi angoasat pe termen mediu. Este liniştitor 
să fii controlat. 

Rolul părinţilor descreşte pe măsură ce copilul se 
măreşte. Dar un sondaj recent publicat în ziarul Le 
Monde, în legătură cu tinerii între 15 şi 24 de ani, arată 
că 82% dintre cei chestionaţi declară că familia este 
foarte importantă pentru ei, înaintea prieteniei, banilor 
sau dragostei. 

Un ultim sfat: nu uita tot ce ai aflat în capitolele 
precedente şi poţi aplica în educaţia copiilor tăi pentru a 
le da încredere în sine. 

Capitolul XII 

Copii, daţi încredere părinţilor voştri în vârsta 

Speranţa de viaţă creşte, ceea ce este cu atât mai 
bine; apar însă numeroase probleme, mai ales cea a 
îmbătrânirii populaţiei. Intre 2000 şi 2020, populaţia de 
peste 50 de ani va creşte cu 75%; în 2040, Franţa va 
putea număra zece milioane de persoane în vârstă de 
peste 75 de ani. Astfel, vor coexista patru sau cinci 
generaţii, laolaltă cu tensiunile pe care acest lucru le 
presupune, cu divergenţele de atitudine şi de interese pe 
care le implică. Creşterea numărului persoanelor 
vârstnice ridică o problemă socială prevederea măsurilor 
de protecţie socială şi de sănătate -, dar şi o problemă 
individuală şi familială. 

Cum să dăm sau să redăm încredere părinţilor 
noştri când încep să se şubrezească? Cum să ne păstrăm 
încrederea în ci când încep să se deterioreze? 

Părinţii noştri îmbătrânesc 

„A fi bătrân înseamnă mai ales să te simţi ca atare 
sau să te comporti ca atare sau să fii recunoscut ca atare 
de ceilalţi - şi asta în funcţie de imaginea pe care şi-o fac 


despre noi” „precizează geriatrul P Albous. Când 
îmbătrânim, le amintim celorlalţi neplăcuta trecere a 
timpului, rapiditatea şi 

violenţa ei. Le oferim imaginea propriei lor 
bătrâneţi. În plus, o persoană vârstnică se ipostaziază ui 
oponent faţă de idealul „tinereţe, tonus, frumuseţe” al 
societăţii noastre contemporane. Lucru dificil de 
suportat, dacă nu cumva intolerabil. 

Pe plan personal, să-ţi vezi părinţii îmbătrânind, 
devenind vulnerabili,  degradându-se înseamnă o 
încercare greu de acceptat. Ei nu mai sunt cei pe care ni- 
i închipuiam, nu-şi mai seamănă lor înşişi şi nu-şi mai 
îndeplinesc funcţia de părinţi. Inconştient, le reproşăm 
că nu mai sunt ei înşişi, solizi, independenţi... liniştitori. 
Şi totodată că nu sunt perfecţi, nemuritori, aşa cum ne 
dorim în secret să devenim. les la suprafaţă vechile 
ranchiune, legate de părinţii egoişti, niciodată prezenţi 
când e nevoie de ei, absenţi şi indiferenți. Simultan, 
renasc  angoasele de separare, de abandon, 
incertitudinile şi nesiguranța. 

Ne supărăm pe noi înşine pentru că suntem supăraţi 
pe ei. Vechea vinovăţie se profilează la orizont: am făcut 
destul pentru ei? Reapare lipsa de încredere: vom fi la 
înălţime să ne ocupăm de ei? 

Patricia, care are 50 de ani, vorbeşte despre mama 
ei, pensionată de ceva timp. „Ea, altă dată atât de 
independentă, nu poate să mai ia nici măcar o hotărâre 
fără să mă întrebe. Imi telefonează de zece ori pe zi, 
vorbeşte ore întregi despre problemele ei, fără să se 
preocupe de ale mele şi de ale nepoților ei. Şi-a păstrat 
caracterul urât şi mă contrazice când îi propun vreo 
soluţie. Nu ştiu ce să fac, îmi petrec mare parte din 
timpul liber cu ea, în detrimentul copiilor, al soţului meu. 
Am impresia că nu mă port niciodată suficient de bine, că 
nu sunt de ajuns de prezentă, că nu o mulţumesc 
niciodată. Sunt supărată pe egoismul ei şi, în acelaşi 


timp, consider că sunt nedreaptă în ce o priveşte. N-am 
dreptul s-o judec, a făcut atâta pentru mine când eram 
tânără”. 

Toate relaţiile cu părinţii noştri sunt repuse în 
discuţie. Forţa lor s-a transformat în slăbiciune, 
autonomia lor în dependenţă, siguranţa lor a devenit 
perplexitate,  solicitudinea indiferență, generozitatea 
zgârcenie. Abundă mărturiile adulţilor care n-au putut 
niciodată să accepte îmbătrânirea părinţilor lor, care nu 
s-au pregătit pentru această experienţă, care se simt 
dezorientaţi şi depăşiţi. Ei trec prin diferite stadii: de la 
angoasă, nelinişte, nerăbdare, exasperate, reticenţă până 
la re-muşcări şi resemnare. 

Raphael, 45 de ani, descrie durerea care l-a invadat 
când şi-a văzut tatăl, operat de curând, mergând cu paşi 
mici. „Şi de atunci nu şi-a mai revenit. Tatăl meu, atât de 
iute, atât de impetuos, nu mai iese din casă, stă toată 
ziua la televizor. Asta mă scoate din minţi”. 

Fabrice, 53 de ani, îşi aminteşte de mama lui, atât 
de frumoasă, atât de seducătoare, care s-a delăsat de la 
moartea soţului ei şi se plânge de toate. „Sunt clipe când 
mă exasperează cu pretenţiile ei, este un adevărat tiran 
şi o vizitez din obligaţie”. 

Roberte, 40 de ani, regretă epoca în care părinţii ci 
mergeau la teatru, la cinema, plecau în străinătate. 
„Erau atât de vii şi de interesanti. Petreceam ore întregi 
discutând. Acum s-ar spune că au demisionat, sunt 
indiferenți, moleşiţi, neglijenţi. I-am luat cu totul în grija 
mea ca să evit catastrofele”. 

Raporturile s-au inversat. Simţim că părinţii nu ne- 
au cerut niciodată atât de mult: au nevoie de iubirea, de 
fidelitatea, de înţelegerea, de prezenţa noastră, de 
ajutorul şi de îngrijirile noastre. Uneori, chiar şi 
autoritatea îşi schimbă tabăra. lată-ne deveniți părinţii 
părinţilor noştri! 

Trebuie să facem faţă, chiar dacă aceste noi legături 
ne apasă şi ne neliniştesc, până acolo încât ne temem că 


ne pierdem libertatea. Avem o datorie faţă de părinţii 
noştri, care se intensifică în raport cu gradul lor de 
dependenţă. Suntem hotărâți să ne-o asumăm, să ne 
devotăm ei. 

Dincolo de amestecul confuz de afecţiune, datorie şi 
dezorientare, există şi plăcerea tulbure de a fi părintesc 
cu părinţii tăi. De a-i cocoloşi, de a-i copleşi cu atenţii, 
cadouri, într-un cuvânt de a-i supraproteja. Asigurăm 
schimbarea ştafetei, devenim capul familiei, gândim şi 
acţionăm în locul lor. Acest transfer de responsabilitate, 
această punere sub tutelă, nu este oare deseori un mod 
de a fi în avantaj la scor şi o revanşă asupra relaţiilor 
trecute? în orice caz, de la supraprotecţie la infantilizare 
nu este decât un pas. 

Lucy povesteşte zâmbind că-şi ceartă tatăl pe 
acelaşi ton şi cu aceleaşi cuvinte ca acelea folosite de el 
când era ea mică. Dar se duce să-l vadă de zece ori pe zi, 
îi târguieşte, îi găteşte, îi face curat, îl îmbracă, îi citeşte 
ziarele şi se gândeşte să-l ia la ea cât de curând. 
împiedicându-l să ducă o viaţă normală, Lucy şi-a 
deposedat oarecum tatăl de dreptul de a fi autonom, îl 
protejează atât de tare încât el a adoptat statutul unui 
sugar. 

Supraestimarea, ca şi subestimarea capacităţii 
părinţilor de a se descurca este o eroare. A-i exclude şi a- 
i abandona sub pretextul că se descurcă foarte bine 
singuri este o cruzime, dar a decide, arbitra, tranşa, 
impune, sub pretext că ei îmbătrânesc, este periculos şi 
alienant. 

Atunci ce-i de făcut ca să le păstrăm demnitatea şi 
încrederea în sine? 

Incredere în sine ia orice vârstă 

— În primul rând, să păstrăm legăturile de afecţiune 
cu ei. 

Părinţii neglijaţi, abandonaţi, respinşi se degradează 
mai repede decât cei înconjurați de atenţie. Nimic nu 
ţine locul iubirii celor apropiaţi, micilor atenţii, 


telefoanelor regulate, ani versărilor şi Crăciunului în 
familie. 

Noemie, 78 de ani, are patru copii şi cincisprezece 
nepoți. Este iute, radioasă, veselă, entuziastă. „Am 
mereu o prăjitură în cuptor, pentru că ei trec des pe la 
mine să mă îmbrăţişeze şi sunt toţi foarte pofticioşi. Vin 
să-mi spună poveştile lor de dragoste şi cred că le dau 
sfaturi bune”, spune ea cu o scânteie de ironie în ochi. 

— Să le evaluăm gradul de autonomie, la nevoie 
întrebând medicul de familie şi anturajul (coafeză, 
vânzători, maseur) ce părere au. 

Marie-Noelle observă că Henriette, mama ei, care va 
împlini 88 de ani, nu mai înţelege foarte bine ce i se 
spune. Se nelinişteşte şi telefonează medicului de 
familie. Acesta o sfătuieşte să-i facă mamei o 
audiogramă. Ceea ce permite descoperirea unei scăderi 
a auzului. Henriette poartă acum un aparat auditiv şi se 
descurcă de zece ori mai bine ca înainte. 

— Nu-i supraproteja, altfel regresează foarte repede 
şi se comportă ca nişte copii total neajutoraţi. Nu 
încuraja condu-i tele de tipul „lasă-mă să te las”. Dacă 
părinţii tăi se pot îmbrăca singuri, pot veni la masă, face 
cumpărături, citi, ieşi afară, îndeamnă-i să continue 
aceste activităţi. 

Victor, de 92 de ani, fără copii, locuieşte împreună 
cu o guvernantă care îi ţine companie peste zi. Aceasta 
şi-a luat concediu şi i-a ţinut locul o suplinitoare, care l-a 
îngrijit pe Victor ca pe un bebeluş. L-a spălat, i-a pasat 
mâncarea, l-a lăsat aproape în permanenţă să stea în pat. 
Victor nu mai făcea nimic singur, dormea tot timpul şi nu 
mai ieşea din casă. Când guvernanta s-a întors, a găsit 
un bătrân stafidit şi buimac. A luat iar lucrurile în mână, 
dar i-au trebuit câteva săptămâni până când Victor şi-a 
recăpătat vitalitatea şi autonomia. 

— Stimulează-i în funcţie de posibilităţile lor. Dacă le 
e greu să meargă, nu le propune să străbată pe jos 
pădurea de la Fontainebleu. În schimb, încurajează-i să 


facă legu lat înconjurul blocului. Dacă au vederea slăbită, 
cumpără-le casete cu cărţi înregistrate. După părerea 
doctorului Kachaturian, directorul Institutului american 
pentru îmbătrânire, scăderea performanţelor 
intelectuale la persoanele în vârstă arată o lipsă de 
antrenament, mat degrabă decât o pierdere a 
capacităţilor cerebrale. Ajută-ţi părinţii să-şi „folosească 
neuronii” discutând, îndemnându-i să facă parte din 
cluburi, jucând cu ei scrabble sau cărţi, de exemplu. Şi 
de ce să nu-i iniţiem în Internet? Numeroase persoane 
vârstnice îşi mărturisesc plăcerea de a naviga în reţea 
sau şi-au creat un nou grup de prieteni. Alţii ajută elevii 
aflaţi în dificultate, folosind site-ul „cyberpapy*”. 

— Să ştim să recunoaştem ceea ce se numeşte o 
„depresie de dezinvestire”, de care suferă majoritatea 
persoanelor în vârstă. Trebuie să ne ajutăm părinţii să 
treacă peste această încer Copii, daţi încredere părinţilor 

care în cursul căreia energia lor pare că diminuează. 
Ei dau impresia că se retrag şi dezinvestesc lumea 
exterioară, îşi restrâng câmpul de activitate, relaţiile, 
deplasările. Se cantonează treptat în cartierul lor, în casa 
lor, ca pentru a-şi economisi dinamismul aflat în declin. 

Incetinirea psihomotorie, cvasi obligatorie în 
această perioadă a vieții, seamănă cu o depresie, chiar 
dacă nu are nici gravitatea, nici intensitatea acesteia. 
Depresia de dezinvestire reflectă evoluția raporturilor cu 
ceilalți, cu sine şi cu lumea. Pe de o parte, ea conduce la 
o mişcare de retragere în raport cu sine şi cu anturajul, 
în perspectiva rupturii iremediabile impuse de moarte. 
Pe de altă parte, însoţeşte replierea faţă de o societate 
caracterizată de accelerarea ritmului vieţii, dominată de 
tehnologie, în care persoanele vârstnice nu-şi mai găsesc 
locul şi se simt neadaptate şi neputincioase. 

Depresia de dezinvestire poate fi scurtată dacă 
vitalitatea este suficient de puternică şi mediul familial 
menţine relaţii privilegiate. Se observă atunci o revenire 


a dinamismului şi a schimburilor afective. Cu toate 
acestea, o retragere protectoare nu trebuie tulburată 
violent. Un intervenţionism precipitat ar risca antrenarea 
unei replieri şi mai intense. Reîntoarcerea la o viaţă 
afectivă şi socială trebuie să fie progresivă. Se cuvine 
evitat activismul virulent care încearcă să salveze cu 
orice preţ persoana în vârstă, dar nu-i respectă 
defensivele. Această atitudine nedibace şi negândită 
conduce deseori la punerea în operă a unui dispozitiv de 
ajutor inoportun, care ignoră nevoile esenţiale şi 
veritabile. 

Madeleine, 84 de ani, a suferit un adevărat 
traumatism când copiii au hotărât s-o ia într-o călătorie 
după decesul soţului ei. Femeia se  crampona 
literalmente de casa ei, care devenise un ecran protector 
faţă de lumea exterioară. Nu dorea s-o părăsească şi-şi 
trăia aici tristeţea, cu amintirile şi fotografiile ei. Această 
atitudine de repliere îi uşura suferinţa şi îi îngăduia să-şi 
revină treptat. Dar copiii, neliniştiţi s-o vadă închisă în 
apartament, nu au înţeles necesitatea unei perioade de 
doliu şi au constrâns-o să iasă din refugiu prea devreme. 
Madeleine n-a suportat călătoria, s-a „chircit”, acuzându- 
şi familia că o torturează. A fost de urgenţă repatriată şi 
spitalizată. 

Trebuie să ne ferim „să scuturăm” persoanele 
vârstnice, să le dăm sfaturi folosind expresii 
devalorizante şi agresive de tipul: „Nu mai juca 
comedie!”, „Vino-ţi în fire...”, care nu pot decât agrava 
lucrurile. De asemenea, trebuie să renunţăm la a consola 
persoanele vârstnice: „O să treacă, o să fie mai bine, nu 
te nelinişti”. Banalizarea nu a rezolvat niciodată situaţiile 
dificile. 

Este mai bine să încercăm restabilirea unui dialog 
sincer şi cald, în cadrul unui sprijin familial echilibrat. 
Copiii, nepoţii se pot asocia, aducându-şi fiecare 
contribuţia. Mai apoi, putem favoriza reluarea vieţii în 
grup, eventual frecventarea unui centru de zi unde 


părintele tău va putea beneficia de un tratament 
psihoterapeutic adecvat. Astfel, vom putea frâna 
hemoragia energetică, prevenind evoluţia spre patologii 
mai grave. 

Într-adevăr, depresia de dezinvestire se poate 
transforma pe nesimţite într-o depresie majoră, în caz de 
abandon familial şi izolare socială. Bătrânii nu mai resimt 
nicio dorinţă, sunt în permanenţă obosiţi, murdari, au un 
sentiment de vid şi de sărăcie interioară. 

—  Internează-ţi părinţii într-un azil de bătrâni. 
Plasarea într-o instituţie este o problemă dureroasă care 
stârneşte vinovăţie şi remuşcări. Oricum, dacă eşti 
obligat să-ţi internezi părinţii într-un azil de bătrâni sau 
într-un sanatoriu, nu trebuie să încetezi să te ocupi de ei. 
Fără a deveni sclav, ajută-i să se mute, vizitează-i în noua 
locuinţă şi telefonează-le regulat, du-i la plimbare, ia-i cu 
tine în vacanțe, du-i să-şi vadă prietenii. Dacă ai 
posibilitatea, ia-i din când în când la tine. Toate aceste 
atenţii permit persoanei vârstnice să nu piardă contactul 
cu exteriorul şi să simtă că încă există, cel puţin pentru 
cei apro De asemenea, chiar dacă aceste vizite te fac să 
te simţi prost sau te tulbură, trebuie să păstrezi 
contactul cu părinţii atinşi de o maladie Alzheimer sau de 
alt tip de demenţă. S-a consta-Copii, daţi încredere 

tat că aceştia recunosc întotdeauna un membru 
apropiat al familiei şi îşi exprimă, în felul lor, satisfacția 
(dorm mai bine, mănâncă mai bine, sunt mai puţin 
agitaţi). Continuă să le stai în preajmă, să le spui noutăţi 
despre prieteni, să le aduci mici atenţii. Dovedeşte-ţi 
afecțiunea prin gesturi şi atitudini care, după părerea lui 
E. Goldenberg, sunt un mod de a le spune: „Da, viaţa ta 
contează pentru mine, are importanţă şi pentru tine, şi 
pentru cei care te iubesc”. 

În zilele noastre, există puţine organizaţii adecvate 
acestui tip de boală. Tratamentele chimice sunt încă 
şovăitoare, dar de puţină vreme, graţie cercetării, s-au 


ivit unele speranţe. Trei medicamente suplinesc deficitul 
de acetilcolină*, evidenţiat în maladia Alzheimer, şi în 
scurt timp vor fi descoperite şi alte substanţe. Genetica 
moleculară este în prezent în plină dezvoltare şi ar putea 
folosi, în anii ce urmează, terapiile genice pentru 
vindecarea patologiilor cerebrale. În fine, psihoterapeuţii 
încep să se intereseze de domeniu. De exemplu, la 
Spitalul geriatrie Tour Blanche din Marsilia, geriatrii au 
pus la punct terapii comportamentale familiale. Ele 
permit, printr-un travaliu de  deculpabilizare a 
anturajului şi a pacientului şi de reafirmare de sine, 
reinstalarea unui anumit echilibru şi a încrederii în 
cadrul cuplului. 

— Să-i menţinem cât mai mult timp posibil pe 
părinţii noştri în cadrul lor de viaţă. Se pare că subiecţii 
vârstnici care trăiesc la domiciliul lor pot avea mult timp 
o viaţă relaţională mai bogată şi îşi pot păstra centrele 
de interes. În plus, au amintirile, reperele, obiceiurile lor, 
care nu trebuie schimbate la această vârstă. Structurile 
de ajutorare se dezvoltă în permanenţă. Ele permit 
persoanelor în vârstă să fie mai multă vreme autonome şi 
uşurează sarcina familiilor. Există organizaţii sociale, 
dispensare de cartier, asociaţii care pot oferi mari 
servicii, cu condiţia să ştim să profităm de ele! De 
exemplu, Fabrice Provin a fondat „Serviciul vârsta de 
aur”, instituţie care asistă persoanele vârstnice în viaţa 
lor cotidiană (cumpărături, ieşiri, bricolaj, masă...). 
Grupul Philippe Bosc propune coafeze la domiciliu. Site- 
ul Internet Geronto-France, deschis publicului larg, 
regrupează informaţii utile (publicaţii medicale, centre 
de cercetare, congrese, tratamente noi). În fine, mas- 
media se adresează celor de peste şaizeci de ani, pentru 
a-i distra şi a răspunde întrebărilor pe care şi le pun: 
Radio Bleu sau reviste (Notre temps, Pleine vie, Bel âge). 

Bel Age magazine a prezentat recent un sondaj 
despre rolul persoanelor vârstnice în societate. Pentru 
marea majoritatea a francezilor, rolul „seniorilor” este 


important, mai ales în materie de sfaturi, de experienţă 
împărtăşită, de memorie, de transmitere a valorilor şi a 
reperelor, a dragostei pe care o răspândesc în jurul lor. 
Vom încheia capitolul cu aceste afirmaţii încurajatoare. 

Concluzie 

Nu-mi plac concluziile şi, de altfel, nimeni nu le 
citeşte. Această carte are drept unic scop să-ţi schimbe 
veşnica judecată de valoare: „Nu sunt în stare să...” în 
„Nu sunt încă în stare să”, pentru a o transforma în 

„O să reuşesc”. 

Acum îngăduie-mi pur şi simplu să-ţi ofer spre 
meditaţie câteva citate: 

„Nu poţi conta decât pe tine însuţi, şi încă atât de 
puţin!” Tristan Bernard 

„Am încredere în lipsa mea de încredere în mine”. 
Jacques Monory 

„Dacă te plictiseşte cineva şi tu nu poţi face nimic, 
dacă te tulbură cineva, din clipa când a încetat să 
vorbească, îndepărtează-te şi nu te mai gândi la asta”. 
Vorba înţeleaptă a lui Ptah-hotep 

„Un om care nu se încrede în el însuşi nu se încrede 
niciodată cu adevărat în cineva”. Cardinalul de Retz 

Şi să vă propun un test: Ai încredere în tine? 
Răspunde cât mai spontan posibil, notând o cruce în 
căsuţa corespunzătoare din chestionarul următor. 

ÎNTOTDEAUNA = î, UNEORI = U, RAREORI = R, 
NICIODATĂ = N 


Chesti I U N 
onar 


1. Cedez uşor într-o discuție. 
2. Mă simt inutil. 
3. Mi se întâmplă să renunţ la proiecte, pentru că 


mă îndoiesc de capacităţile mele. 

4. Mă simt incapabil să-mi gestionez viitorul. 

5. Ceilalţi mă pot face să-mi schimb părerea, chiar 
dacă am hotărât ceva. 

6. Ideile mele sunt tulburi şi uit ce vreau să spun. 

7. Am impresia că sunt nefiresc şi stângaci. 

8. Am impresia că nu sunt la fel de performant ca 
ceilalţi. 

9. Cred că am multe defecte pe care nu sunt capabil 
să le corectez. 

10. Mă supăr pe mine că cedez atât de des în faţa 
altora. 

11. Mă simt stânjenit când mi se fac complimente. 

12. Mi s-a întâmplat să-mi fac griji dintr-un motiv 
care nu merita. 

13. Mi-e greu să iau hotărâri. 

14. Schimbările din viaţa mea zilnică îmi stârnesc 
frica. 

15. Sunt foarte încordat când muncesc. 

16. Pentru mine viaţa este o încercare. 

17. Sunt foarte neliniştit fie pentru cineva, fie pentru 
ceva. 

18. Decepţiile mă dau peste cap şi nu reuşesc să le 
alung din minte. 

19. Mă înroşesc uşor. 

20. Dau înapoi în faţa dificultăţilor. 

21. Criticoe mă rănesc foarte tare. 

22. Când sunt într-un grup, mi-e greu să găsesc 
subiecte de conversaţie. 

23. Deseori nu mă simt în largul meu. 

24. Sunt incapabil să-mi manifest emoţiile sau să-mi 
exprim sentimentele. 

25. Mi-este greu să spun nu. 

26. Prefer să mă îmbrac discret 

27. Mă simt vinovat dacă ceilalţi par reci şi rezervaţi 
faţă de mine-Socoteşte 5 puncte pentru întotdeauna, 3 
puncte pentru uneori, 2 puncte pentru Rareori, 1 punct 


pentru Niciodată. Adună punctele pentru a obţine scorul 
final. 

Între 135 şi 108 puncte 

N-ai niciun pic de încredere în tine, îndoiala te 
macină, ruşinea te sufocă. Porneşti învins de la bun 
început, eşti convins că mizezi mereu pe calul pierzător. 
Te ponegreşti, subliniezi mereu ceea ce nu merge. Inchis 
în gândurile tale negative, te lamentezi în permanenţă: 
„N-o să reuşesc niciodată, n-am niciodată noroc, n-am 
făcut nimic în viaţă, nu sunt bun la nimic”. Crezi că n-o 
să evoluezi niciodată. „Sunt o nulitate şi aşa o să rămân” 
pare să fie deviza ta. Te pândesc momente depresive. 
Contactul cu ceilalţi nu este uşor. Nu ai încredere în 
judecata lor. Ai puţini prieteni, cărora le ascunzi 
sentimentele şi emoţiile tale. 

Intre 107 şi 80 de puncte 

Eşti extrem de anxios. Lumea îţi stârneşte frică, 
iniţiativele te neliniştesc, schimbările te dau peste cap. 
Îţi faci reproşuri când ţi se întâmplă ceva rău. Îţi 
controlezi cu greu emoţiile; te înroşeşti uşor, tremuri, 
plângi din nimic. Când trebuie să angajezi sau să 
realizezi un proiect, îţi creezi obligaţii prin idei de genul 
„Trebuie, e nevoie”, care îţi distrug viaţa şi nu rezolvă 
nimic. Sau şi mai şi, pentru că ceilalţi ţi se par 
întotdeauna mai buni şi mai inteligenţi decât tine, ceri 
părerea a douăzeci de persoane diferite. Şi nu faci nimic, 
rătăcit printre aceste zeci de fraze, incapabil să iei o 
decizie. Ceea ce îţi permite să declari: „Ştiam eu bine că 
n-o să meargă”. 

Intre 79 şi 55 de puncte 

Visezi la fiinţa ideală care ai putea deveni şi... 
reuşeşti să fii mai creativ, să-ţi adaptezi mai bine 
comportamentul în momentele importante sau dificile, să 
ai acces la dorinţele tale profunde, să îndrăzneşti mai 
mult, fără să te simţi din această cauză vinovat sau 
ridicol. Încerci să fii mereu în siguranţă, ceea ce te face 
foarte dependent de anturaj. Ţi-e mereu teamă să nu 


dezamăgeşti. Îi laşi pe ceilalţi să treacă înainte, le 
ghiceşti cea mai mică dorinţă. Această „asumare” 
obligatorie a apropiaților tăi te apasă şi, când nu mai poţi 
s-o duci, fuga este singurul tău refugiu. Te subapreciezi. 
În realitate, reuşeşti mult mai des decât eşti dispus să 
recunoşti. 

Intre 54 şi 25 de puncte 

Ai suficientă încredere în tine. Îţi cunoşti limitele, 
eşti mai degrabă vesel şi echilibrat îţi simţi şi îţi poţi 
exprima emoţiile. Nu descurajezi uşor când ai decis să 
realizezi un proiect. Eşti înţelegător, cald, deschis spre 
ceilalţi, atent la problemele lor; ţii cont de drepturile şi 
nevoile lor. Dar nu te laşi, din această pricină, călcat în 
picioare; rămâi liber să-ţi exprimi punctul de vedere, cu 
precizie şi fermitate, fiind în acelaşi timp politicos. Eşti 
capabil să iei hotărâri, să ceri, să spui nu când socoteşti 
că este necesar. 

Intre 25 de puncte şi mai puţin 

Increderea în propria ta persoană este cvasi 
absolută. Ai convingerea că eşti un individ unic şi 
excepţional, că deţii competenţe personale superioare. Ai 
tendinţa să nu te îndoieşti de tine, să nu ţii cont de alţii, 
de sfatul, de părerile lor; nu ştii să te asociezi cu ei. 
Uneori poţi deveni irascibil, agresiv, dominant, strivindu-i 
pe cei din jurul tău. Nu te lăsa orbit de această siguranţă 
interioară care frizează suficiența. 

Glosar 

Abulie: comportament caracterizat printr-o scădere 
a voinţei, ceea ce creează mari dificultăţi în luarea unei 
decizii sau în realizarea unui proiect. 

Acetilcolină: mediator chimic cerebral care intervine 
în transmiterea influxului nervos. 

Analiză tranzacţională: această metodă, concepută 
în anii '50 de psihiatrul american Eric Berne, se ocupă de 
schimburile verbale şi non-verbale dintre indivizi, numite 
„tranzacţii”. Ea propune un model de fiinţă umană care 
cuprinde trei stări (Adult, Copil, Părinte). Conştientizând 


starea eului în care funcţionăm, ne putem îmbunătăţi 
relaţiile cu ceilalţi. 

Françoise Dolto (1908 - 1988): medic şi psihanalist 
francez, a dezvoltat o metodă şi teorii fundamentale 
pentru înţelegerea copilăriei. În anii '70, a prezentat 
marelui public psihanaliza, prin intermediul unor 
emisiuni de radio consacrate relaţiilor copii/părinţi. A 
creat la Paris, în 1979, „Casa verde”, unde se întâlnesc în 
deplină libertate psihanalişti, educatori, părinţi, copii, 
iniţiativă care numără mulţi emuli în Franţa şi în 
străinătate. 

Mamă suficient de bună (good-enough mother): 
concept creat de Winnicott în anii '40. „O mamă suficient 
de bună este aceea care se adaptează activ nevoilor 
copilului”. Adaptarea scade treptat, pe măsură ce 
capacităţile copilului şi toleranța lui la frustrare cresc. 

Obiect tranziţional: concept, creat de Winnicott în 
anii '50, care desemnează un obiect (jucărie, obiect de 
pluş, bucată de țesătură) pe care copilul îl ţine lângă el şi 
care îi permite să realizeze cu blândeţe tranziţia între 
lumea lui imaginară şi lumea exterioară. 

Programare neuro-lingvistică sau PNL: metodă pusă 
la punct în anii '70, în Statele Unite, de Bandler şi 
Grinder, amândoi psihologi şi, respectiv, informatician şi 
lingvist. Termenul  „Programare” face referinţă la 
programele sau strategiile elaborate în trecut, în funcţie 
de care acţionăm şi gândim. Termenul „Neuro” se referă 
la activitatea creierului, pe care se bazează aceste 
strategii. Termenul „Lingvistic” se referă la limbajul 
verbal şi non-verbal pe care îl folosim pentru a comunica. 
Decodarea programelor noastre ne permite să reperăm 
şi să modificăm strategiile care sunt şi care nu sunt 
eficiente. 

Wilhelm Reich (1897 - 1957): psihiatru austriac, 
emigrat în Statele Unite. Reich se află la originea 
interesului pentru corp în domeniul psihoterapeutic. 
Constatând că „armura musculară” participă la 


menţinerea refulării, a creat „vegetoterapia”, tehnică ce 
urmăreşte reducerea  rigidităţii musculare prin 
intermediul  manipulărilor fizice.  Eliberându-se de 
tensiunile musculare, individul îşi eliberează energia 
corporală şi se deschide spre noi senzaţii. 

Rene Spitz (1887 - 1974): medic şi psihanalist 
american care a arătat importanţa vitală a relaţiei 
afective mamă-copil şi a stabilit pericolele unor carenţe 
afective precoce, care pot antrena o depresie gravă. 

Sistem neurovegetativ: sistem nervos autonom care 
controlează funcţionarea viscerelor şi reglează marile 
funcţii vitale, precum respiraţia, circulaţia sângelui, 
digestia etc. 

Terapie cognitivă: inspirată de lucrările lui A. Ellis şi 
A. Beck, psihiatri americani, această psihoterapie de 
scurtă durată tinde să determine conştientizarea 
gândurilor şi credințelor neadaptate şi înlocuirea lor cu 
cogniţii mai realiste. 

Terapie comportamentală: inspirată de lucrările lui 
]. Wolpe (psihiatru sud-african), H. Eysenck (psiholog 
englez) şi Skinner (psiholog american), această 
psihoterapie de scurtă durată se ocupă de 
comportamentele problematice şi vizează înțelegerea şi 
ameliorarea lor. 

Donald W. Winnicott (1896 - 1971): pediatru şi 
psihanalist englez, şi-a orientat reflecţia şi lucrările spre 
relaţia precoce mamă-copil. 


